പാട്ടിന്റെ തിരുമുറ്റത്ത് മലയാളി മങ്കയായി ശിവാനിക്കുട്ടി; വീഡിയോ കാണാം... -\nപാട്ടിന്റെ തിരുമുറ്റത്ത് മലയാളി മങ്കയായി ശിവാനിക്കുട്ടി; വീഡിയോ കാണാം…\nanu\tFebruary 25, 2019\nമധുര സുന്ദര ഗാനങ്ങളുമായി വേദി കീഴടക്കാൻ എത്തുന്ന കുട്ടിഗായകരുടെ പാട്ടുകൾ കാണികളുടെ മനസും കണ്ണും കീഴടക്കുമ്പോൾ, ടോപ് സിംഗർ വേദിയിലെ ഓരോ കുട്ടിപ്പാട്ടുകാരും മലയാളി പ്രേക്ഷകരുടെ സ്വന്തം മക്കളായി മാറിക്കഴിഞ്ഞിരിക്കുകയാണ്…\nപാട്ടിന്റെ തിരുമുറ്റത്ത് തിരുവാതിരപ്പാട്ടിന്റെ ഈരടികളുമായി മലയാളി മങ്കയായി എത്തിയിരിക്കുകയാണ് മലയാളി പ്രേക്ഷകരുടെ ഇഷ്ടഗായിക ശിവാനിക്കുട്ടി. ‘പരിണയം’ എന്ന ചിത്രത്തിലെ ‘പാർവണേന്ദു മുഖി’ എന്ന മനോഹരഗാനമാണ് ശിവാനി ആലപിച്ചിരിക്കുന്നത്. യൂസഫലി കേച്ചേരിയുടെ വരികൾക്ക് ബോംബെ രവി സംഗീതം നൽകി കെ എസ് ചിത്ര ആലപിച്ചതാണ് ഈ ഗാനം.\nലോകമലയാളികൾ ഇരുകൈകളും നീട്ടി സ്വീകരിച്ച റിയാലിറ്റി ഷോയാണ് ടോപ് സിംഗർ. വിധികർത്താക്കളായ എം ജെ ജയചന്ദ്രനും, എം ജി ശ്രീകുമാറും, സിത്താരയും,അനുരാധയും കുട്ടിക്കുറുമ്പുകൾക്ക് ഒപ്പം ചേരുന്ന ടോപ് സിംഗർ ഇതിനോടകം തന്നെ മലയാളി പ്രേക്ഷകരുടെ ഹൃദയം കീഴടക്കി. ഒഡീഷനിലെ നിരവധി കടമ്പകൾ കടന്നെത്തിയ 23 കുട്ടിപ്രതിഭകളാണ് ഈ ഷോയിൽ മാറ്റുരയ്ക്കുന്നത്. എല്ലാ ദിവസവും രാത്രി 8-നാണ് ടോപ് സിംഗർ നിങ്ങൾക്ക് മുന്നിലെത്തുന്നത്.\nശിവാനിക്കുട്ടിയുടെ മനോഹര ഗാനം കേൾക്കാം..


വേങ്ങര ഉപതെരഞ്ഞെടുപ്പ്; ലീഗ് രഹസ്യ സര്‍വ്വേയില് മജീദിന്\nSeptember 8, 2017, 8:53 am\nമലപ്പുറം: വേങ്ങര നിയമസഭാ ഉപതെരഞ്ഞെടുപ്പില് സ്ഥാനാര്‍ത്ഥിയെ നിര്‍ണിക്കാന് മുസ്ലീം ലീഗ് നടത്തിയ രഹസ്യസര്‍വ്വേയില് ജനറല് സെക്രട്ടറി കെപിഎ മജീദിന് മുന്‍തൂക്കം.\nലീഗിന്റെ കോളേജ് അദ്ധ്യാപക സംഘടനയായ കോണ്‍ഫഡറേഷന് ഓഫ് കേരള കോളേജ് ടീച്ചേഴ്‌സാണ് വേങ്ങര മണ്ഡലത്തില് സര്‍വ്വേ നടത്തിയത്. ഫോറം ഫോര് ഡെമോക്രാറ്റിക് ഇനിഷ്യേറ്റീവ് എന്ന പേരില് ചോദ്യാവലി തയ്യാറാക്കി 604 പേരില് നിന്നാണ് വിവരങ്ങള് ശേഖരിച്ചത്.\nയുഡിഎഫ് സ്ഥാനാര്‍ത്ഥിയായി ആരാണ് വരിക എന്ന ചോദ്യം ചോദ്യാവലിയിലുണ്ട്. സിപി ബാവഹാജി, കെപിഎ മജീദ്, കെഎന്‍എ ഖാദര്, വിവി പ്രകാശ് എന്നീ പേരുകളാണ് ഉത്തരങ്ങളുടെ കൂട്ടത്തിലുള്ളത്. കെപിഎ മജീദിന്റെ പേരാണ് ഏറ്റവും കൂടുതല് രേഖപ്പെടുത്തപ്പെട്ടത്. കെഎന്‍എ ഖാദര് തൊട്ടുപിന്നിലുണ്ട്.\nഇവരാരും അല്ലെങ്കില് ആരായിരിക്കും എന്ന ചോദ്യത്തിന് കൂടുതല് പേരും അബ്ദുറഹിമാന് രണ്ടത്താണിയെ തെരഞ്ഞെടുത്തു. യൂത്ത് ലീഗ് നേതാവ് പികെ ഫിറോസ്, പികെ അസ്‌ലു എന്നിവരിലും താല്‍പര്യം പ്രകടിപ്പിച്ചിട്ടുണ്ട്.\nവേങ്ങര മണ്ഡലത്തില് പൊതുസ്വതന്ത്രനെ തേടുകയാണ് സിപിഐ(എം). മുസ്ലീം ലീഗിന് മേല്‍ക്കൈയുള്ള മണ്ഡലത്തില് പൊതുസ്വതന്ത്രനായിരിക്കും സ്വീകാര്യത കൂടുതലെന്ന് ഇടത് മുന്നണിയിലെ ഒരു വിഭാഗം ചൂണ്ടിക്കാണിക്കുന്നുണ്ട്. പഞ്ചായത്ത് തലത്തില് മുസ്ലീം ലീഗും തമ്മില് നിലനില്‍ക്കുന്ന അസ്വാരസ്യം മുതലെടുക്കാനാകുമെന്നും കണക്കുകൂട്ടുന്നു. സ്വതന്ത്ര്യസ്ഥാനാര്‍ത്ഥിയിലൂടെ മുസ്ലീം സംഘടനകളുടെ വോട്ടും ഇടതുമുന്നണി ലക്ഷ്യമിടുന്നുണ്ട്.


ഒരൊറ്റ കോളില് കേരളത്തിന്റെ ചങ്ക് ബസായ ഈ ആനവണ്ടി ചങ്കും തകര്‍ന്ന് കട്ടപ്പുറത്ത്; സ്ഥിരം റൂട്ടുമില്ല; ഓട്ടവുമില്ല; മൂന്ന് മാസമായി ആര്‍ക്കും വേണ്ടാതെ ഡിപ്പോയില് - BIGNEWSLIVE | Latest Malayalam News\nഈരാറ്റുപേട്ട: കോട്ടയം കട്ടപ്പന റൂട്ടില് ഓടിയിരുന്ന ആര്‍എസ്‌സി 140 ആര്‍ക്കും വേണ്ടാതെ കട്ടപ്പുറത്തായ അവസ്ഥയിലാണ്. ഒരു കാലത്ത് കേരളത്തിന്റെ ചങ്ക് ബസായിരുന്നു ഈ കെഎസ്ആര്‍ടിസിയുടെ ഈ വണ്ടി. ഡ്യൂട്ടി പരിഷ്‌കരണത്തോടെ ചങ്ക് ബസ് സര്‍വീസ് നടത്തിയിരുന്ന റൂട്ട് കട്ടപ്പന ഡിപ്പോയിലേക്കു മാറ്റി. ഇതോടെ ഓടാന് ഇപ്പോള് സ്ഥിരം റൂട്ടുമില്ലാതെയായി. എങ്ങോട്ടോടണമെന്ന് രാവിലെ തീരുമാനിക്കുമെന്ന അവസ്ഥയിലാണ് ഈ വണ്ടി ഇപ്പോള്. മൂന്നു മാസത്തോളമായി ഇതു തന്നെയാണ് അവസ്ഥ.\nകോട്ടയം – കട്ടപ്പന റൂട്ടില് സര്‍വീസ് നടത്തിയിരുന്ന ആര്‍എസ്സി 140 കേരളത്തിന്റെ തന്നെ ചങ്ക് ബസായത് സ്ഥിരം യാത്രക്കാരിയായ പെണ്‍കുട്ടിയുടെ ഒറ്റ ഫോണ് കോളിലൂടെയായിരുന്നു. ബസ് കാണാതായതോടെ ഡിപ്പോയിലേക്ക് വിളിച്ചു പെണ്‍കുട്ടി പരാതിപ്പെട്ടത് വൈറലായി. ഇതോടെ ഈരാറ്റുപേട്ടയില് നിന്ന് ആലുവയിലേക്കും അവിടെ നിന്നു കണ്ണൂരിലേക്കും പോയ ബസ് ആര്‍എസ്സി 140 ചങ്കായി തിരിച്ചെത്തി.തുടര്‍ന്നു പഴയ റൂട്ടില് തന്നെ സര്‍വീസ് നടത്തിയിരുന്ന ബസിന്റെ റൂട്ട് മൂന്നു മാസം മുന്‍പാണ് നഷ്ടപ്പെട്ടത്.\nഷെഡ്യൂള് മാറിയിട്ടും ബസ് ഓടാതായിട്ടും ഈ ചങ്കിനെ അന്വേഷിച്ച് ആരും വരാതെയുമായി. ഇതോടെ കൂട്ടപിരിച്ചുവിടലിന് ഇരയായ എംപാനല് ജീവനക്കാരുടെ അവസ്ഥ തന്നെയാണ് ഡ്യൂട്ടി പരിഷ്‌കരണത്തിലൂടെ ഈ ആനവണ്ടിക്കും കൈവന്നിരിക്കുന്നത്.\nവണ്ടി ഓടിയതാകട്ടെ, രണ്ടാഴ്ചയ്ക്കിടെ ഒരു ദിവസം മാത്രം.\nTags: chunk busKeralaKSRTCpolitics\n'പിന്നെ വളര്‍ന്നില്ല, വളര്‍ത്തിയത് നിങ്ങള്' പഴയകാല ചിത്രം പങ്കുവെച്ച് ഗിന്നസ് പക്രു; ഏറ്റെടുത്ത് സോഷ്യല്‍മീഡിയ


10 സെക്കന്റ്, അബുദാബിയിലെ 144 നില കെട്ടിടം തവിടുപൊടി: വീഡിയോ - :: Garshom :: ‹ :: Garshom ::\nസ്വന്തം ലേഖകന്Saturday, November 28, 2020 3:58 pm\nഅബുദാബി: അബുദാബിയിലെ മിനാ പ്ലാസാ ടവറുകള് നിലംപൊത്തി. 144 നിലയുള്ള കെട്ടിടം 6000 കിലോ സ്‌ഫോടകവസ്തുക്കള് ഉപയോഗിച്ചാണ് നിലംപരിശാക്കിയത്. കണ്‍ട്രോള്‍ഡ് ഡിമൊളിഷന് സംവിധാനം ഉപയോഗിച്ച് തകര്‍ക്കുന്ന ഏറ്റവും ഉയരം കൂടിയ കെട്ടിടം എന്ന റെക്കോര്‍ഡും ഇതോടെ മിനാ പ്ലാസയുടെ പേരിലായി. 18,000 ഡിറ്റനേറ്ററുകളാണ് 144 നിലയുള്ള ഈ കൂറ്റന് കെട്ടിടം പൊളിക്കാനായി ഉപയോഗിച്ചത്. രാജ്യത്തെ ടുറിസം വികസനത്തിന്റെ ഭാഗമായാണ് അധികൃതര് കെട്ടിടം തകര്‍ത്തത്.\nകേരളത്തില് അനധികൃതമായി നിര്‍മിച്ച മരടിലെ ഫ്ളാറ്റുകള് ഈ വര്‍ഷമാദ്യം തകര്‍ത്ത അതേ മാതൃകയിലാണ് മിനാ പ്ലാസാ ടവറുകളും നിയന്ത്രിത സ്‌ഫോടനത്തിലൂടെ തകര്‍ത്തത്. 6000 കിലോ സ്‌ഫോടകവസ്തുക്കളും18,000 ഡിറ്റനേറ്ററുകളും ഉപയോഗിച്ചാണ് കെട്ടിടം തരിപ്പണമാക്കിയത്. സുരക്ഷാ ക്രമീകരണങ്ങളുടെ ഭാഗമായി രാത്രി മുതല് കെട്ടിടം ഉള്‍പ്പെടുന്ന പോര്‍ട്ട് സായിദ് മേഖലയിലെ സ്ഥാപനങ്ങള് അടച്ചിരുന്നു. സമീപവാസികളെ സുരക്ഷിത കേന്ദ്രങ്ങളിലേക്ക് മാറ്റുകയും ചെയ്തു.


ഗുരുതര രോഗം ബാധിച്ച ആദിവാസി പെണ്‍കുട്ടിയെ ആശുപത്രിയില് തനിച്ചാക്കി അധ്യാപകര് തിരിച്ച് പോയി; വിക്ടോറിയ കോളേജില് പ്രതിഷേധം\nഗുരുതര രോഗം ബാധിച്ച...\n28 Sep 2019 8:00 AM GMT\nഅരിവാള് രോഗം ബാധിച്ച അട്ടപ്പാടി സ്വദേശിയായ ആദിവാസി പെണ്‍കുട്ടിയെ ഗുരുതരാവസ്ഥയില് ആശുപത്രിയില് തനിച്ചാക്കി ഹോസ്റ്റല് വാര്‍ഡനും ആര്‍ഡിയും തിരികെ പോയെന്ന് ആരോപണം. പാലക്കാട് വിക്ടോറിയ കോളേജിലെ പെണ്‍കുട്ടികളുടെ ഹോസ്റ്റലിലാണ് സംഭവം. ഇതേത്തുടര്‍ന്ന് പെണ്‍കുട്ടികള് ഹോസ്റ്റലില് പ്രതിഷേധത്തിലാണ്.\nഅരിവാള് രോഗത്തിന് മരുന്ന് കഴിക്കുന്ന പെണ്‍കുട്ടി ഏതാനും ദിവസമായി മരുന്ന് ലഭിക്കാത്തതിനെ തുടര്‍ന്ന് രോഗം മൂര്‍ച്ഛിച്ചിരുന്നു. കടുത്ത വയറുവേദനയെ തുടര്‍ന്ന് പെണ്‍കുട്ടിയെ വ്യാഴാഴ്ച പാലക്കാട് ഗവ. ആശുപത്രിയില് എത്തിക്കുകയായിരുന്നു. എന്നാല് അവിടെ നിന്നും തൃശൂര് മെഡിക്കല് കോളേജിലേക്ക് മാറ്റണമെന്ന് ഡോക്ടര്‍മാര് നിര്‍ദ്ദേശിച്ചു. ഐസിയുവില് അഡ്മിറ്റ് ചെയ്ത കുട്ടിയെ രക്ഷിതാക്കള് വരുന്നതിന് മുമ്ബ് അവിടെ തനിച്ചാക്കി അധ്യാപകര് തിരിച്ചെത്തിയെന്നാണ് വിദ്യാര്‍ത്ഥികളുടെ ആരോപണം.\nകൂടെപ്പോയ സുഹൃത്തിനെയും കുട്ടിക്കൊപ്പം നില്‍ക്കാന് അനുവദിക്കാതെ മടക്കിക്കൊണ്ടുവന്നെന്നും ആരോപണമുണ്ട്. ഹോസ്റ്റലിലെ നിശ്ചിത സമയമായ ആറ് മണിക്ക് മുമ്ബ് ഹോസ്റ്റലില് ആക്കണമെന്നാണ് അധ്യാപകര് അതിന് കാരണമായി പറഞ്ഞതെന്നും പെണ്‍കുട്ടികള് ഫേസ്ബുക്ക് പോസ്റ്റില് പറയുന്നു. അട്ടപ്പാടിയില് നിന്ന് കുട്ടികളുടെ ബന്ധുക്കള് എത്താന് താമസിക്കുമെന്നും അധ്യാപകര് കാരണം പറഞ്ഞതായി വിദ്യാര്‍ത്ഥികള് ആരോപിക്കുന്നു. കുട്ടിയെ എസ്ടി പ്രമോട്ടറെ ഏല്‍പ്പിച്ചെന്നും രക്ഷിതാക്കള് എത്തുമെന്ന് അറിയിച്ചിട്ടുണ്ടെന്നുമാണ് ഹോസ്റ്റലില് തിരികെയെത്തിയ അധ്യാപകര് കുട്ടിയുടെ സുഹൃത്തുക്കളോട് പറഞ്ഞത്. എന്നാല് വിദ്യാര്‍ത്ഥികള് എസ്ടി പ്രമോട്ടറുമായി ബന്ധപ്പെട്ടപ്പോള് അധ്യാപകര് പറഞ്ഞത് തെറ്റാണെന്ന് ബോധ്യപ്പെട്ടതിനെ തുടര്‍ന്നാണ് പ്രതിഷേധം നടത്തിയത്. അതേസമയം തന്റെ കയ്യില് പണമില്ലെന്ന് പറഞ്ഞാണ് ഹോസ്റ്റല് വാര്‍ഡന് കുട്ടിയെ തനിച്ചാക്കി തിരികെ വന്നതെന്ന് തങ്ങളോട് പറഞ്ഞതായി വിക്ടോറിയ കോളേജിലെ വിദ്യാര്‍ത്ഥിനിയും ഹോസ്റ്റലിലെ പ്രതിഷേധത്തില് പങ്കെടുക്കുന്ന ശ്രുതി പറഞ്ഞു.\nആ കുട്ടിക്ക് വയ്യാഞ്ഞിട്ടാണ് ആശുപത്രിയില് കൊണ്ടുപോയത്. ജില്ലാ ആശുപത്രിയില് ചെന്നപ്പോള് മെഡിക്കല് കോളേജില് പോയത്. ഹോസ്റ്റല് വാര്‍ഡന് ശ്രീകല ടീച്ചറും ആര്‍ടി ഷേര്‍ളി ടീച്ചറുമാണ് കൂടെ പോയത്. ഭുവനയുടെ കൂടെ സംഗീത എന്ന കൂട്ടുകാരിയുമുണ്ടായിരുന്നു. അവളെ പോലും കൂടെ നില്‍ക്കാന് അവര് സമ്മതിച്ചില്ലെന്നും അതിന് കാരണമായി പറഞ്ഞത് ആ ആംബുലന്‍സില് തന്നെ തിരികെ പോയില്ലെങ്കില് പോകാന് കാശില്ലെന്നും പറഞ്ഞാണ് സംഗീതയെ തിരികെ കൊണ്ടുവന്നത്. ഇവിടെയെത്തിയപ്പോള് ഞങ്ങള് അത് പ്രശ്‌നമാക്കി. ശ്രീകല ടീച്ചര് ഉടന് മുറിയില് കയറി വാതിലടച്ച് ഇരിക്കുകയാണ് ചെയ്തത്. ആറ് മണി മുതല് ഒമ്ബത് മണി കഴിഞ്ഞപ്പോള് വരെയും അവര് മുറിയില് നിന്നും പുറത്താക്കാന് പോലും കൂട്ടാക്കിയില്ല. ഒടുവില് പ്രിന്‍സിപ്പല് ലീവ് ആയതുകൊണ്ട് വൈസ് പ്രിന്‍സിപ്പല് മായ മാഡമാണ് ഒരു സ്റ്റാഫിനെയും കൂട്ടി ആശുപത്രിയിലേക്ക് പോയത്. അതും പത്ത് മണിക്ക് ശേഷം. അതേസമയം ഹോസ്റ്റലില് നിന്നും ആര്‍ക്കെങ്കിലും ആശുപത്രിയില് പോകേണ്ടി വരുമ്ബോഴെല്ലാം ഇത്തരം അനുഭവങ്ങള് നേരിടേണ്ടി വരാറുണ്ടെന്നും ശ്രുതി പറഞ്ഞു. അതേസമയം തങ്ങള്‍ക്ക് സാധാരണഗതിയില് ജില്ലാ ആശുപത്രി വരെയൊക്കെയേ ഹോസ്റ്റലില് നിന്നും പോകേണ്ടി വന്നിട്ടുള്ളൂവെന്നും എന്നാല് ദൂരം കൂടിയപ്പോഴാണ് ഹോസ്റ്റല് സമയത്തിന്റെ പ്രശ്‌നം തങ്ങള്‍ക്ക് മനസിലാകുന്നതെന്നും ശ്രുതി വ്യക്തമാക്കി. വാര്‍ഡനും ആര്‍ടിയും രാജിവയ്ക്കണമെന്ന് ആവശ്യപ്പെട്ട് വിദ്യാര്‍ത്ഥികള് നടത്തുന്ന പ്രതിഷേധം തുടരുകയാണ്.\nആശുപത്രിയില് കൊണ്ടുവന്നാക്കിയ ശേഷം മറ്റൊരു കാര്യങ്ങളും ഹോസ്റ്റലില് നിന്നും വന്നവര് നോക്കിയിട്ടില്ലെന്ന് ട്രൈബല് ഹെല്‍ത്ത് പ്രമോട്ടറായ ബിനേഷ് അഴിമുഖത്തോട് പ്രതികരിച്ചു. അതേസമയം ആശുപത്രിയിലെ നഴ്‌സുമാരാണ് തന്നെ വിളിച്ച് വിവരം പറഞ്ഞതെന്നും ബിനേഷ് വ്യക്തമാക്കി. കുട്ടിയെ കൊണ്ടുവന്നാക്കിയ ശേഷം ഇതുവരെയും കുട്ടിയുടെ വിവരം അന്വേഷിച്ച് ഹോസ്റ്റല് അധികൃതരാരും തന്നെ വിളിച്ചിട്ടില്ലെന്നും ബിനേഷ് പറയുന്നു. താന് എത്തിയപ്പോഴേക്കും അധ്യാപകര് തിരിച്ചുപോയിരുന്നെന്നും ബിനേഷ് അറിയിച്ചു. ആശുപത്രിയിലെ ഒപി ടിക്കറ്റിലെ നമ്ബറിലേക്കാണ് താന് തിരികെ വിളിച്ചത്. രാത്രി ഒമ്ബതര ആയപ്പോഴാണ് അവരെ ഫോണില് കിട്ടിയത് തന്നെ. ഹോസ്റ്റല് വാര്‍ഡന് കുട്ടികളെ സംരക്ഷിക്കേണ്ട ഒരു കടമ അവര് പാലിച്ചിട്ടില്ലെന്നും ബിനേഷ് പറഞ്ഞു.\nമൂന്ന് മാസം മുമ്ബ് ഷെര്‍ളി ടീച്ചര് ഈ ചുമതലയില് എത്തിയതിന് ശേഷമാണ് നിബന്ധനകള് കര്‍ക്കശമാക്കിയതെന്നും ശ്രുതി വ്യക്തമാക്കി.


Monday, November 30, 2020 02:41:44 AM\nസ്വന്തം ലേഖകൻ: യുഎഇയിൽ കെട്ടിടങ്ങളിൽ നിന്ന് അഗ്നിശമന സംവിധാനം നീക്കം ചെയ്താൽ ഒരു വർഷത്തിൽ കുറയാത്ത തടവോ 50,000 ദിർഹം പിഴയോ ശിക്ഷ. ഉപകരണങ്ങൾ സ്ഥാനമാറ്റം വരുത്തിയാലും കേടുവരുത്തിയാലും ശിക്ഷ ലഭിക്കും. സുരക്ഷാചട്ടങ്ങൾ കർശനമാക്കുന്നതിന്റെ ഭാഗമായാണ് നടപടിയെന്ന് യുഎഇ അറ്റോർണി ജനറൽ ഓഫിസ് വ്യക്തമാക്കി.\nചുമതലപ്പെട്ട വ്യക്തിയോ സ്ഥാപനമോ അഗ്നിശമന സംവിധാനം സ്ഥാപിക്കാതിരിക്കുകയോ അവശ്യഘട്ടങ്ങളിൽ പ്രവർത്തനക്ഷമമല്ലെങ്കിലോ നടപടിയുണ്ടാകും. ഒരു വർഷത്തിൽ കുറയാത്ത തടവോ ചുരുങ്ങിയത് 10,000 ദിർഹമോ ആണു ശിക്ഷ. കാലാവധി കഴിഞ്ഞ ഉപകരണങ്ങൾ മാറ്റിയില്ലെങ്കിലും നടപടിയുണ്ടാകും ഊർജിത പരിശോധനകൾ തുടരുമെന്ന് അധികൃതർ പറഞ്ഞു. കെട്ടിടങ്ങളുടെ സുരക്ഷാ കാര്യങ്ങളെക്കുറിച്ചു താമസക്കാർക്കു ബോധവൽക്കരണം നൽകാനും തീരുമാനിച്ചു.\nതീപിടിത്ത ദുരന്തങ്ങൾ ഒഴിക്കാൻ രാജ്യത്തെ എല്ലാ പാർപ്പിട-വ്യാപാര കേന്ദ്രങ്ങളിലും സ്മാർട് പ്രതിരോധ കവചമൊരുക്കുന്നുണ്ട്. തീയോ പുകയോ പടർന്നാൽ ഉടൻ അലാം റിസീവിങ് സെന്ററിൽ (എആർസി) വിവരമെത്തും. അപകടമുണ്ടായ സ്ഥലം, അപകടവ്യാപ്തി, എത്താനുള്ള എളുപ്പവഴി എന്നിവ കൃത്യമായി നിർണയിക്കാനും അടുത്തുള്ള സിവിൽ ഡിഫൻസ് കേന്ദ്രങ്ങളുടെ സേവനം ഏകോപിപ്പിക്കാനും കഴിയും. അടുത്തവർഷമാകുമ്പോൾ 1.5 ലക്ഷം കെട്ടിടങ്ങളിൽ ഇതു നടപ്പാക്കും.


കണ്ണൂര്: കണ്ണൂര് സര്‍വകലാശാലയിലെ വിവാദ ഉള്ളടക്കം അടങ്ങിയ പാഠഭാഗം പഠിപ്പിക്കില്ലെന്ന് വൈസ് ചാന്‍സലര് ഗോപിനാഥ് രവീന്ദ്രന്. സിലബസില് മാറ്റം വരുത്തി നാലാം സെമസ്റ്ററില് ഉള്‍പ്പെടുത്തുമെന്നും വി.സി പ്രതികരിച്ചു. ആദ്യം സിലബസില് ഉണ്ടായിരുന്നത് കണ്ടെംപററി പൊളിറ്റിക്കല് തിയറി ആയിരുന്നു. ഇതില് മാറ്റം വരുത്തി നാലാം സെമസ്റ്ററില് പഠിപ്പിക്കും. ഈ സെമസ്റ്ററില് പഠിപ്പിക്കില്ലെന്നും വി.സി വ്യക്തമാക്കി. സിലബസില് പോരായ്മ ഉണ്ടെന്നാണ് സമിതി കണ്ടെത്തിയത്. സിലബസില് എന്തൊക്കെ മാറ്റം വരുത്തണമെന്നത് 29ന് ചേരുന്ന അക്കാദമിക് സമിതി വിലയിരുത്തും.\nകണ്ണൂര് സര്‍വകലാശാലയുടെ എം.എ. ഗവേണന്‍സ് ആന്‍ഡ് പൊളിറ്റിക്‌സ് മൂന്നാംസെമസ്റ്റര് പാഠ്യപദ്ധതിയിലെ ഉള്ളടക്കമാണ് വിവാദമായത്.\nതീംസ് ഇന് ഇന്ത്യന് പൊളിറ്റിക്കല് തോട്ട് എന്ന പേപ്പറിന്റെ രണ്ടാം യൂണിറ്റില് ഹിന്ദുത്വ ആശയങ്ങളെക്കുറിച്ചുള്ള ഭാഗത്ത് വി.ഡി.സവര്‍ക്കര്, ഗോള്‍വാള്\nക്കര്, ദീന്‍ദയാല് ഉപാധ്യായ, ബല്‍രാജ് മഥോക്ക് എന്നിവരുടെ പുസ്തകങ്ങളിലെ ഭാഗം ഉള്‍പ്പെടുത്തിയതിനാലാണ് ആക്ഷേപമുയര്‍ന്നത്. സര്‍വകലാശാല കാവിവത്കരിക്കാനുള്ള നീക്കത്തിന്റെ ഭാഗമായാണ് ഈ പാഠഭാഗങ്ങള് ഉള്‍പ്പെടുത്തിയതെന്നായിരുന്നു പ്രധാന ആക്ഷേപം.


ചീരാമുളക്: പാരീസിലെ പറുദീസയിൽ, ഭാഗം-1\nപാരീസിലെ പറുദീസയിൽ, ഭാഗം-1\nപുറപ്പാടും ഈഫൽ ടവറും\n2011 സപ്തംബർ ആദ്യവാരം. സ്യൂറിക്കിൽ പോകണം. ഒരു മീറ്റിംഗുണ്ട്. ഇത്തവണ നല്ലപാതിയും കൂടെയുണ്ട്. രണ്ട് ദിവസം മീറ്റിംഗും ആറു ദിവസം കറക്കവും. ഒരു ജമണ്ഡൻ കറക്കം ആദ്യമേ പ്ലാൻ ചെയ്തു. ഓരോ ദിവസവും എണീക്കേണ്ട സമയവും, കേറുന്ന തീവണ്ടികളുടെയും ബോട്ടുകളുടെയും സമയവും വരേ ദുബായിലിരുന്ന് ഓൺലൈൻ വഴി കണ്ടുപിടിച്ച് ശരിയാക്കി വെച്ചു. മഞ്ഞുമലകളും, തടാകങ്ങളും, സ്വിസ്സ് ഗ്രാമങ്ങളും, മ്യൂസിയങ്ങളുമൊക്കെ പട്ടികയിലുൾപ്പെടുത്തി.\nസ്യൂറിക്ക് ട്രെയിൻസ്റ്റേഷനു തൊട്ടടുത്തുള്ള സെന്റൽ പ്ലാസ ഹോട്ടലിലാണ് കംബനി വക താമസം. രണ്ട് ദിവസത്തെ ഔദ്യോഗിക കൃത്യങ്ങൾക്കിടെ ഭാര്യയെ കൊറിയൻ സുഹൃത്തായ നാക്ബുംഗിന്റെ ഭാര്യയോടൊപ്പം വിട്ടു. അതിനിടെയാണ് ഞങ്ങളുടെ എല്ലാ പ്ലാനുകളും തകിടം മറിച്ചുകൊണ്ട് കൊറിയക്കാരി എന്റെ നല്ലപാതിയുടെ മനസ്സിൽ പാരീസ് സ്വപ്നങ്ങൾക്ക് വിത്തിട്ടത്.\n"നമുക്കും പോകാന്നേ, അഞ്ചാറു മണിക്കൂർ യാത്രയല്ലേയുള്ളൂ, നമ്മുടെ കയ്യിൽ ഫ്രീ ട്രെയിൻ പാസില്ലേ? ഈഫൽ ടവർ കാണാലോ? അവരു പോകുന്നത് കണ്ടില്ലേ?"\nസ്വിസ്സ് അതിർത്തി വരേ സൗജന്യമായി യാത്ര ചെയ്യാം. പിന്നീടങ്ങോട്ടുള്ള ചാർജ്ജ് കൊടുക്കണം. പാരീസിലെ താമസം, കറക്കം, എല്ലാം അധികച്ചിലവാണ്. പാരീസ് കാണുന്നതിലുമധികം കണ്ടു എന്നു പറയുന്നതിലെ മേനിയാണ് കാര്യം!!\nഎന്റെ മനസ്സിലെയും ഒരാഗ്രഹമാണ്. മറ്റൊരവസരത്തിൽ നടക്കാൻ സാധ്യതയില്ലാത്ത ആഗ്രഹം.\nഅങ്ങിനെ നാലാമത്തെയും അഞ്ചാമത്തെയും ദിവസം പാരീസ് ട്രിപ്പ്! ലോകത്തെ അതിവേഗ തീവണ്ടികളിലൊന്നായ TGVയിലാണ് യാത്ര. സ്യൂറിക്ക് സ്റ്റേഷനിൽ നിന്നും രണ്ട് സെക്കന്റ്ക്ലാസ്സ് ടിക്കറ്റുകളെടുത്തു. ഹോട്ടൽ ക്ലബ്ബ് വഴി ഒരു മുറി ബുക്ക് ചെയ്തു. ഒരു പ്ലാനും തയ്യാറാക്കി. എല്ലാം റെഡി. അതിരാവിലത്തെ ട്രാമിൽ സ്യൂറിക്ക് മെയിൻ സ്റ്റേഷനിലെത്തി 7.00 മണിയുടെ ട്രെയിൻ പിടിക്കണം. സ്വിസ്സ് ട്രാൻസ്പോർട്ട് സിസ്റ്റം വളരേ കൃത്യതയാർന്നതാണ്. സെക്കന്റുകളൂടെ കൃത്യത ട്രെയിനുകളും ബസ്സുകളും റ്റ്രാമുകളും കാത്തുസൂക്ഷിക്കുന്നു. ബോട്ടുകൾ വരേ ഒന്നോ രണ്ടോ മിനുട്ടിന്റെ വ്യത്യാസത്തിൽ സമയം സൂക്ഷിക്കുന്നു. അനുഭവം എന്നെ, ഈ സമയനിഷ്ഠയെ വല്ലാതെ വിശ്വസിക്കാൻ പഠിപ്പിച്ചിരുന്നു. പക്ഷേ, ഇത്തവണ പണിപറ്റി. ട്രാം ഏഴ് മിനുട്ട് വൈകുന്നു. തൊട്ടു തൊട്ടില്ല എന്ന മട്ടിൽ പാരീസ് തീവണ്ടി ഞങ്ങളെക്കേറ്റാതെ ഷൂംംം....\nസ്യൂറിക്ക് നഗരത്തിൽ നീങ്ങുന്ന ഒരു ട്രാം\nഎന്തൊക്കെയോ പോയ രണ്ട് അണ്ണാന്മാരെപ്പോലെ ഞങ്ങൾ കിതച്ചുകൊണ്ട് പ്ലാറ്റ്ഫോമിലിരുന്നു. സ്വാഹ!\nതൊട്ടടുത്തുള്ള റിസർവേഷൻ കൗണ്ടറിൽപ്പോയി സങ്കടം പറഞ്ഞു. യുവകോമളൻ അയാളുടെ അനുശോചനം അറിയിച്ചു, വേറൊരു കൗണ്ടറിലേക്ക് ഞങ്ങളെ പറഞ്ഞുവിട്ടു.\nസ്യൂറിക്ക് മെയിൻ സ്റ്റേഷൻ കെട്ടിടം\nനേരം വെളുത്തതേയുള്ളൂ. ആപ്പീസർമാർ കമ്പ്യൂട്ടറുകൾ ചൂടാക്കിത്തുടങ്ങുന്നു. ഞങ്ങളെപ്പോലെ എന്തോ വൻഅക്കിടികൾ സംഭവിച്ച മൂന്ന് പേർക്ക് പിന്നിൽ നാലാമതായി ഒരു ടോക്കൺ കിട്ടി. കാര്യമവതിരിപ്പിച്ച് കാശ് തിരിച്ചു ചോദിച്ചപ്പോൾ കണ്ടത് മലർന്ന ഒരു കൈ! അടുത്ത വണ്ടിക്ക് വിട്ടോളാൻ ഒരു ഫ്രീ ഉപദേശവും. നോ രക്ഷ! പിടി അടുത്ത വണ്ടി.\nഓ.ക്കേ. എങ്കിൽ രണ്ട് സീറ്റിനുള്ള ബോർഡിംഗ് പാസ് വന്നോട്ടെ. പത്ത് മിനിട്ടിനകം ബാസലിലേക്കുള്ള ട്രെയിൻ കിട്ടും , അവിടെ നിന്നും പാരീസിലേക്ക് മാറിക്കയറണം. മൊത്തത്തിൽ ഒരു മണിക്കൂറിന്റെ നഷ്ടം മാത്രം. ദേ കിടക്കുന്ന അടുത്ത കുരിശ്. അന്ത ട്രെയിനിൽ സീറ്റില്ല!\n"വേണെമെങ്കിൽ ഫസ്റ്റ് ക്ലാസിൽ സീറ്റ് തരാം."\n"പറ്റില്ല. സെക്കന്റ് ക്ലാസ്സിന്റെ പൈസതന്നെ ഇനി ഒരു കൊല്ലം കഴിഞ്ഞാലും എന്നെ വേട്ടയാടും. "\nഅയാൾ ഫോണെടുത്ത് ആരോടോ ജർമ്മൻ ഭാഷയിൽ കത്തിവെക്കാൻ തുടങ്ങി. അതിരാവിലെത്തന്നെ ഇയാൾ തുടങ്ങിയോ? ഇനി നാലോ അഞ്ച് മിനുട്ട് കൂടി കഴിഞ്ഞാൽ ബാസെലിലേക്കുള്ള വണ്ടിയും പൊയ്ക്കിട്ടും. അതിനിടക്ക് കത്തികൂടിയായാലോ? നിന്നിടത്തുനിന്ന് കാല് പെരുക്കുന്നു. തൊട്ടുപിന്നിൽ ഞാനൊന്നുമറിഞ്ഞില്ലേ എന്ന മട്ടിൽ നല്ലപാതി.\n" ഞാൻ നിങ്ങൾക്ക് ഫസ്റ്റ്ക്ലാസ്സ് ടിക്കറ്റ് തരുന്നു. നിങ്ങൾ അങ്ങിനെ പാരീസ് യാത്ര ആഹ്ലാദകരമാക്കുന്നു..ഉം.. എന്താ പറ്റില്ലേ".\n"ഒരു ഫ്രാങ്ക് പോലും അധികം വേണ്ട, "\nസ്യൂറിക്കിൽ നിന്നുള്ള വണ്ടി ബാസലിലെത്തുമ്പോഴേക്കും രാവിലെ 9.27 കഴിഞ്ഞു. അര മണിക്കൂറിൽ താഴെ സമയം മാത്രമാണ് പാരീസിലേക്കുള്ള വണ്ടി പുറപ്പെടാനുള്ളത്. ഇനിയൊരക്കിടി പറ്റാനുള്ള മാനസികാവസ്ഥയിലല്ല! പെട്ടെന്ന് തന്നെ പ്ലാറ്റ്ഫോം കണ്ടുപിടിച്ച് പുറത്ത് നിൽക്കുന്ന ടീ.ടീ.ഇയെ ടിക്കറ്റ് കാണിച്ചു. ഞങ്ങളുടെ പരവേശവും കിതപ്പും കണ്ടതുകൊണ്ടാവാം, ഒന്നാം ക്ലാസ്സിലേക്ക് തന്നെയോ ഇവർ എന്ന ഭാവത്തിലൊരു നോട്ടം നോക്കി അയാൾ ഞങ്ങളുടെ ബോഗി ചൂണ്ടിക്കാണിച്ചു തന്നു. ഒരു വിമാനത്തിനകത്ത് ഉള്ളതിനേക്കാൾ ആർഭാടമുണ്ട് ഒന്നാം ക്ലാസ്സ് കമ്പാർട്ട്മെന്റിന്.\nഫസ്റ്റ് ക്ലാസ്സ് കോച്ചിന്റെ ഉൾഭാഗം\nപന്ത്രണ്ടാം നമ്പർ കോച്ചിന്റെ ഏറ്റവും ഒടുക്കത്തെ വലത് വശത്തെ സീറ്റാണ് ഞങ്ങൾക്ക്.മനോഹരമായ രീതിയിൽ വസ്ത്രം ധരിച്ച് ഒരു ഒന്നാം ക്ലാസ്സ് പരിചാരകൻ ഒരു ട്രേയിൽ രണ്ട് ഗ്ലാസ്സുകളിൽ തണുത്ത ഓറഞ്ച് പഴച്ചാറുമായി വന്നു.\n"ഫ്രീയാ.. സെക്കന്റ് ക്ലാസ്സിൽ ഇതൊന്നൂണ്ടാവില്ല"\n"ഫ്രീയല്ല മകളേ.. ഒരു മണിക്കൂറിന്റെ വിലയും രാവിലെ അനുഭവിച്ച ടെൻഷനും കൂടിക്കൂട്ടിയാൽ ഒരു ഓറഞ്ച് പുഴയൊഴുക്കിയാലും മതിയാവില്ല." സൗജന്യമായിക്കിട്ടിയ ജ്യൂസ് കുടിച്ചു കഴിഞ്ഞപ്പോഴേക്കും അയാൾ വന്ന് ഗ്ലാസ്സുകൾ കൊണ്ടുപോയി. അയാൾക്ക് ഇംഗ്ലീഷ് ഒട്ടുമറിയില്ല. അൽപ്പം അറബി വശമുണ്ട്.\nപെട്ടെന്ന് ഫ്രെഞ്ചിലും ജർമ്മനിലും തുടർന്ന് ഇംഗ്ലീഷിലും വണ്ടി പുറപ്പെടാനായതിന്റെ അറിയിപ്പു വന്നു. ലോകോപൈലറ്റ് ഫ്രെഞ്ചുകാരനാണ്. അതുകൊണ്ട് തന്നെ നീട്ടിപ്പരത്തി നിർത്തിനിർത്തിയുള്ള ഇംഗ്ലീഷും.\nബാസലിനെ വിട്ട് വണ്ടി ഇളകി, മെല്ലെ മെല്ലെ വേഗത പ്രാപിച്ചു. നഗരക്കാഴ്ചകൾ മിന്നിമറയാൻ തുടങ്ങി. ഞങ്ങൾ സ്വിറ്റ്സർലാന്റിന്റെ അതിർത്തിപ്രദേശത്തേക്ക് കടന്നു. മനോഹരമായ സ്വിസ്സ് ഗ്രാമങ്ങളിലൂടെ തീവണ്ടി കുതിക്കുകയാണ്. അരമണിക്കൂർ കഴിഞ്ഞ് കാണും ഒരു സ്റ്റോപ്പ്. അതിർത്തിയിലെ മ്യൂൾഹൗസ് (Mulhouse) എന്ന കൊച്ചു ഫ്രഞ്ച് പട്ടണം. വളരെപ്പഴയ ഒരു സ്റ്റേഷൻ. അൽപ്പം തിരക്കുണ്ട്. തിരക്കെന്ന് പറഞ്ഞാൽ ഒരമ്പതോളം പേരെങ്കിലും കാണും! അഞ്ചു മിനിട്ടിലധികം വണ്ടിയവിടെ തങ്ങി. കുറേ ഫ്രഞ്ച് ഇമിഗ്രേഷൻ ഓഫീസർമാർ കയറി.\nഫ്രാൻസിന്റെ മണ്ണിലൂടെ വീ ടീ ജി കുതിച്ചു പായ്യുകയാണ്. പല നിറത്തിലും ആകൃതിയിലുമുള്ള പൂക്കളും മരങ്ങളും വലിയ മണികെട്ടി പുല്മേട്ടിൽ അലസമായി മേയുന്ന ഗോക്കളുമുള്ള മനോഹരമായ സ്വിറ്റ്സർലാന്റിൽ നിന്നും ഫ്രഞ്ച് മണ്ണിലേക്ക് കടന്നതോടെ ഒരു വരണ്ട നാട്ടിലെത്തിയത്പോലെ. ദില്ലിക്കുള്ള മാർഗ്ഗമധ്യേ മധ്യപ്രദേശ് വഴി കടന്നുപോകുമ്പോഴുള്ള ഒരു ഫീലിംഗ്. പാരീസ് എന്നാൽ പറുദീസയെന്ന മലയാളം വാക്കിന്റെ മറുമൊഴിയാണെന്ന് ധരിച്ചു വെച്ചിരുന്ന എനിക്ക് ചെറിയ നിരാശ തോന്നാതിരുന്നില്ല. ഇടക്ക് വന്നുപൊയ്ക്കൊണ്ടിരുന്ന ഫ്രഞ്ച് ഗ്രാമങ്ങൾ ഇന്ത്യയിലെ സാമാന്യം ഭേദപ്പെട്ട അങ്ങാടികൾ പോലെ മാത്രം തോന്നിച്ചു.\nഅതിനിടെ ഒരു രസകരമായ സംഭവം നടന്നു. വെളുക്കനെ ചിരിച്ചും കൊണ്ട് ചായയോ അതോ കാപ്പിയോ എന്നു ചോദിച്ച് നമ്മുടെ പരിചാരകൻ വീണ്ടും വന്നു. അവൾക്ക് കാപ്പി വേണം എനിക്കാണെങ്കിൽ ചായ.\n"ഈ യാത്ര പൊടിപൊടിക്കും. ചിലപ്പോൾ ലഞ്ചും കാണും". ഞാൻ മനസ്സിൽ പറഞ്ഞു.\nമൂന്നാല് മിനിട്ടിനകം ചായയെത്തി. ചെറുചൂടോടെ ഞങ്ങൾ മോന്തിക്കുടിച്ചു കൊണ്ടിരിക്കെ ബെയറർ വരുന്നു, ഒരു കൊച്ചു ബില്ലുമായിട്ട്. വെറുതെത്തന്ന ചായക്കും കാപ്പിക്കും കൂടി പൊയ്ക്കിട്ടിയത് എട്ട് യൂറോ!! ചമ്മൽ മറച്ചു വെക്കാതെ എട്ട് യൂറൊ ഒരു പുല്ലാണന്ന മട്ടിൽ പണം കൊടുത്ത് ബാക്കി കയ്പ്പറ്റി മനസ്സാ ഗുണനം തുടങ്ങി. ഏകദേശം നാൽപത് ദിർഹം ഗോപി! അതായത് അഞ്ഞൂറുരൂപ!!\nതീവണ്ടി നഗരത്തോടടുക്കുന്നതിന്റെ ലക്ഷണങ്ങൾ കണ്ടു തുടങ്ങി. മൂന്ന് ഭാഷകളിലായുള്ള അറിയിപ്പും വന്നു. പലരു ബാഗും പെട്ടിയുമൊക്കെയെടുത്ത് ഇറങ്ങാൻ തയ്യാറാവുന്നു. വാഷ്റൂമിൽ പോയി ഒന്ന് ഫ്രെഷായി വന്ന് ഞങ്ങളും പാരീസിന്റെ മണ്ണിൽ കാലുകുത്താൻ തയ്യാറെടുത്തു. സമയം ഒന്നരയോടടുക്കുന്നു.\nഅഴുക്കുപിടിച്ച തൂണുകളിലുയർത്തിയിരിക്കുന്ന ഒരു ലോഹക്കൂട്. ബിയർകാനുകളും സിഗരറ്റ് കുറ്റികളും കയ്യടക്കിയ പ്ലാറ്റ്ഫോം. ഓടിയണച്ചെത്തിയ ക്ഷീണം തീർക്കുന്ന വൈദ്യുതവണ്ടികൾ, തലങ്ങും വിലങ്ങും തിരക്കിട്ട് പായ്യുന്ന നാനാദേശക്കാരായ യാത്രക്കാർ. അതാണ് പാരീസിലെ പ്രധാന ട്രെയിൻ സ്റ്റേഷനായ ഗാ ഡി ലെസ്റ്റ് (Gare de l'Est). സ്റ്റേഷൻ കെട്ടിടത്തിലെ, പാരീസ് നഗരത്തിന്റെ കലയും പാരമ്പര്യവും തുടിക്കുന്ന പ്രധാനഹാളിലേക്ക് പ്രവേശിക്കുന്നതോടെ അത്ഭുതങ്ങളുടെ ചെപ്പ് തുറക്കുകയായി. ചുമരുകളിലാകമാനം അതിമനോഹരമായ എണ്ണച്ഛായാ ചിത്രങ്ങളാണ്.\nടൂറിസം കൗണ്ടർ തിരക്കി നടന്നു. ചോദിക്കുന്നവരൊന്നും മൈന്റ് ചെയ്യുന്നുപോലുമില്ല. അവസാനം ഇൻഫോർമേഷൻ കൗണ്ടർ കണ്ടുപിടിച്ചു. ഒരു മൈക്രോഫോണും തലയിൽ പിടിപ്പിച്ച് മുഖം കനപ്പിച്ചിരിക്കുന്ന തടിച്ചി വലത്തോട്ട് നോക്കി ഇടത്തോട്ട് ചൂണ്ടി "ടൂറിസ്മേ" എന്ന് പറഞ്ഞ് ഒച്ച വെച്ചു. പിന്നെയും രണ്ട് മിനുട്ട് ചുറ്റി, അവസാനം ലോകത്തെ ഏറ്റവും പ്രമുഖ ടൂറിസ്റ്റ് നഗരങ്ങളിലൊന്നായ പാരീസിലെ പ്രധാന ട്രെയിൻ സ്റ്റേഷനിലെ ടൂറിസം കൗണ്ടർ കണ്ട് ഞങ്ങൾ ഞെട്ടി! നാലാൾക്ക് നിക്കാൻ പാകം വലിപ്പത്തിൽ ഒട്ടും ആകർഷണീയമല്ലാത്ത ഒരു ഇടുങ്ങിയ മുറിയിൽ രണ്ട് കൗണ്ടറുകളിൽ കുഴിയിലിരിക്കുന്ന മട്ടിൽ ഓരോ വൃദ്ധഓഫീസർമാർ! ഒരു മേപ്പും 24 മണിക്കൂർ പാരീസ് മെട്രോയിൽ നഗരപരിധിയിലെവിടെയും കറങ്ങാനുള്ള ടിക്കറ്റും വാങ്ങി ഞങ്ങൾ പുറത്ത് കടന്നു.\nതുടക്കം തന്നെ കല്ലുകടിയാണ്. പാരീസിലെ ആൾക്കാർ അത്ര സൗഹാർദ്ദപരമായി പെരുമാറുന്നവരല്ലെന്ന് ഫ്രഞ്ച്കാരിയായ സഹപ്രവർത്തകയും പലതവണ പാരീസ് കറങ്ങിയിട്ടുള്ള മറ്റൊരു സുഹൃത്തും മുന്നറിയിപ്പ് തന്നിരുന്നെങ്കിലും ഇത്രയധികം പ്രതീക്ഷിച്ചിരുന്നില്ല. അൽപ്പമെങ്കിലും ഫ്രഞ്ച് അറിഞ്ഞിരിക്കുന്നത് നല്ലതാണന്നും, ഫ്രാൻസിൽ ഏറ്റവും വെറുക്കപ്പെടുന്നത് ഇംഗ്ലീഷ് ഭാഷയാണെന്ന മുന്നറിയിപ്പും ഇത്രമേൽ സത്യമായി ഭവിക്കുമെന്ന് ഒരിക്കലും കരുതിയിരുന്നില്ല. നൂറ്റാണ്ടുകളുടെ പഴക്കമുള്ള ഫ്രഞ്ച്-ഇംഗ്ലീഷ് കുടിപ്പകയുടെ ചരിത്രം ഇന്നും അവരുടെ രക്തത്തിലോടുന്നുണ്ട്. അവസാനം രക്ഷക്കെത്തിയത് നമ്മുടെ മുറി അറബിയാണെന്ന് പറഞ്ഞാൽ ആരെങ്കിലും വിശ്വസിക്കുമോ? അനേകകാലം ആഫ്രിക്കൻ അറബ് രാജ്യങ്ങൾ കോളനിയാക്കി വെച്ച വകയിൽ ഫ്രാൻസിൽ ഒരു നല്ല ശതമാനം ആഫ്രിക്കൻ വംശജരുണ്ട്. പലരും ഫ്രാൻസിൽ തന്നെ ജനിച്ചു വളർന്ന നാലാം തലമുറയിലും അഞ്ചാം തലമുറയിലും പെട്ടവർ. ചിലർക്കെങ്കിലും അറബി അറിയാം. അത് ഏശാത്തപക്ഷം രണ്ടാമതായി ഇംഗ്ലീഷ് കാച്ചുക. അതായിരുന്നു വിജയം കണ്ട തന്ത്രം.\nഹോട്ടലിലേക്ക് ഫോൺ ചെയ്ത് തൊട്ടടുത്ത മെട്രോ സ്റ്റേഷൻ ചോദിച്ചറിഞ്ഞു. 111 കൊല്ലം മുമ്പ് പണിതു തുടങ്ങിയ ലോകത്തെ ഏറ്റവും പഴയ മെട്രൊ ട്രെയിൻ സിസ്റ്റങ്ങളിലൊന്നാണ് പാരീസ് മെട്രോ. മിക്കവാറും ഭൂഗർഭപാതകളും സ്റ്റേഷനുകളുമുള്ള ഈ അതിവേഗ സർവ്വീസാണ് വൻ നഗരത്തെ ചലിപ്പിക്കുന്നതിൽ പ്രധാന പങ്ക് വഹിക്കുന്നത്. ആർക്കും എളുപ്പത്തിൽ ഉപയോഗിക്കാവുന്ന തരത്തിൽ തയാറാക്കിയ മേപ്പും ഓരോ ബോഗിയിലെ ഓരോ വാതിലിന്നടുത്തും വിശദമായി വരച്ചു വെച്ച റൂട്ട് ചാർട്ടും ഏത് "ഇഗ്ലീഷുകാര്ക്കും" യാത്ര എളുപ്പമാക്കും. പക്ഷേ തിരക്കാണ് പ്രശ്നം. ടിക്കറ്റ് ഇട്ടാൽ മാത്രം തുറക്കുന്ന ഓട്ടോമാറ്റിക്ക് ഗെയ്റ്റുകളുടെ മുന്നിലും അടിപിടിയാണ്. ഏന്റെ പിറകിൽ പറ്റി നിൽക്കുന്നു ഒരാൾ പോക്കറ്റടിക്കാരനാണൊ എന്ന് ഞാൻ സംശയിച്ചു. എന്തോ ഫ്രഞ്ചിൽ പറയുന്നുണ്ട്. പെട്ടെന്ന് ടിക്കറ്റിട്ട് ഗെയ്റ്റ് കടക്കാനാണ് ആംഗ്യം. ഗെയ്റ്റ് തുറന്നതും എന്നെ ശക്തമായി തള്ളി ആ ആജാനബാഹുവായ മാന്യനും ഉള്ളിൽ കടന്നു! പണി കൊള്ളാം. കാശില്ലാത്ത യാത്രയാണ്. മേഖ്സി (Mercy) എന്നും പറഞ്ഞ് ആ വിരുതൻ കാഴ്ചയിൽ നിന്നും മറഞ്ഞു. തൊട്ടടുത്ത ഗേറ്റിന് മുകളിലൂടെ രണ്ട് വിരുതന്മാർ ചാടിക്കടന്ന് ഓടിയകന്നു. അതിലൊരാളെപ്പിന്നെ തോക്കെന്തിയ ഒരു പോലീസുകാരന് കൊണ്ടുപോകുന്നത് കണ്ടു!\nഅവ്രോൺ (Rue d' Avron) സ്റ്റേഷനിൽ നിന്നും ചാറ്റൽ മഴയത്ത് ഒരു മിനുട്ട് നടന്ന് ഹോട്ടൽ പാരീസ് ഡ് പ്രിന്റാന്യയിലെത്തി ഒന്ന് വസ്ത്രം മാറി ഫ്രെഷായി ഒരു ചിക്കൻ സാൻവിച്ചും കഴിച്ച് ഇഫൽ ടവർ കാണാൻ പുറപ്പെടുകയായി.\nവീണ്ടും മെട്രോയിൽ. തിരക്കിൽ തൂങ്ങിപ്പിടിച്ച് ഒടുക്കം ഈഫൽ സ്റ്റേഷനിലെത്തി. ജനസാഗരത്തിലൊഴുകി പുറത്തേക്ക്, ഉച്ചവെയിലിന്റെ വെളിച്ചത്തെ മറച്ചു കൊണ്ട് മാനം നിറയേ കാർമേഘങ്ങൾ. മഴ പെയ്യാനുള്ള ഒരുക്കമില്ലെങ്കിലും മൂടിക്കെട്ടിയ അന്തരീക്ഷം.\n"മുന്നോട്ട് നടന്നാൽ ഈഫൽ ടവർ നിങ്ങൾ കണ്ടിരിക്കും" അപരിചിതന്റെ വഴികാട്ടൽ അച്ചട്ടായി. മെറ്റ്രോ സ്റ്റേഷനിൽ നിന്നും പുറത്തിറങ്ങി വീതി കുറഞ്ഞ റോഡ് മുറിച്ച് കടന്ന് ഒരു വിശാലമായ തളത്തിലേക്ക് കേറിയതും...അതാ.. തൊട്ടു മുന്നിൽ ആ ലോഹസുന്ദരി! അൽപ്പ നേരം സ്തബ്ധനായി നോക്കി നിന്നു.\nകാലാവാസ്ഥ ഞങ്ങളെ സ്നേഹത്തോടെ വരവേൽക്കുകയാണെന്ന് തോന്നി. ആരോ തുടച്ചുനീക്കിയപോലെ കറുത്ത മേഘങ്ങൾ സീൻ (Seine) നദിയുടെ മേലേക്ക് നീങ്ങി. പഞ്ഞിക്കെട്ടുപോലുള്ള വെള്ള മേഘങ്ങൾക്കിടെ നീലാകാശത്തിന്റെ തെളിഞ്ഞ പശ്ചാത്തലത്തിൽ ഈഫൽ കൂടുതൽ മനോഹരിയായി തോന്നി.\nട്രൊക്കാഡ്രോ യുദ്ധവിജയത്തിന്റെ സ്മാരകമായി നിർമ്മിക്കപ്പെട്ട ഷൈലെറ്റ് മന്ദിരത്തിനും (Palais De Chaillot) മ്യൂസീ ഡെൽ ഹോമ്മെക്കും (Musee de l'homme- Museum of Man) ഇടക്കുള്ള മട്ടുപ്പാവിൽ നിന്നാണ് മനോഹരമായ ഈ ഈഫൽ കാഴ്ച. ഉച്ചതിരിഞ്ഞ സമയമായിട്ടുപോലും നല്ല തിരക്ക്. മറിഞ്ഞും തിരിഞ്ഞും കുറേ പടങ്ങളെടുത്ത് മെല്ലെ ഗോവണിയിറങ്ങി. ടവറിൽ കേറുകയാണ് ലക്ഷ്യം. മനുഷ്യ മ്യൂസിയത്തിന്റെ മട്ടുപ്പാവിലും മുറ്റത്തുമായി കൂറ്റൻ പ്രതിമകൾ. പൂർണ്ണ- അർദ്ധനഗ്നരായ മനുഷ്യരും മൃഗങ്ങളുമൊക്കെ. സിമന്റിലും കല്ലിലും ലോഹങ്ങളിലും നിർമ്മിച്ചവ. നിരവധു ടൂറിസ്റ്റുകൾ പല ഭാഗത്തു നിന്നും ചിത്രങ്ങൾ ക്യാമറയിൽ പകർത്തുന്നു.\nമ്യൂസീ ഡെ ഹോമ്മെ- മനുഷ്യ മ്യൂസിയം\nസീൻ നദിക്കു കുറുകെയുള്ള പാത മുറിച്ചു കടന്ന് വേണം ഈഫൽ ടവറിന്റെ ചുവട്ടിലെത്താൻ. ബാരിക്കേഡുകളും പോലീസ് വാഹനങ്ങളും തോക്കേന്തിയ പോലീസുകാരും വാഹനങ്ങളെയും ജനങ്ങളെയും നിയന്ത്രിക്കുന്നു. വാഹനങ്ങളിലധികവും ടൂറിസ്റ്റുകളെയും വഹിച്ചുകൊണ്ടുള്ള ബസ്സുകളാണ്. റോഡിന്റെ ഇരുവശത്തായി നാല് കൂറ്റൻ കാലുകളിലാണ് ഈഫൽ ടവർ ഉയർന്നു നിൽക്കുന്നത്. 120ല് പരം വർഷങ്ങൾക്ക് മുമ്പ് ഇത്തരമൊരു ലോഹാത്ഭുതം സൃഷ്ടിക്കാൻ ധൈര്യപ്പെട്ട ഗുസ്താഫ് ഈഫലിനെ (Gustav Eiffel) ടവർ കാണുന്ന ആരും അറിയാതെ ബഹുമാനിച്ചുപോവും. ആയിരക്കണക്കിന് ഇരുമ്പ് കഷ്ണങ്ങളെ പല രീതികളിൽ കൂട്ടിയോജ്ജിപ്പിച്ച് വെറും രണ്ട് വർഷം കൊണ്ട് 1000 അടി ഉയരത്തിൽ പണിതുയർത്തിയ ടവർ ഇന്നും യാതൊരു കേടുപാടുകളും കൂടാതെ മില്ല്യൺ കണക്കിന് സഞ്ചാരികളെ ആകർഷിച്ചുകൊണ്ട് പാരീസിന്റെ നെഞ്ചിൽ തലയുയർത്തി നിൽക്കുകയാണ്.\nടവറിന്റെ അടിയിൽ നിന്നും മേലോട്ടുള്ള കാഴ്ച\nടവറിന്റെ ഒന്നാമത്തേയും മൂന്നാമത്തേയും കാലുക്കൾക്കടുത്ത് നീണ്ട ക്യൂ കാണാം. ടിക്കറ്റെടുത്ത് മേലെ കേറാൻ നിൽക്കുന്നവരുടെ നിരയാണത്. ഒരു ക്യൂ, ടവറിന്റെ മുകളിലേക്ക് ലിഫ്റ്റ് വഴി കേറാനുള്ളതും മറ്റേത് കോണി കയറിപ്പോകാനുള്ളതും. രണ്ടിനും രണ്ടുതരം ചാർജ്ജും. ലിഫ്റ്റ് വഴി കേറാനുള്ള നിരയുടെ നീളം കണ്ട ഞങ്ങൾ മെല്ലെ കോണി കയറുകയെന്ന വെല്ലുവിളി സ്വീകരിച്ച് നാല് യൂറോയുടെ ടിക്കറ്റെടുത്തു. സിറ്റി മെട്രോ പാസ്സുള്ളതിനാൽ കുറഞ്ഞ നിരക്കിൽ കിട്ടി. ആദ്യമൊക്കെ നല്ല ആവേശത്തിൽ കേറിയെങ്കിലും 200 പടികൾ കഴിഞ്ഞതോടെ വാമഭാഗം റിവേഴ്സ് ഗിയറിലേക്ക് മാറി. കാലിന്ന് നല്ല വേദന, പേശികൾ വലിഞ്ഞു മുറുകുന്നു. തോറ്റുകൊടുക്കാൻ പറ്റില്ലല്ലോ! ആണല്ലേ? പോരാത്തതിന് ടിക്കറ്റിന് കൊടുത്ത യൂറൊയെ മനസ്സിൽ പെരുക്കിക്കണക്കാക്കി വെച്ച്തിന്റെ ഊർജ്ജം വേറെയും. ആഞ്ഞ് വലിച്ച് കേറി. പോക്കറ്റടിക്കാരെ പ്രത്യേകം സൂക്ഷിക്കണമെന്ന അറിയിപ്പ് ബോർഡുകൾ എവിടെയും കാണാം. ഇടക്കിടെ ടവറിന്റെയും ഗുസ്താഫ് ഈഫലിന്റെയുമൊക്കെ ചരിത്രം ആലേഖനം ചെയ്ത് മനോഹരമായ സചിത്ര പോസ്റ്ററുകൾ. നാസികൾ ഫ്രാൻസ് കീഴടക്കിയപ്പോൾ ഹിറ്റ്ലർ വന്നുവത്രേ ഈഫൽ ടവർ കാണാൻ, അന്ന് ഫ്രഞ്ചുകാർ ലിഫ്റ്റിന്റെ വയർ റോപ്പുകൾ മുറിച്ചു കളഞ്ഞതിനാൽ പടി ചവിട്ടി മേലോട്ട് കയറുകയായിരുന്നു ഹിറ്റ്ലർ*. അതേ പടികളാണ് ഞാനും ചവിട്ടിക്കയറുന്നത്! ഹിറ്റ്ലറുടെ കാൽപ്പാടുകൾ പിന്തുടർന്നവൻ!! ഫ്രഞ്ച് ജനതയുടെ മുഴുവനും എതിർപ്പുകളുമേറ്റുവാങ്ങിയാണ് ഗുസ്സ്താഫ് ഈഫൽ "തീരെ ഭംഗിയില്ലാത്ത ഈ ഇരുമ്പ് കോട്ട" പണി കഴിച്ചതെന്ന് പറഞ്ഞാൽ അത് തെറ്റല്ല. പ്രമുഖ കലാകാരന്മാരും പൊതുജനങ്ങളും ഒരുപോലെ വിമർശിച്ച ഈഫൽ ഇന്ന് ലോകത്തിലേറ്റവുമധികം വിനോദസഞ്ചാരികളെ ആകർഷിക്കുന്ന ഒരു മഹാസൗധമെന്ന ഖ്യാതിയുമായി മുള്ളുകളെ മലരുകളാക്കിയ സുന്ദരിയായ ഒരു മരുമകളെപ്പോലെ അണിഞ്ഞൊരുങ്ങി നിൽക്കുകയാണ്. ഗാന്ധിജിയും ഐൻസ്റ്റീനുമടക്കം ലോകത്തെ പ്രമുഖരൊക്കെ സന്ദർശിച്ച, വാഴ്ത്തിയ സൗധം. എന്തിന്, പടവലങ്ങാപോലെ നീണ്ടുകിടക്കുന്ന കൊച്ചുകേരളത്തിൽ നിന്നും ഞാനും വയനാട് ചുരമിറങ്ങി വന്ന എന്റെ പെണ്ണും വരേ വന്നില്ലേ ഈ അയേൺ ലേഡിയെക്കാണാൻ!\nടവറിന്റെ ഹൃസ്വചരിതം ഇവിടെ കാണാം\nഎണ്ണൂറിലധികം പടികൾ കയറി, എന്റെ ടിക്കറ്റിനുള്ള പരമാവധി ഉയരത്തിലെത്തി. കൂട്ടുകാരി താഴെ 200ല് വിശ്രമത്തിലാണ്. ഒരു വശത്ത് ടവറുൾപ്പെടുന്ന കാമ്പ് ഡെ മാർസ് (Champ De Mars) എന്ന വിശാലമായ പച്ചപുൽ മൈതാനത്തിന്റെ മനോഹരമായ കാഴ്ച.\nപാരീസ് മഹാനഗരത്തെ ഒട്ടുമുക്കാലും കാണാൻ പറ്റുന്ന ആകാശക്കാഴ്ചയാണ് ഈഫൽ കയറ്റത്തിന്റെ മുഖ്യ ആകർഷണം. ചക്രവാളങ്ങളെ ഉമ്മവെക്കുന്ന നഗരപരിധികൾ നമ്മുടെ കാഴ്ചക്കുമപ്പുറത്താണ്. നഗരസുന്ദരിയെ വെള്ളിപ്പട്ടുടുപ്പിച്ചപോലെ സീൻ നദി. നദിയുടെ മാറിടത്തിലൂടെ മുരൾച്ചയോടെ നീങ്ങുന്ന ക്രൂസ്കപ്പലുകൾ, നദിയുടെ ഇരു വശത്തും നങ്കൂരമിട്ടിരിക്കുന്ന നിരവധി ആഡംബരനൗകകൾ. യുദ്ധങ്ങളുടെയും, തേരോട്ടങ്ങളുടെയും രകതച്ചൊരിച്ചിലിന്റെയും വിപ്ലവങ്ങളുടെയും കഥപറയുന്ന ഫ്രഞ്ച് തെരുവുകളും കെട്ടിടങ്ങളും, കലയുടെയും സംഗീതത്തിന്റെയും പാരമ്പര്യമവകാശപ്പെടുന്ന നിരവധി മ്യൂസിയങ്ങളും തിയേറ്ററുകളും. ആകാശത്തിലേക്ക് കയ്യുയർത്തി നിൽക്കുന്ന കത്തീഡ്രലുകൾ. അങ്ങിങ്ങായി വിതറിയിട്ട പച്ചപ്പൊട്ടുകൾ പോലെ ചെറുതും വലുതുമായ ഉദ്യാനങ്ങൾ. പാരീസ് നഗർത്തിന്റെ അഞ്ചിലൊന്ന് ഭാഗവും പൂന്തോട്ടങ്ങളാണത്രെ!\nപാരീസിലെക്കുള്ള ഈ വരവ് ഇതോട് കൂടിത്തന്നെ മുതലായത് പോലെ. പതിനഞ്ച് മിനുട്ടോളം നഗരത്തെ നോക്കിക്കണ്ട് മതിവരാതെ പടവുകളിറങ്ങാൻ തുടങ്ങി. അരികിൽ പിടിപ്പിച്ച കമ്പികളിൽ പിടിച്ച് വളരേ ശ്രദ്ധിച്ച് വേണം ഇറങ്ങാൻ. കാലൊന്ന് തെറ്റിയാൽ!!\nതാഴെ ഉന്മേഷം വീണ്ടെടുത്ത് നല്ലപാതി. ഞങ്ങൾ കാമ്പ് ഡെ മാർസിലെ പുൽതകിടിയിലൂടെ മുന്നോട്ട് നടന്നു. ടവറിന്റെ രൂപത്തിലുള്ള സോവനീറുകളും കീ ചെയിനുകളും ഫ്രെയിം ചെയ്ത ചിത്രങ്ങളും വിൽക്കുന്നവർ ഞങ്ങളെ പൊതിഞ്ഞു. ആഫ്രിക്കക്കാരും ബംഗാളികളും ഇന്ത്യക്കാരുമൊക്കെയുണ്ട് കൂട്ടത്തിൽ. അവരെ വകഞ്ഞുമാറ്റി മുന്നോട്ട് നടന്ന് മൈതാനത്തിന്റെ ഒരൊഴിഞ്ഞകോണിലിരുന്ന് ഈഫൽ ടവറിനെ കൺനിറയേ വീണ്ടും കണ്ടു. എത്ര കണ്ടിട്ടും മതിവരാത്തപോലെ.\n"സാബ് മേം ബീഹാർ സെ ഹും", മുപ്പത് യൂറോക്ക് ഒരു ഈഫൽ മാതൃക ഞാൻ വാങ്ങണമെന്ന്! അവസാനം, അഞ്ച് യൂറോക്ക് കച്ചോടമുറപ്പിച്ചു ഞാനെന്റെ രാജ്യസ്നേഹം കാണിച്ചു.\nകാല് വേദന അൽപ്പമൊന്ന് ശമിച്ചപ്പോൾ മെല്ലെയെണീറ്റ് നടത്തം തുടങ്ങി. സൂര്യനസ്തമിക്കുന്നതിന് മുമ്പ് പ്രസിദ്ധമായ ഫ്രഞ്ച് വിപ്ലവത്തിന്റെ സ്മാരകമായി നെപ്പോളിയന് ബോണപ്പാര്‍ട്ടു സ്ഥാപിച്ച വിജയകമാനം (Arc de triomphe) കാണണം. അത് കഴിഞ്ഞ് വിശ്വപ്രസിദ്ധമായ പലൈസ് ദെ കോൺഗ്രസ്സ് (Palais des congrès) ഒന്നോടിച്ച് കാണണം, പിന്നെ പാരീസിന്റെ ബിസിനസ്സ് നഗരമായി അറിയപ്പെടുന്ന ലാ ഡിഫൻസെയും (La Défense) അവിടുത്തെ ഗ്രാന്റ് ആർക്കും (Grande Arche). അതും കഴിഞ്ഞ് രാത്രിയിൽ വെളിച്ചത്തിൽ കുളിച്ചൊരുങ്ങി നിൽക്കുന്ന ഈഫൽ ടവറിനെ കൺകുളിർക്കെക്കാണാൻ തിരിച്ചെത്തണം. പച്ചപ്പട്ടണിഞ്ഞ മരങ്ങൾ കുടചൂടിയ കൊച്ചു പാതയോരത്തുകൂടെ ഞങ്ങൾ കൈകോർത്ത് നടന്നു.\n*ഹിറ്റ്ലർ പടി കയറാൻ വിസമ്മതിച്ചു എന്നും കാണുന്നുണ്ട്.\nപാരീസ് യാത്രയുടെ രണ്ടാം ഭാഗം വായിക്കാൻ ഇവിടെ ക്ലിക്കുക\nഒരു സ്വിറ്റ്സർലാന്റ് യാത്രാവിവരണം വായിക്കാൻ , ദാ..ഇവിടെ ക്ലിക്കുക്ക!\nപോസ്റ്റ് ചെയ്തത് ചീരാമുളക് ല് ഞായറാഴ്‌ച, നവംബർ 18, 2012\nചീരാമുളക് 2012, നവംബർ 18 8:22 PM\nപാരീസ് യാത്രയുടെ രണ്ടാം ഭാഗം പ്രതീക്ഷിപ്പിൻ, അതിന്ന് സമയവും ആരോഗ്യവും ഈയുള്ളവന് ഉണ്ടാവട്ടെ! പോസ്റ്റിന്റെ നീളം കണ്ട് ഭയപ്പെടരുതേ. രണ്ടാം ഭാഗം പോസ്റ്റ് ചെയ്യുമ്പോൾ ആ പേടി മാറിക്കിട്ടും.\nപട്ടേപ്പാടം റാംജി 2012, നവംബർ 18 8:39 PM\nനല്ല വിവരണവും വിശദമായ ചിത്രങ്ങളും.\nഅത്യാവശ്യം അറബി ഭാഷ സംസാരിക്കാന് കഴിഞ്ഞതിനാല് രക്ഷപ്പെട്ടില്ലേ?\nചരിത്രത്തിന്റെ കഷ്ണങ്ങളും ടെയിനിന്റെ വിശദവിവരങ്ങളും അതിമനോഹരമായ കാഴ്ചകളും നന്നായി പറഞ്ഞു തന്നു. ഒരനുഭവം പോലെ ആസ്വദിച്ചു.\nചീരാമുളക് 2012, നവംബർ 20 8:08 PM\nപാരീസിൽ മാത്രമല്ല, മുമ്പൊരിക്കൽ മാഴ്സെയിൽ പോയപ്പോഴും അറബി തന്നെ രക്ഷക്കെത്തിയത്.\nനിസാരന് .. 2012, നവംബർ 18 8:40 PM\nഎല്ലാ യാത്രകളും ഒരുപാട് അനുഭവങ്ങള് സമ്മാനിക്കും. ചിലത് രസകരം ചിലത് ടെന്‍ഷന് അടിപ്പിക്കുന്നവ. എങ്കിലും പിന്നീട് ഓര്‍മിക്കുമ്പോള് എല്ലാം മനോഹരം തന്നെ. ആദ്യ ട്രെയിന് നഷ്ടമായതും പിന്നെ രണ്ടാമത്തെ ട്രെയിനില് ഫസ്റ്റ് ക്ലാസ്സ് സൌജന്യമായി കിട്ടിയതും രസകരമായി. ഫ്രീ ആയി കിട്ടിയ ഓറഞ്ച് ജൂസിന്റെ അനുഭവത്തില് കുടിച്ച ചായക്ക് പക്ഷെ പൈസ പൊടിഞ്ഞു അല്ലെ. ഫ്രഞ്ചുകാര്‍ക്ക് ഇംഗ്ലീഷ് കേട്ടാല് കലിയാണെന്ന് മുന്‍പും കേട്ടിട്ടുണ്ട്.\nആകെ മൊത്തം ഒരു യാത്രാപ്രതീതി\nente lokam 2012, നവംബർ 18 9:16 PM\nനന്നായി ആസ്വദിച്ചു..പാരിസ്...ഒരു യാത്ര\nഒഴിവായി എന്ന് തന്നെ പറയാം..ചീര മുളകെ.നന്ദി...\nനല്ല വിവരണം..നല്ല ചിത്രങ്ങള്....രണ്ടാം ഭാഗം\nവേഗം പോന്നോട്ടെ..കാലു വേദന ഒക്കെ മാറി\nഉഷാര് ആയിട്ടല്ലേ പാരിസ് നഗരം വിട്ടത്??\nഫൈസല് ബാബു 2012, നവംബർ 18 9:36 PM\nയാത്രകള് അധികം ചെയ്യാന് കഴിയാത്ത ഒരു നിര്‍ഭാഗ്യവാനാണ് ഞാന് ,എന്നാല് യാത്ര വിവരങ്ങളും അതുമായി ബന്ധപെട്ട കുറിപ്പുകളും എവിടെകണ്ടാലും ഒഴിവാക്കില്ല ,അത് കൊണ്ട് തന്നെ ഇഷ്ടായി എന്ന് പറഞ്ഞു കൂടുതല് സുഖിപ്പിക്കുന്നില്ല ,അടുത്ത ഭാഗത്തിനായി കാത്തിരിക്കുന്നു .\n2011 സപ്തംബർ ആദ്യവാരം. സ്യൂറിക്കിൽ പോകണം. ഒരു മീറ്റിംഗുണ്ട്= തുടക്കത്തിലെ ഈ അക്ഷര ശെയ്ത്താനെ ഓടിക്കൂ ട്ടോ !!\nചീരാമുളക് 2012, നവംബർ 20 8:22 PM\nശെയ്താനെ ഞാൻ കാണുന്നില്ല. ജിന്ന് വിഭാഗമാനെന്ന് തോന്നുന്നു. ഒന്ന് കാണിച്ചു തരൂ.\najith 2012, നവംബർ 18 9:56 PM\nഈ പാരിസ് പാരിസ് എന്ന് പറഞ്ഞാല് ഇത്രേള്ളൂ...???\n(ഈഫല് ടവര് വിശേഷം ഒത്തിരി ഇഷ്ടപ്പെട്ടു)\nEchmukutty 2012, നവംബർ 18 10:32 PM\nഅപ്പോ ഇതാണു പാരീസ്.....കൊള്ളാം, ചീരാമുളകിനു നന്ദി.ഞാനിവിടെ ഇരുന്നു പാരീസില് പോയി വന്നില്ലേ?\nഇഷ്ടപ്പെട്ടു, ഈ വിവരണം. അടുത്ത പോസ്റ്റ് വരട്ടെ......ഉടന് തന്നെ. കാരണം ഞാനീ പോസ്റ്റ് വായിച്ച് കഴിഞ്ഞു.\nഐക്കരപ്പടിയന് 2012, നവംബർ 18 11:24 PM\nമനോഹരമായ വിവരണം....ആസ്വദിച്ചു വായിച്ചു...\nMubi 2012, നവംബർ 19 5:24 AM\nപാരീസ് വിശേഷങ്ങള് നന്നായിട്ടുണ്ട്. നല്ല വിവരണം.\nകാഴ്ചകളിലൂടെ 2012, നവംബർ 19 9:13 AM\nനന്നായി എഴുതിയിരിക്കുന്നു. അന്‍വര് അടുത്ത ഭാഗവും പെട്ടെന്ന് വരട്ടെ .\nജോസെലെറ്റ് എം ജോസഫ് 2012, നവംബർ 19 9:25 AM\nഗംഭീര വിവരണം അന്‍വര്, ഇത്തവണയും യാത്രാ വിശേഷങ്ങള് വായിച്ച് വ്യസനിച്ചു!! അസ്സൂയ!!\nപഥികൻ 2012, നവംബർ 19 9:48 AM\nനല്ല വിവരണം..യാത്രാക്കുറിപ്പിടുമ്പോൾ അറിയിക്കുക..\nMuhammed Shameem Kaipully 2012, നവംബർ 19 10:41 AM\nസരസമായ വിവരണം. പാരീസ് നഗരത്തെക്കുറിച്ചും,പ്രദേശവാസികളെക്കുറിച്ചും ഒരവബോധമുണ്ടാക്കാനുതകുന്ന വിവരണവും ചിത്രങ്ങളും. അടുത്ത ഭാഗത്തിനായി കാത്തിരിക്കുന്നു.\nsumesh vasu 2012, നവംബർ 19 11:04 AM\nഒരു കഥ വായിച്ച പ്രതീതി. നല്ല വിവരണം.\nഒരു യാത്രികന് 2012, നവംബർ 19 11:28 AM\nനന്നായി. ചിത്രങ്ങളും ഭംഗിയായി. നല്ല വായനാനുഭവം. ചുമരില് കണ്ടത് ഫ്രെയിം ചെയ്ത ചിത്രങ്ങള് അല്ലെങ്കില് അത് എണ്ണച്ചായ ചിത്രമാവാന് സാധ്യതയില്ല. ഒന്ന് ക്ലാരിഫി ചെയ്യുമോ .......സസ്നേഹം\nചീരാമുളക് 2012, നവംബർ 20 8:16 PM\nമനോഹരമായ കൂറ്റൻ ഫ്രെയിമുകളുള്ള അസ്സൽ എൺച്ഛായാ ചിത്രങ്ങൾ. അമേരിക്കക്കാരനായ ആൽബർട്ട് ഹെർട്ടർ ഒന്നാം ലോകയുദ്ധസ്മാരകമായി വരച്ചവയാണിത്. കൂടുതൽ വിവരങ്ങൾ ദാ ഇവിടെ- http://parisisinvisible.blogspot.com/2011/11/from-archives-first-world-war-at-gare.html\nJefu Jailaf 2012, നവംബർ 19 11:50 AM\nനല്ല വിവരണം. ബോറടിപ്പിക്കാതെ നന്നായി പറഞ്ഞു.\n( പാരീസില് മറ്റേ ആ സ്ഥലത്തെ പോയില്ലേ. ശോ .. പേര് ഓര്‍മ്മ കിട്ടുന്നില്ല:) )\nഷാജു അത്താണിക്കല് 2012, നവംബർ 19 12:56 PM\nഅത് അവിടെ നല്ലോണം പരിചപ്പെടാൻ ഈ പോസ്റ്റിലൂടെ സാധിച്ചു\nRainy Dreamz 2012, നവംബർ 19 1:41 PM\nശ്രീജിത്ത് മൂത്തേടത്ത് 2012, നവംബർ 19 3:25 PM\nവിവരണം ഇഷ്ടപ്പെട്ടു. നല്ല ആകര്‍ഷകമായ ചിത്രങ്ങളും..\nഅഷ്‌റഫ് സല്‍വ 2012, നവംബർ 19 3:29 PM\nനല്ല വിവരണം .ചിത്രങ്ങളും മനോഹരം . അടുത്ത ഭാഗത്തിനായി കാത്തിരിക്കുന്നു . നന്ദി.\nArif Zain 2012, നവംബർ 19 4:37 PM\nരസകരമായ വിവരണം. മനോഹരമായ ചിത്രങ്ങളും. ഒരു മൂന്നാം ലോക പൌരന്‍റെ ആധിയും പായ്യാരവും (യൂറോയെ ദിര്‍ഹമും ദിര്‍ഹമിനെ പിന്നെ ഇന്ത്യന് രൂപയുമായി പെരുക്കുന്ന മനോനില) നന്നായി വരഞ്ഞു വച്ചിട്ടുണ്ട്. മോന് ജനിക്കുന്നതിനു മുന്‍പുള്ള യാത്രയാണല്ലേ? ഇബ്നു ബത്തൂത്തയെയും മാര്‍ക്കോ പോലോയെയും പിന്തുരുക...ഇനിയും പുതിയ പോസ്റ്റുകള് ഈ യാത്രാവഴിയില് പ്രതീക്ഷിക്കുന്നു.\nMohammed kutty Irimbiliyam 2012, നവംബർ 19 6:03 PM\nകൂടെ യാത്ര ചെയ്യുന്ന പ്രതീതി.കാണാന് കഴിയാത്തതു മുന്നില് തെളിഞ്ഞു വന്നു,വിവരണ മിടുക്കില്.മറുപാതിയുടെ 'വാക്ക്'ചെവികൊള്ളുമ്പോള് അല്പമൊക്കെ 'സഹിക്കാം'അല്ലേ?\nരണ്ടാം ഭാഗം പ്രതീക്ഷിച്ചു കൊണ്ട്...\nപടന്നക്കാരൻ 2012, നവംബർ 19 6:56 PM\n2011 ലെ യാത്ര ഇത്ര കൃത്യമായി എങ്ങനെ ?? എന്റെ രാവിലത്തെ യാത്രവരെ എനിക്കോര്‍മ്മയില്ല!\nചീരാമുളക് 2012, നവംബർ 20 8:19 PM\nഓരൊ യാത്രകളും മായാത്ത ഓർമ്മകളാണ്. ഒരുപാട് ഫോട്ടോകളിലൂടെയും ചെറുഡയറിക്കുറിപ്പുകളിലൂടെയും ആ ഓർമ്മകളെന്നും ജീവിക്കും.\npraveen mash (abiprayam.com) 2012, നവംബർ 19 6:58 PM\nഎന്റെ സുഹൃത്തിനോടൊപ്പം ഞാനും ഉണ്ടായിരുന്നു എന്ന ഒരു തോന്നല് ... മനോഹരമായ വിവരണം .... ! താങ്കളുടെ കണ്ണുകളിലൂടെ എനിക്കും പാരിസ് കാണാന് കഴിഞ്ഞിരിക്കുന്നു ... !!\nShahida Abdul Jaleel 2012, നവംബർ 19 7:27 PM\nട്ടിക്കില്ലാതെ ഈഫല് ടവര് കണ്ടു വന്നത് പോലെ ..നന്നായിരിക്കുന്നു യത്ര വിവരണം ..അവിടെ പോകാന് കിട്ടിയ അനുഹ്ഗ്രഹത്തിനു ദൈവത്തിനു നന്ദി പറയുക ...ആശംസകള്\nSangeeth Vinayakan 2012, നവംബർ 19 7:33 PM\nപണ്ട് കണ്ടു കൊണ്ടിരുന്ന സഞ്ചാരം പ്രോഗ്രാം വീണ്ടും കണ്ട പ്രതീതിയായിരുന്നു വായിച്ചപ്പോള് .\nasif shameer 2012, നവംബർ 19 8:38 PM\nയാത്രകള് വളരെ ഇഷ്ടപ്പെടുന്ന ഞാന് ഭാഹ്യവശാല് ഇറ്റാലിയന് പസ്സ്പോര്‍തിനും ഉടമയാണ് .,.,വളരെ മനോഹരമായ ചിത്രങ്ങളും അതിലേറെ ഹൃദയ സ്പര്‍ശി യായ വിവരണവും .,.,അഭി നന്ദനങ്ങള് അന്‍വര് ,.,.,ഇനിയും എങ്ങനെയുള്ള സുപ്പെര് ഹിറ്റുകള് പ്രതീഷിക്കുന്നു ,.,.\nപ്രവീണ് കാരോത്ത് 2012, നവംബർ 19 8:46 PM\nസൂപ്പര് മച്ചാ, നല്ല ഫീല് വന്നു, ഇനിയിപ്പോ അതിനു കരുതിവച്ച കാശ് കൊടുത്തു സിദ്നിക്ക് ഒരു ടിക്കറ്റ് എടുക്കാം അല്ലെ!\nആയിരങ്ങളില് ഒരുവന് 2012, നവംബർ 19 9:07 PM\nനല്ല വിവരണം.. ഒപ്പം മനോഹര ചിത്രങ്ങൾ കൂടിയായപ്പോൾ അതീവ ഹൃദ്യം..!!\nസുനി 2012, നവംബർ 19 11:13 PM\nഅങ്ങനെ ഓസിക്ക് പാരീസില് ഞാനും പോയി... കാല് വേദന എത്ര ദിവസമുണ്ടായിരുന്നു.. അടുത്ത ഭാഗം ഉടന് പോന്നോട്ടെ..\nചീരാമുളക് 2012, നവംബർ 20 8:07 PM\nകാല് വേദന രണ്ട് മൂന്ന് ദിവസം കൂടി നീണ്ടു. കൂടെയൊരു ഫാർമസി ഉണ്ടായിരുന്നത് കൊണ്ട് വേദനയുടെ തീവ്രത കുറഞ്ഞു കിട്ടി.\nMohiyudheen MP 2012, നവംബർ 20 2:30 AM\nലോക പര്യടനം നടത്തിയ ഷഫീഖിന് അഭിവാദ്യങ്ങൾ അർപ്പിക്കുന്നു.\nപാരീസും അവിടെയുള്ള ഈഫൽ ടവറും ധാരാളം വായിച്ച് മനസ്സിലാക്കിയത്, എങ്കിലും ഷഫീഖെന്ന ബ്ലോഗറിൽ നിന്നുള്ള നേരിട്ടുള്ള വിവരണങ്ങൾ കൂടുതൽ ആധികാരികത നൽകി.\nഫ്രഞ്ച് വിപ്ലവത്തിന്റെ പാടുകൾ ബാക്കിവെച്ചത് പകർത്തി അടുത്ത പോസ്റ്റ് പോരട്ടെ. അവയിലെല്ലാം പുതുമയുണ്ടാവുമെന്ന് വിശ്വസിക്കുന്നു.\nറോസാപൂക്കള് 2012, നവംബർ 20 9:00 AM\nനല്ല വിവരണം .ആശംസകള്\nyunus 2012, നവംബർ 20 5:26 PM\nvalare bhangiyayirikkunnu.. Alimon illayirunno ee asooyavahamaya yathrayil !!\nബിലാത്തിപട്ടണം Muralee Mukundan 2012, നവംബർ 20 12:53 PM\nപാരീസ് യാത്ര നല്ല ‘പ്യാരി’യായിതന്നെ അവതരിപ്പിച്ചു കെട്ടൊ ഭായ്..\nഎന്നിട്ട് ‘ഡിസ്നി ലാന്റിൽ’ പോയില്ലേ..?\nചീരാമുളക് 2012, നവംബർ 20 8:04 PM\nഡിസ്നി ലാന്റിൽ പോയി. വിശേഷങ്ങൾ അടുത്ത ഭാഗത്തിൽ പ്രതീക്ഷിക്കാം:-)\nHashiq 2012, നവംബർ 20 5:27 PM\nവിവരണം കൊള്ളാം അന്‍വര്....മുകളില്‍നിന്നുള്ള ചിത്രങ്ങളും കൊള്ളാം.......\nVillagemaan/വില്ലേജ്മാന് 2012, നവംബർ 20 7:55 PM\nപാരീസില് പോണം എന്നുണ്ട്... എന്നെങ്കിലും പോകണം എന്ന് കരുതിയിട്ടുള്ള സ്ഥലങ്ങളില് രണ്ട്ടാം സ്ഥാനം, പരീസിനാണ്..\nനല്ല വിവരണം...നല്ല ചിത്രങ്ങള്... ഏതാണ് ക്യാമറ ?\nചീരാമുളക് 2012, നവംബർ 21 3:23 PM\nവേണുഗോപാല് 2012, നവംബർ 20 8:39 PM\nചിത്ര സഹിതം നന്നായി കുറിച്ച ഈ യാത്രാവിവരണം ഇഷ്ട്ടായി ...\nഇവിടെ ഈ ഇട്ടാവട്ടത്തു ഒതുങ്ങുന്ന എന്റെ ലോകം അല്‍പ്പം എങ്കിലും വ്യാപരിക്കുന്നത് ഇതുപോലുള്ള പോസ്റ്റുകള് വായിക്കുമ്പോള് ആണ്.\nഇനിയും വരട്ടെ നിറമുള്ള യാത്രാവിവരണങ്ങള് !\nPradeep Kumar 2012, നവംബർ 20 8:52 PM\nഎനിക്കൊന്നും ഒരിക്കലും കാണാൻ സാധിക്കാത്ത പറുദീസകളിലൂടെ യാത്രചെയ്യുന്നവരോടൊക്കെ സ്നേഹമുള്ള ഒരുതരം അസൂയയാണ്....\nതുടർന്നും എഴുതുക. പ്രിന്റ്മീഡിയയുടെ സാധ്യതകളും ഇത്തരം നല്ല യാത്രാവിവരണങ്ങൾ വായനക്കുവെക്കുമ്പോൾ ഉപയോഗപ്പെടുത്തണമെന്ന് അഭിപ്രായമുണ്ട്.....\nഷബീര് - തിരിച്ചിലാന് 2012, നവംബർ 21 9:57 AM\nവെറുതേ മന്‍ഷ്യനെ കൊതിപ്പിക്കാനായിട്ട്... ഇങ്ങനാണെങ്കില് നീ രണ്ടാം ഭാഗം എഴുതണ്ട... ഞാന് വായിക്കൂല...\nഇലഞ്ഞിപൂക്കള് 2012, നവംബർ 21 3:01 PM\nഇനിയിപ്പൊ അവിടം വരെ പോവുന്നതെന്തിനാ, നേരില് കണ്ടാലിത്രേം ആസ്വദിക്കാനാവില്ലെന്ന് തോന്നുന്നു. അത്രയും നല്ല വിവരണം.\nK@nn(())raan*خلي ولي 2012, നവംബർ 21 3:35 PM\nപറഞ്ഞു തീര്‍ത്ത ശൈലിക്ക് നൂറു ലൈക്സ്\nമുല്ല 2012, നവംബർ 21 8:05 PM\nവളരെ നന്നായി. നല്ല യാത്ര നല്ല വിവരണം. ആശംസകൾ..\nkochumol(കുങ്കുമം) 2012, നവംബർ 21 9:08 PM\nയാത്രാ വിവരണം ആസ്വദിച്ചു വായിച്ചു...\nചീരാമുളക് കാശ് മുടക്കി ഈഫൽ ടവറില് പോയി ഞങ്ങളെ ഓസിനും കൊണ്ട് പോയി ..ചിത്രങ്ങളും നന്നായിട്ടുണ്ട് ട്ടോ\nSalam 2012, നവംബർ 22 12:49 AM\nമനോഹരമായ ഈ പോസ്റ്റ് ഒന്ന് കൂടി വായിക്കട്ടെ. എന്നിട്ട് പറയാം.\n.ഒരു കുഞ്ഞുമയില്‍പീലി 2012, നവംബർ 22 10:27 AM\nആഹാ പാരീസ് അക്ഷരങ്ങള്‍കൊണ്ടും ചിത്രങ്ങള് കൊണ്ടും ഇവിടെ തീര്‍ത്തു അല്ലെ പാരീസിനെ പരിചയപ്പെടുത്തിയതിനു ഒരു പാട് നന്ദി കേട്ടോ കാണാത്തതിനെ കുറിച്ച് വായിക്കാന് കഴിഞ്ഞതിനു നല്ല ചിത്രങ്ങള് സമ്മാനിച്ചതിന് ഒത്തിരി ആശംസകള് നേര്‍ന്നു കൊണ്ട് ഒരു കുഞ്ഞുമയില്‍പീലി\nകൊമ്പന് 2012, നവംബർ 22 11:45 AM\nഈ ഫെല് നെ കുറിച്ച് ഈ അടുത്താണ് സഞ്ചാരത്തില് കണ്ടെത് അതിന്റെ ചരിത്രവും മുകളിലേക്ക് എത്താന് ഉള്ള ലിഫ്റ്റ് സൌകര്യവും ഒക്കെ അതില് കണ്ടു വാ പൊളിച്ചു ഇരുന്നിട്ടുണ്ട് അത് നേരില് കാണാന് ചീരാ മുളകിന് ഭാഗ്യം ഉണ്ടായല്ലോ\nനല്ല വിവരനനം ആശംസകള്\nasha sreekumar 2012, നവംബർ 22 3:15 PM\nമനോഹരമായ യാത്രാവിവരണം ആസ്വദിച്ച് തന്നെ വായിച്ചു .....പോകാന് അവസരം കിട്ടാത്ത ആ പര്‍ദീസയിലേക്ക് അക്ഷരങ്ങളിലൂടെ കൂട്ടികൊണ്ട് പോയതിനു ഒരുപാടു നന്ദി ...... അഭിനന്ദനങ്ങള് !!!\nShibu Thovala 2012, നവംബർ 24 8:26 AM\nചീരാമുളക്.... മടുപ്പിയ്ക്കാതെ , ഒഴുക്കോടെ, ആകർഷണീയമായ ശൈലിയിൽ അവതരിപ്പിച്ച വളരെ മനോഹരമായ വിവരണം...ഏറെ ഇഷ്ടപ്പെട്ടു കേട്ടോ... കാണുവാൻ കഴിയാത്ത ഈ ലോകങ്ങൾ, താങ്കളേപ്പോലുള്ളവരുടെ അക്ഷരക്കൂട്ടുകളിലൂടെ കണ്ടുപോകുമ്പോൾ അത് ഒരു അനുഭവമായിത്തന്നെ മാറുന്നു.. ഒപ്പം അതിമനോഹരമായ ചിത്രങ്ങളും... രണ്ടാം ഭാഗവും ഉടൻ കാണുമല്ലോ അല്ലേ..? ഹൃദയം നിറഞ്ഞ ആശംസകൾ നേരുന്നു...\nnidhee...sh! 2012, നവംബർ 24 9:16 AM\nപാരീസ് ചരിതം ഒന്നാം ഭാഗം കലക്കി...\nശ്രീക്കുട്ടന് 2012, നവംബർ 24 10:37 AM\nഞാനുമവിടെയൊന്നു ചുറ്റിക്കറങ്ങിയടിച്ചപോലെ. നല്ല വിവരണം..നല്ല ചിത്രങ്ങള്...\nബെഞ്ചാലി 2012, നവംബർ 24 2:36 PM\nനല്ല വിവരണം..നല്ല ചിത്രങ്ങള്...\nതുമ്പി 2012, നവംബർ 24 3:21 PM\nചീരാ..മുളകും നട്ട് നടക്കുകയാണെന്നാ ഞാന് വിചാരിച്ചത്. യാത്രയും ഉണ്ട്ല്ലേ? കൊറിയക്കാരി വേണോ മനസ്സ് മാറ്റാന് . നല്ല പാതിയെ ഉപേക്ഷിച്ചിട്ടുള്ള യാത്രാപദ്ധതിയൊന്നും ഇനി വേണ്ട് കേട്ടോ.യാത്ര പങ്ക് വെച്ചതിന് നന്ദി. ഇനിയും പ്രതീക്ഷിക്കുന്നു.\nപൈമ 2012, നവംബർ 25 8:13 AM\ngood ..sancharam cd kandapole thonni.\nIthil narmam koodi und ennoru prathekatha und. photo okke nannayittund araa eduthu efel towerinte photo supper dupper... Next poratte (sorry manglish )\nalimajaf 2012, നവംബർ 25 9:41 AM\nEZHUTH is very good. CHTTHRANGAL is very very good. U may blessed with more ADIPOLI YATHRAKAL..\nഅനില്‍കുമാര് . സി. പി. 2012, നവംബർ 25 10:51 AM\nഅങ്ങോട്ട് ഒന്ന് പോയി വന്ന പോലെ, കേട്ടോ :)\nShaina Shajan 2012, നവംബർ 25 4:23 PM\nഈശ്വരാ.......! എനിക്ക് കുറേശ്ശെ അസൂയ വരുന്നുണ്ടോ....ന്നു ചെറിയൊരു സംശയം..!\nഹും..! ഞാനും പോകും..ഇവിടെയൊക്കെ.!\nചുമ്മാ മനുഷ്യനെ കൊതിപ്പിക്കാന്.. ഓരോരുത്തര് മെനക്കെട്ട് ഇറങ്ങ്യെക്കാ ..!\nമണ്ടൂസന് 2012, നവംബർ 26 10:36 AM\n'വീണ്ടും മെട്രോയിൽ. തിരക്കിൽ തൂങ്ങിപ്പിടിച്ച് ഒടുക്കം ഈഫൽ സ്റ്റേഷനിലെത്തി. ജനസാഗരത്തിലൊഴുകി പുറത്തേക്ക്, ഉച്ചവെയിലിന്റെ വെളിച്ചത്തെ മറച്ചു കൊണ്ട് മാനം നിറയേ കാർമേഘങ്ങൾ. മഴ പെയ്യാനുള്ള ഒരുക്കമില്ലെങ്കിലും മൂടിക്കെട്ടിയ അന്തരീക്ഷം.'\nഷിബു തോവാള ഏട്ടന്റെ പോസ്റ്റുകൾ വായിച്ചാൽ മൂന്നാറും ചിന്നാറും താഴ്വരകളും കാടും, മേടും മൃഗങ്ങളും ഇലകളും പൂക്കളും കായ്കളുമൢആം കണ്ട് സന്തോഷിച്ച് മനം കുളിർപ്പിക്കാ. ദേ അങ്ങനൊന്ന് മനസ്സിനെ തണുപ്പിച്ച ശേഷം വായിക്കുന്നതാ ഇത്. ഇതാവുമ്പോ സ്വിറ്റ്സർലാന്റും പാരീസും മറ്റു അനേകം പട്ടണങ്ങളും കെട്ടിടങ്ങളും അപാരമായ ടെക്നോളജീ വിസ്മയങ്ങളും കണ്ട് അത്ഭുതപ്പെടാം.\nഎന്തായാലും എനിക്ക് വീട്ടിലിരുന്ന് ചുളുവിൽ ഇതെല്ലാം നേടിയെടുക്കാം. അങ്ങോട്ടെല്ലാം ഉല്ലസിച്ച് പോകുകയും ചെയ്യാം.\nSalim Veemboor സലിം വീമ്പൂര് 2012, നവംബർ 27 11:34 AM\nനന്നായി അവതരിപ്പിച്ചു ,ആസ്വദിച്ച് വായിച്ചു\nജന്മസുകൃതം 2012, നവംബർ 27 10:58 PM\nകൂട്ടത്തിൽ ഉണ്ടായിരുന്നു കെട്ടൊ....യാത്ര നന്നായി ആസ്വദിച്ചു....അടുത്തയാത്രയും കാത്തിരിക്കുന്നു.\nSalam 2012, നവംബർ 28 5:57 PM\nനല്ല ചിത്രങ്ങളും അതിലേറെ മികച്ച വിവരണവും. പണ്ടൊക്കെ സാഹിത്യകാരന്മാരുടെ സ്ഥിരവാസ കേന്ദ്രം ഈ നഗരമായിരുന്നു എന്ന് കേട്ടിട്ടുണ്ട്.\nഅമേരിക്ക വിട്ടു ഹെമിംഗ് വേ പോലും തന്റെ എഴുത്തിന്റെ നല്ല കുറെയേറെ വര്‍ഷങ്ങള് ഇവിടെ ചിലവഴിച്ചിട്ടുണ്ട്. ഈ ഓര്‍മ്മകള് എല്ലാം ഉണര്‍ത്തിയ നല്ല ഒരു പോസ്റ്റ്‌നു നന്ദി അന്‍വര് ഷഫീക്.\nManoraj 2012, ഡിസംബർ28:49 AM\nഅസുയ.. കുശുമ്പ്, ഇതിനപ്പുറം ഞാന് എന്ത് പറയാന്.. നല്ല ഒരു വിവരണം\nelayoden 2012, ഡിസംബർ411:14 PM\nമനോഹരമായ യാത്രയുടെ മനോഹരമായ വിവരണം. നന്നായി പറഞ്ഞു. ട്രയിനിലെ ഫ്രീഡ്രിങ്ക്സ് നു കാശ് കൊടുത്ത കഥ നന്നായി.\nമോഹിപ്പിക്കുന്ന പാരീസ് യാത്ര ഒരു മോഹമായി മനസ്സില് സൂക്ഷിച്ചു കൊണ്ട്..\nമിനി പി സി 2012, ഡിസംബർ 8 10:59 AM\nസഞ്ചാരികളെ ഇതിലെ ഇതിലേ ...എന്ന് പറഞ്ഞ് ആകര്‍ഷിക്കുന്ന ഒരു യാത്രാവിവരണം .നല്ല ചിത്രങ്ങള് ,വീണ്ടും യാത്രാവിശേഷങ്ങള്‍ക്കായി കാത്തിരിക്കുന്നു .\nഅജ്ഞാതന് 2012, ഡിസംബർ 8 7:15 PM\nmemorable jrny for me. Thanksalot........\nആറങ്ങോട്ടുകര മുഹമ്മദ് 2012, ഡിസംബർ 14 11:10 AM\nമനസ്സില് പതിയുന്ന വിധത്തിലുള്ള വിവരണം.മനോഹരായ ചിത്രങ്ങള് .\nഫിയൊനിക്സ് 2012, ഡിസംബർ 17 9:58 AM\nJust now seen this...fun-tastic..\nശരത്കാല മഴ 2012, ഡിസംബർ 21 1:57 PM\nവൈകി വന്നതില് ക്ഷമിക്കണേ,നെറ്റ് ഇല്ലാത്തതു കൊണ്ടാണ് വായന വൈകിയത് , നല്ല യാത്ര വിവരണം, ഞാന് പാരിസില് ഒന്നും പോയി വന്നു ഈ വായനയിലൂടെ :) ഓര്‍മയില് കരുതി വക്കാവുന നല്ല കൂറെ അനുഭവങ്ങള് അവിടെ ഉണ്ടായല്ലെ :) ഒരുപാട് ഇഷ്ട്ടായി ഈ വിവരണം, ഇനി രണ്ടാം ഭാഗം വായിച്ചിട്ട് വരാം :)\nമന്‍സൂര് ചെറുവാടി 2012, ഡിസംബർ 22 9:02 AM\nഞാനും കൂടെയുണ്ട് യാത്രയില്. ., ലിങ്ക് മെട്രോ പിടിച്ചു രണ്ടാം ഭാഗത്തേക്ക് പോവട്ടെ.\nശ്രീ 2013, ജനുവരി 10 10:16 AM\nനീളമുണ്ടെങ്കിലും നല്ല വിവരണം.\naboothi:അബൂതി 2013, മാർച്ച്57:16 PM\nഈ വണ്ടിയില് ഞമ്മളും ഉണ്ടേ...


ബൂലോകകവിത: വയനാട്ടിലെ മഴയിലും കവിത\nവയനാട്ടിലെ മഴയിലും കവിത\nഅമേരിക്കയിലെ ചില ഉന്നത വിദ്യാഭ്യാസ സ്ഥാപനങ്ങള് നിലനില്‍പിന് ഇപ്പോള് കാശുകൊടുത്തു പഠിക്കുന്ന വിദേശീയരായ വിദ്യാര്‍ത്ഥികളെ ആശ്രയിക്കുകയാണ്. നമ്മുടെ നാട്ടിലും അത്തരത്തിലുള്ള സ്ഥാപനങ്ങള് ഉണ്ടാക്കുകയെന്നത് ഒരു നല്ല ആശയം തന്നെ. എന്നാല് ഇന്നത്തെ നിലയില് മറുനാടന് മലയാളികളുടെ കുട്ടികളെയല്ലാതെ ആരെയും ആകര്‍ഷിക്കാനുള്ള കഴിവ് കേരളത്തിനില്ല. കഴിഞ്ഞ രണ്ടു പതിറ്റാണ്ടുകാലത്ത് കലാപങ്ങള് കാരണം അസം, പഞ്ചാബ്, കാശ്‌മീര് തുടങ്ങിയ സംസ്ഥാനങ്ങളില് കോളജുകള് ശരിക്കും പ്രവര്‍ത്തിച്ചിരുന്നില്ല. അതുകൊണ്ട് അവിടങ്ങളിലെ ഉയര്‍ന്ന ഉദ്യോഗസ്ഥരും സാമ്പത്തികശേഷിയുള്ള മറ്റാളുകളും അവരുടെ മക്കളെ തടസ്സം കൂടാതെ പഠിക്കുവാനായി ഇതര സംസ്ഥാനങ്ങളിലെ കോളജുകളില് ചേര്‍ക്കുകയുണ്ടായി. അവരില് ഏറെയും എത്തിയത് കര്‍ണാടകത്തിലും തമിഴ്‌നാട്ടിലുമാണ്. ആരും കേരളത്തിലെത്തിയതായി അറിവില്ല. നിലവിലുള്ള സാഹചര്യങ്ങളില് വെളിനാട്ടുകാര് കേരളത്തെ അവരുടെ കുട്ടികളെ പഠിക്കാനയക്കാന് പറ്റിയ സ്ഥലമായി കരുതാനുള്ള സാധ്യത കുറവാണ്. ഈ സ്ഥിതി മാറ്റിയെടുക്കുവാന് നല്ല സ്‌കൂളുകളും കോളജുകളും ഉണ്ടായാല് മാത്രം പോര.- ഇത് ബി. ആര്. പി. ഭാസ്‌കറുടെ കാണാപ്പുറം കാഴ്‌ചയാണ് (ഇന്ത്യാടുഡേ). മലയാള സാഹിത്യരചനകളുടെയും അവസ്ഥ വ്യത്യസ്‌തമല്ല. പ്രത്യേകിച്ചും കവിതയുടേത്.\nമലയാളകവിതയുടെ പാരമ്പര്യഘടന തകര്‍കത്താണ് സിവിക് ചന്ദ്രന് ഓര്‍മകളുടെ സാനിറ്റോറിയം എഴുതിയത്. നാളിതുവരെ കവിതയുടെ രൂപം ഭദ്രമാണെന്ന് കരുതുന്നവരുടെ കണക്കുപുസ്‌തകം തിരുത്തേണ്ടി വരും. കടമ്മനിട്ടയും അയ്യപ്പപ്പണിക്കരും മറ്റും ഈ സങ്കേതം പരീക്ഷിച്ചിട്ടുണ്ടെങ്കിലും സിവിക് ഒന്നുകൂടി ഊര്‍ജ്ജം സംഭരിച്ചാണ് മലയാളകവിതയുടെ നിലപാടു തറപൊളിച്ചത്. തിരക്കഥയുടെ രൂപഭാവത്തിലങ്ങനെ എഴുതിനിറയുമ്പോള് കവിയുടെ ഓര്‍മ്മയില് ഇന്ത്യന് കമ്മ്യൂണിസം മുതല് മെഡിക്കല് വിദ്യാഭ്യാസം വരെ പന്തലിക്കുന്നു. ചരിത്രത്തോടൊപ്പം നേതാക്കളും സാമൂഹികപരിഷ്‌കര്‍ത്താക്കളും വന്നുചേരുന്നു. സിവിക്കിന്റെ കവിത വായിച്ച് ആരെങ്കിലും കോപിച്ചാല് അവര്‍ക്കുള്ള ശമനൗഷധവും കവിതയിലുണ്ട്. ചക്കിയുടെയും സതീഷിന്റെയും പ്രണയപര്‍വ്വം തിരനീക്കിക്കാണിക്കുകയാണ് കവിതയില്. രാഷ്‌ട്രീയം, വിദ്യാഭ്യാസം, ഫെമിനിസം ഒന്നും സിവിക് ഉപേക്ഷിക്കുന്നില്ല. എല്ലാം ഒരു കുടക്കീഴില് ലഭിക്കുന്ന സൂപ്പര് മാര്‍ക്കറ്റുപോലെയാണ് സിവിക്കിന്റെ ഓര്‍മ്മകളുടെ സാനിറ്റോറിയം എന്നാരെങ്കിലും പറഞ്ഞാല് മാതൃഭൂമിയുടെ പത്രാധിപരും കവിയും വാളോങ്ങിനില്ലെന്ന് കരുതാം. അതിനുള്ള ന്യായം ഈ കവിതയില് വേണ്ടുവോളമുണ്ട്. കവിതയില് നിന്നും:\nചക്കി- ഓര്‍മ്മകള് മാത്രമുള്ള അമ്മായിയപ്പനും\nഓര്‍മ്മകളേ ഇല്ലാത്ത അമ്മായിയമ്മയും\nഅവരുടെ മക്കള് തമ്മില് ഇണകളായാല്\nഈ സാനിറ്റോറിയത്തിലേക്ക് ഒരു ഡോക്‌ടര്,\nഅല്ലേ സതീശാ, ഹഹഹ!\nഈ ആമ്പിള്ളേര്‍പ്രാക്‌ടിക്കലല്ലെന്നാരു പറഞ്ഞു.- (മാതൃഭൂമി, നവം.15).\nമലയാളം വാരികയില് ബിജോയ് ചന്ദ്രന് ഇരുമ്പുടുപ്പിട്ട ലോകത്തിന്റെ ഗായകനെപ്പറ്റിയാണ് എഴുതിയത്:\nചില പാട്ടുകള് തേടി നമ്മള്‍പോകുന്നത്.\nശരീരത്തിന്റെ ഏകാന്തതയില് കൂടിപാഞ്ഞുപോകുന്ന\nപാട്ടിന്റെ ഭ്രാന്ത് പിടിച്ചുലയ്‌ക്കുകയാണ്\nവലിച്ചെറിയുകയാണ്- (ഡേഞ്ചറസ് എന്ന കവിത).- ഒരുപാട് ഉള്ളറിവുകള് വായനക്കാരിലേക്ക് ധരിപ്പിച്ചുകൊണ്ടാണ് ബിജോയ് ചന്ദ്രന്റെ കവിത മുന്നോട്ടുപോകുന്നത്. ജീവിതത്തിന്റെയും സംഗീതത്തിന്റെയും വ്യത്യസ്‌ത വിതാനങ്ങളിലൂടെ. പാട്ടില് നിറഞ്ഞാടുന്ന തെരുവ് ഭൂമിയെ ഇരുട്ടിലേക്ക് തള്ളുന്നതും ഈ എഴുത്തുകാരന് കാണുന്നു.\nവാരാദ്യമാധ്യമത്തില് (നവം.8) സി. പി. ചന്ദ്രന് പുരയ്‌ക്കകത്തെ മരങ്ങള് എന്ന കവിതയില് പറയുന്നു:\nപൊന്നു കായ്‌ക്കും മരങ്ങള്‍വളരട്ടെ സ്വച്ഛന്ദംതങ്കക്കായ്‌കള്‍ക്കായ്\nസുവര്‍ണ്ണപുഷ്‌പങ്ങള്‍പൂത്തുലയട്ടെ.- ദീപസ്‌തംഭം മഹാശ്ചര്യം. നമുക്കും കിട്ടണം പണം. കുഞ്ചന് നമ്പ്യാരുടെ നിരീക്ഷണം പുതിയ കാലത്തില്‍വച്ച് വായിക്കുകയാണ് സി. പി. ചന്ദ്രന്. സ്വാര്‍ത്ഥതയുടെ പാരമ്യതയാണ് ഈ കവിത ഓര്‍മ്മപ്പെടുത്തുന്നത്.\nമലയാളകവിതയുടെ പുതുമ ഉറയുരിച്ച് വ്യക്തമാക്കുന്ന കവിയാണ് വി. മോഹനകൃഷ്‌ണന്. കവിത ഏകധാരയിലേക്ക് ചുരുങ്ങിയോ എന്ന സംശയത്തിനുള്ള മറുപടിയാണ് വി. മോഹനകൃഷ്‌ണന്റെ വയനാട്ടിലെ മഴ എന്ന പുസ്‌തകം. നാല്‌പത്തിയൊന്‍പത് കവിതകളുടെ ഉള്ളടക്കം. നിശബ്‌ദതയുടെ വാളിന് ഇരുതല മൂര്‍ച്ചയുണ്ടെന്ന് വായനക്കാരെ ഓര്‍മ്മപ്പെടുത്തുകയാണ് ഈ കാവ്യസമാഹാരം. ഹൃദയത്തെ ഈര്‍ന്നുമുറിക്കുന്ന വാക്കുകളും പ്രയോഗങ്ങളും കൊണ്ട് സങ്കീര്‍ണ്ണത സൃഷ്‌ടിക്കുമ്പോഴും ഉള്ളിലെവിടെയോ ഒരു ശാന്തിമന്ത്രത്തിന്റെ കിലുക്കമുണ്ട്. വാക്കിന്റെ ചങ്ങലക്കണ്ണികളിലൂടെ ആസ്വാദകരെ കവിതയുടെ ആഴക്കാഴ്‌ചകളിലൂടെ നടത്തിക്കുകയാണ് ഈ എഴുത്തുകാരന്.നിശബ്‌ദതയുടെ ചിത്രം വരച്ചുകൊണ്ടാണ് മോഹനകൃഷ്‌ണന് തന്റെ കാവ്യസമാഹാരം തുറന്നിടുന്നത്. ഓര്‍മ്മകളുടെ കല്ലെടുത്ത് എന്നെ എറിയരുതെന്ന അപേക്ഷയാണ് പുസ്‌തകത്തിലെ അവസാന കവിത- (ഉണ്ടായിരുന്നിട്ടുണ്ടാവില്ല). നിശബ്‌ദതയ്‌ക്കും വെളിപ്പെടുത്തലിനും ഇടയിലുള്ള ജീവിതത്തിന്റെ കയറ്റിറക്കമാണ് വയനാട്ടിലെ മഴ.പഥികനും പാഥേയവും മാത്രമല്ല, വഴിയോര കാഴ്‌ചകളും വിസ്‌മയങ്ങളും കൊണ്ട് സമ്പന്നമാണ് മോഹനകൃഷ്‌ണന്റെ വയനാട്ടിലെ മഴ എന്ന കൃതി. വയനാട്ടിലെ മഴ നനഞ്ഞ് ചരിത്രവും വര്‍ത്തമാനവും ഓര്‍മ്മകളായി ഒഴുകുകയാണ്. കുത്തൊഴുക്കില് തിടംവയ്‌ക്കുന്ന ജീവിതഖണ്‌ഡങ്ങള് കവി കണ്ടെടുക്കുന്നു. മോഹനകൃഷ്‌ണനെ പുതുകവിതയില് വേറിട്ടുനിര്‍ത്തുന്നത് കാഴ്‌ചയ്‌ക്കും മൗനത്തിനും സാക്ഷിയാകുമ്പോഴും എല്ലാം ആറ്റിക്കുറുക്കി സൂക്ഷ്‌മതയുടെ കണ്ണട നല്‍കുന്നതിലാണ്. ജീവജാലങ്ങളെ നെഞ്ചേറ്റുന്ന ഈ കവി ഒരേ സമയം ആകാശത്തിലേക്കും ഭൂമിയിലേക്കും ശാഖികള് വിരിച്ചു നില്‍ക്കുന്ന വടവൃക്ഷം പോലെയാണ്. സ്വപ്‌നത്തിനും യാഥാര്‍ത്ഥ്യത്തിനും ഇടയിലൂടെ സഞ്ചാരമാണ് മോഹനകൃഷ്‌ണന്റെ കവിതകള്. ഓരോ വായനയിലും പ്രകൃതിയുടെയും മനുഷ്യന്റെയും അകം തൊട്ടുകാണിച്ച് നമുക്ക് മുന്നില് നടക്കുന്ന കവിയും കവിതയുമാണ് വയനാട്ടിലെ മഴയില് തെളിയുന്നത്. പുതുകവിതയുടെ ഊടുംപാവുമാണിത് നേദിക്കുന്നത്. കാവ്യരചനയുടെ പാഠവും പാഠാന്തരവുമാണ് വി. മോഹനകൃഷ്‌ണന്റെ കാവ്യതട്ടകം. പി. പി. രാമചന്ദ്രന്റെ അവതാരിക. -( കറന്റ് ബുക്‌സ്, തൃശൂര്. 55 രൂപ).\nബൂലോകകവിതാ ബ്ലോഗില് ഉണ്ണിശ്രീദളം യാത്രയെപ്പറ്റിയാണ് എഴുതിയത്: മുകളിലേക്ക് നോക്കുമ്പോള്‍ഹൗ!\nഎന്റെ കുഞ്ഞുനക്ഷത്രം മാത്രം\nഎന്റെ കണ്ണായ ദൈവം\nദൈവമേ,ഞാന്‍വേഗം നടന്നു.- താരാപഥകാഴ്‌ചയില് കവി തന്റെ മനസ്സിലേക്ക് തിരിഞ്ഞു നോക്കുന്നു. ജി.ശങ്കരക്കുറുപ്പ് അലഞ്ഞുതീര്‍ത്ത തീരത്ത് പുതിയ കാലത്തും ഒരാളുണ്ടാകുന്നത് നല്ലതുതന്നെ. അത് ഉണ്ണി ശ്രീദളമായാലും കുഴപ്പമില്ല.അമ്മു ബ്ലോഗില് ബിജോയ് സാമുവല്:\nഅവള് എന്റെതാകുന്ന ആ\nദിവസത്തിനായി ആ കാത്തിരിപ്പിനും\nഒരു തണുത്ത കാറ്റിന്റെ സുഖം- (കാത്തിരിപ്പ്). ഈ കവിത ആര്‍ദ്രതയുടെയും കാരുണ്യത്തിന്റെയും വാതിലുകളാണ് തുറന്നിടുന്നത്.\nപുതുകവിതാ ബ്ലോഗില് ഋതുഭേദങ്ങള് എന്ന ബ്ലോഗില് മയൂര എഴുതി:\nസന്തോഷം-(തലകെട്ടില്ലാതെ). എപ്പോഴും ആരും ഇരയാക്കപ്പെടുന്ന ഒരു അവസ്ഥയുടെ ആവിഷ്‌കാരമാണ് മയൂരയുടെ കവിത.\nതര്‍ജ്ജനി ബ്ലോഗില് ബാലകൃഷ്‌ണന് മൊകേരി എഴുതിയ നളിനി എന്ന കവിത കുമാരനാശാന്റെ കാവ്യം പുതിയ കാലത്തിന്റെ ലാബില് കിടത്തി ഓപ്പറേഷന് നടത്തുന്നു. കാലത്തിന്റെ ശബ്‌ദം കേള്‍പ്പിക്കാന് ബാലകൃഷ്‌ണന്റെ എതിരെഴുത്തിന് സാധിച്ചു. കാലകാഹളം ശ്രവിക്കാന് സാധിക്കുന്നവരാണ് കവികളെന്ന് വൈലോപ്പിള്ളി ഓര്‍മ്മിപ്പിട്ടുണ്ടല്ലോ. പുതിയ നളിനിയില് നിന്നും:\nമരവിപ്പിന് മഞ്ഞുമലയില് നിന്ന്\nദിവാകരനിറങ്ങി വരുമ്പോള് ഓര്‍മ്മകള്\nമുങ്ങിനിവരുന്നൂ നളിനി.- കാമുകന് നല്‍കാന് പുതിയ നളിനിക്ക് പ്രണയമൊഴികളില്ല. സ്‌നേഹസൂത്രം കൗമാരത്തിന്റെ പാറയില് തലതല്ലിച്ചത്തുപോയിരിക്കുകയാണെന്ന് ബാലകൃഷ്‌ണന് കണ്ടെടുക്കുന്നു.\nബ്ലോഗ് ഈടുറ്റ മാധ്യമമായി തിരഞ്ഞെടുക്കപ്പെട്ടുകൊണ്ടിരിക്കുകയാണ്. പത്രങ്ങള്‍ക്കും വ്യക്തികള്‍ക്കും പുറമെ വിദ്യാലയങ്ങളും ബ്ലോഗിലേക്ക് പ്രവേശിച്ചു. കൂട്ടായ്‌മയുടെ ആലേഖനമെന്ന നിലയില് ശ്രദ്ധേയമായ നിരവധി സ്‌കൂള് ബ്ലോഗുകളുണ്ട്. കോഴിക്കോട് ജില്ലയിലെ രണ്ടു സ്‌കൂള് ബ്ലോഗുകള്. ഒന്ന് നരിപ്പറ്റ രാമന് നായര് മെമ്മോറിയല് ഹൈസ്‌കൂളിന്റെ പുനത്തില് ടൈംസ്. രണ്ട്. പുതുപ്പണം ഹയര് സെക്കണ്ടറി സ്‌കൂളിന്റെ ഓല. ഈ രണ്ടു ബ്ലോഗുകളിലും സ്‌കൂള് വിശേഷങ്ങള് കൂടാതെ കുട്ടികളുടെ സര്‍ഗരചനകളുണ്ട്. വ്യക്തിഗത ബ്ലോഗുകളില് നിന്നും വ്യത്യസ്‌തമായി പുനര്‍വായനക്ക് ശേഷമായിരിക്കും സ്‌കൂള്‍ബ്ലോഗുകളില് രചനകള് പ്രസിദ്ധീകരിക്കുന്നത്. എന്നാല് ഈ രണ്ടു ബ്ലോഗുകളിലെയും കുട്ടികളുടെ രചനകള് എഴുത്തിലും വായനയിലും പാകപ്പെടാത്ത അവസ്ഥ നിറഞ്ഞുനില്‍പ്പുണ്ട്. ഉദാഹരണത്തിന് പുനത്തില് ടൈംസില് സ്വാതി സുരേഷ് എഴുതിയ അനുജത്തി എന്ന രചന. തന്റെ അനുജത്തിയെക്കുറിച്ചാണ് സ്വാതി എഴുതിയത്. പക്ഷേ, എഴുത്തിലെല്ലാം മുതിര്‍ന്നവരുടെ കാഴ്‌ചയാണ് പതിഞ്ഞുനില്‍ക്കുന്നത്. അനുജത്തിയെ മകളെപ്പോലെയും പൊന്‍മകള്‍തന്നെയായും സ്വാതി വിശേഷിപ്പിട്ടുണ്ട്: പൊന്നനുജത്തീ\nവടകര പുതുപ്പണം ഹയര് സെക്കണ്ടറി സ്‌കൂളിന്റെ ഓല ഓണ്‍ലൈന് മാസികയില് സ്‌കൂള് വിവരങ്ങള്‍ക്കപ്പുറം കുട്ടികളുടെ സര്‍ഗസഞ്ചയിക അവതരിപ്പിക്കുന്നു. ഈടുറ്റ കവിതകളും ഭാവനയുടെ ചിറകുണര്‍ച്ചയും ഓലയിലുണ്ട്. ദുര്‍ഗ എസ്. കുമാര് എഴുതിയ അനാഥ എന്ന രചനയില് തോറ്റുപോയ ഒരു ജന്മമാണ് നിറയുന്നത്:\nഎന്റെ സ്വപ്‌നങ്ങള് കേവഞ്ചി\nദു:ഖംഎനിക്ക് കൂട്ടിരിക്കുന്നു.- ഈ കൂട്ടിരിപ്പും പിന്നീടുള്ള ജീവിതത്തിന്റെ വൈതരണികളും വകഞ്ഞുമാറ്റി അനാഥപ്രേതമാകുമ്പോഴും അവളുടെ മൗനത്തില് ഒരു സന്ദേശം ദുര്‍ഗ വായിക്കുന്നു:പുതുതലമുറയ്‌ക്കൊരുതാക്കീതുണ്ടായിരുന്നു.- എല്ലാ തോല്‍വികളും വഴിമാറി നടപ്പുശീലത്തിന്റെ എഴുത്തോലയാണ് അനാഥ.\nകാമ്പസിന്റെ തീക്ഷ്‌ണതയും ചടുലതയും അനുഭവപ്പെടുത്തുന്ന രണ്ടു രചനകളാണ് ഈ ആഴ്‌ചയിലെ കവിതകള്. നിരത്തിലെ ടാപ്പ് തുറന്നിടുകയാണ് മാതൃഭൂമി മാഗസിനില് (നവം.15) വിന്നി ഗംഗാധരന്, തളിപ്പറമ്പ് എഴുതിയ നിരത്തിലെ ടാപ്പ് തുറന്നപ്പോള് എന്ന രചന:\nവിശപ്പിന്റെ കൊടും വഴികളത്രയുംതാണ്ടിയാണ് ഞാനിവിടെയെത്തിയത്\nഅപ്പോഴേക്കും മരിച്ചിരുന്നു വിശപ്പ് ദാഹം\nഒരിറ്റു നീരിനായിനിരത്തിലെ ടാപ്പു തുറന്നപ്പോള്\nഒരു പുഴ കരയുകയായിരുന്നുകണ്ണുനീരില്ലാതെ.- മനോഹരമായ രചന. വിശപ്പിന്റെ വിളിയില് പുഴയുടെ രോദനം കേള്‍പ്പിക്കാന് കഴിഞ്ഞിട്ടുണ്ട്. പുഴയെഴുത്തിനപ്പുറം ജീവധാരയുടെ അകംകാഴ്‌ചയാണ് ഈ രചന അനുഭവപ്പെടുത്തുന്നത്.ലോങ്‌സൈറ്റ് എന്ന കവിതയില് സുധീഷ് കെ, കാസര്‍ക്കോട് എഴുതി:\nഎന്നെ വായിക്കാറില്ല.- വായനയിലൂടെ ജീവിതത്തെ വിശകലനം ചെയ്യുകയാണ് സുധീഷ്. നരച്ച വായനയും ചുളിഞ്ഞ വാക്കുകളും ഉടഞ്ഞ ചിത്രങ്ങളും എന്നെ കണ്ടെത്തുമെന്ന് കരുതുന്നതിലര്‍ത്ഥമില്ല. പുതുകവിതയുടെ പ്രഖ്യാപനവും മറ്റെന്നല്ല.\nകാവ്യനിരീക്ഷണം : കാലമേറെ കടന്നുപോകുമ്പോള് നമ്മളോരുത്തരും അകമേ ചോദിക്കുന്ന ചില ചോദ്യങ്ങളുണ്ട്. കണക്കെടുപ്പുകളുണ്ട്. നമ്മുടെ ചെയ്‌തികള്, വാക്കുകള് വേദനിപ്പിച്ചത് ആരെയെല്ലാം. ഏതെല്ലാം സ്‌നേഹബന്ധങ്ങളെ നമ്മള് തന്നെ ബന്ധനങ്ങളാക്കി മാറ്റി? വേദനിപ്പിക്കുന്ന ഈ അറിവുകളില് നിന്നും ഓര്‍മ്മകളില്‍നിന്നും വിടുതല് നേടിയില്ലെങ്കില് നമുക്ക് പുതിയൊരാളായിത്തീരാനാവില്ല.-(ഒ. വി. ഉഷ). സര്‍ഗരചന തുറന്നിടുന്ന വാതിലുകളും സ്വയം തിരിച്ചറിവിന്റേതാണ്.-നിബ്ബ്, ചന്ദ്രിക 15-11-2009\nബൂലോക കവിതയില് പ്രസിദ്ധീകരിക്കുന്നത് കുഞ്ഞിക്കണ്ണന് വാണിമേല് നേരം- 11/14/2009 10:39:00 AM\n2009, നവംബർ 15 5:46 PM


Kootttikal Jayachandran's Write Up About wife Bhasathi's present Health condition, പത്നിയെ വിശ്രമത്തിന് വീട്ടിലേക്ക് കൊണ്ടു വന്നു, എല്ലാവർക്കും നന്ദി പറഞ്ഞ് കൂട്ടിക്കൽ ജയചന്ദ്രൻ - Malayalam Filmibeat\n| Updated: Monday, May 24, 2021, 19:22 [IST]\nരാജ്യത്ത് കൊവിഡ് രണ്ടാംകൊവിഡ് തരംഗം ആഞ്ഞടിക്കുകയാണ്. വൈറസിനെ പിടിച്ചു കെട്ടാനായി സർക്കാരും ആരോഗ്യ പ്രവർത്തകരും പ്രയത്നിക്കുകയാണ്. സർക്കാരിനും ആരോഗ്യപ്രവർത്തകർക്കുമൊപ്പം കൊവിഡ് പോരാട്ടത്തിൽ ജനങ്ങളും പങ്കുചേരുകയാണ്. കഴിഞ്ഞ ദിവസം പ്രേക്ഷകരുടെ ഇടയിൽ ഏറെ ചർച്ചയായ ഫേസ്ബുക്ക് പോസ്റ്റായിരുന്നു നടൻ കൂട്ടിക്കൽ ജയചന്ദ്രന്റേത്. ഭാര്യയ്ക്ക് കൊവിഡ് ബാധിച്ചതിനെ കുറിച്ചായിരുന്നു നടൻ പ്രേക്ഷകരുമായി പങ്കുവെച്ചത്. നിരവധി പേർ നടനെ സമാധാനിപ്പിച്ചു കൊണ്ട് രംഗത്ത് എത്തിയിരുന്നു.\nഇപ്പോഴിത ഭാര്യയുടെ നിലവിലെ ആരോഗ്യസ്ഥിതിയെ കുറിച്ച് പങ്കുവെച്ച് കൊണ്ട് താരം രംഗത്ത് എത്തിയിരിക്കുകയാണ്. സോഷ്യൽ മീഡിയയിലൂടെയാണ് ഇക്കാര്യം വെളിപ്പെടുത്തിയിരിക്കുന്നത്. ഭാര്യയെ വിട്ടിലേയ്ക്ക് കൊണ്ടു വന്നിട്ടുണ്ടെന്നാണ് നടൻ പറയുന്നത്. കൂടാതെ ഒപ്പം നിന്ന എല്ലാവർക്കും നന്ദി പറയുന്നുമുണ്ട്. നടന്റെ കുറിപ്പ് ഇങ്ങനെ... പൂർണ്ണഭേദം ആയില്ലെങ്കിലും പത്നി വിശ്രമത്തിന് വീട്ടിലേക്ക്! ഒപ്പം നിൽക്കുന്നവർക്കും, മാധ്യമങ്ങൾക്കും, അകലങ്ങളിൽ ഇരുന്നു മനസ്സ് നൽകിയവർക്കും ഞങ്ങളുടെ ഹൃദയപൂർവ്വ നന്ദി. എല്ലാവരും ഒരുപാട് ശ്രദ്ധിക്കുക, ജയചന്ദ്രൻ ഫേസ്ബുക്കിൽ കുറിച്ചു. ബാസന്തിക്ക് പൂർണ്ണമായ രോഗശന്തി നേർന്നു കൊണ്ട് പ്രേക്ഷകരും രംഗത്ത് എത്തിയിട്ടുണ്ട്.\nദിവസങ്ങൾക്ക് മുൻപാണ് ഭാര്യയ്ക്ക് കൊവിഡ് പോസിറ്റീവായ വിവരം നടൻ വെളിപ്പെടുത്തിയത്. അതീവഗുരിതരമായ അവസ്ഥയിലൂടെ നീങ്ങുകയാണെന്നും എല്ലാവരും കൊവിഡിനെ സൂക്ഷിക്കണമെന്നും താരം പറഞ്ഞിരുന്നു. ദയവായി അനാവശ്യ അലച്ചിൽ ഒഴിവാക്കാനും മാസ്ക്ക് സംസാരിക്കുമ്പോഴും, അടുത്ത് ആൾ ഉളളപ്പോഴും ധരിക്കണമെന്നു നടൻ പറഞ്ഞിരുന്നു. എന്നാൽ തങ്ങൾ ഇതൊക്കെ പാലിച്ചുവെന്നും താരം കുറിപ്പിൽ പറയുന്നു. കോഴിക്കോട് മൈത്ര ആശുപത്രിയിലായിരുന്നു ബസന്തി ചികിത്സ തേടിയിരുന്നത്. തനിക്കൊപ്പം ആശുപത്രിയിൽ ഹൃദയപൂർവ്വം കൂട്ടുനിൽക്കുന്ന സി.പി.എം പ്രവർത്തകർക്കും, രാഷ്ട്രീയത്തിനതീതമായി ഒപ്പം നിൽക്കുന്ന പ്രിയ കൂട്ടുകാർക്കും, നന്നായി പരിപാലിക്കുന്ന ആശുപത്രി ജീവനക്കാർക്കുമൊക്കെ അദ്ദേഹം നന്ദിയും അറിയിച്ചിരുന്നു\n..പ്രിയരേ,ദിവസങ്ങളായി കോവിഡാൽ അതീവഗുരുതരമായ അവസ്ഥയിലൂടെ പ്രിയപത്നി നീങ്ങുകയാണ്! കോഴിക്കോട് മൈത്ര ഹോസ്പിറ്റലിൽ! ജീവൻ കൈയ്യിലൊതുക്കി ഞാൻ കൂടെ നിൽക്കുന്നു. അതൊരു ത്യാഗമല്ല. കടമയാണ്.\nപറയുന്നത് മറ്റൊന്നാണ്, കോവിഡ് ഭീകരമല്ല! നമ്മളാണ് അവനെ ഭീകരനാക്കുന്നത്! നമ്മൾ പത്ത് പേരുണ്ടെങ്കിൽ ഒരാളുടെ അനാസ്ഥ മതി, ഗതി ഭീകരമാവാൻ!\nദയവായി അനാവശ്യ അലച്ചിൽ ഒഴിവാക്കുക. മാസ്ക്ക് സംസാരിക്കുമ്പോഴും, അടുത്ത് ആൾ ഉളളപ്പോഴും ധരിക്കണം. ഗ്ലൗസ് ധരിച്ചാലും കൈ അണുവിമുക്തമാക്കാതെ മുഖത്ത് തൊടരുത്. ഞങ്ങൾ ഇതെല്ലാം പാലിച്ചു, പക്ഷേ...\nധാരാളം വെളളം കുടിക്കണം പ്രത്യേകിച്ച് സ്ത്രീകൾ.\nപുറത്ത് ഹൃദയപൂർവ്വം കൂട്ടുനിൽക്കുന്ന സി.പി.എം പ്രവർത്തകർക്കും, രാഷ്ട്രീയത്തിനതീതമായി ഒപ്പം നിൽക്കുന്ന പ്രിയ കൂട്ടുകാർക്കും, നന്നായി പരിപാലിക്കുന്ന ആശുപത്രിജീവനക്കാർക്കും, പ്രിയപ്പെട്ട നിങ്ങൾക്കും നന്ദി...\nKootttikal Jayachandran'd Write Up About wife Bhasathi's present Health condition


സത്യത്തിൻ്റെ പൂർണ്ണതയിലേക്ക് നീങ്ങുന്ന സഭ – Trivandrum Achdiocesian Media Portal\n7th August 20190425\n“കാലത്തിൻ്റെ മുന്നോട്ടുള്ള ഗമനത്തോടൊപ്പം ദൈവിക സത്യത്തിൻ്റെ പൂർണ്ണതയിലേക്ക് സഭയും സദാ പുരോഗമിക്കുന്നു. ദൈവ വചനങ്ങളുടെ സമ്പൂർണ്ണമായ തികവ് അവളിൽ എത്തുവോളം ഇത് തുടർന്നുകൊണ്ടേയിരിക്കും” (രണ്ടാം വത്തിക്കാൻ കൗൺസിൽ ദൈവാവിഷ്കരണം നമ്പർ 8).\nരണ്ടാം വത്തിക്കാൻ കൗൺസിൽ വിളിച്ചുകൂട്ടിയതിൻ്റെ ഒരു ലക്ഷ്യമായി പോപ്പ് ജോൺ ഇരുപത്തിമൂന്നാമൻ പാപ്പ പറഞ്ഞത്: ‘കോൺസ്റ്റൻ്റൈൻ ചക്രവർത്തിയുടെ കാലഘട്ടം മുതൽ സഭയിൽ കടന്നുകൂടിയ ചെളി കഴുകി മാറ്റി സഭയെ ആദിമസഭയ്ക്ക് തുല്യമെത്തിക്കാൻ വേണ്ടിയാണ്’ എന്നാണ്. അക്ഷരാർത്ഥത്തിൽ ഈ ദർശനം, സ്വീകരിച്ചാൽ വലിയ അപകടം സംഭവിക്കാൻ സാധ്യതയുണ്ട് എന്നാണ് നാം ചിന്തിക്കാൻ പോകുന്നത്.\nഇന്ന് ചിലപ്പോൾ കേൾക്കാറുള്ള ഒരു ഗാനമാണ് “ആദ്യ നൂറ്റാണ്ടിലെ അനുഭവം പോൽ… അതിശയം ലോകത്തിൽ നടന്നീടുവാൻ… ആദിയിലെന്നപ്പോലാത്മാവേ… അധികബലം തരണേ…” എന്ന് പാടാറുള്ള ഗാനം. ആദിമ നൂറ്റാണ്ടിലേത് പോലുള്ള ജീവിതശൈലിയും ശുശ്രൂഷ രീതിയുമൊക്കെ ആഗ്രഹിക്കുകയും പ്രതീക്ഷിക്കുകയും ചെയ്യുന്ന പലരും ഇന്ന് സഭയിലുണ്ട്. എന്നാൽ അത് സഭാത്മകമായ ഒരു കാഴ്ചപ്പാടല്ല എന്നതാണ് സത്യം. ഇവിടെ അറിഞ്ഞിരിക്കേണ്ട വലിയ യാഥാർത്ഥ്യം തിരുസഭയുടെ ആധ്യാത്മികത ‘റിന്യൂവൽ’ അല്ല ‘റീ ഓറിയൻ്റേഷൻ’ ആണ് എന്നതാണ്. ‘റിന്യൂവൽ’ എന്നാൽ ഒന്നു നല്ലതായിരുന്നു, പക്ഷേ അത് കാലക്രമേണ മോശമായിപ്പോയി, വീണ്ടും അതിനെ നല്ലതാക്കലാണ്. ‘റീ ഓറിയൻ്റേഷൻ’ എന്നാൽ, ഒന്നു നല്ലതാണ്, ഇനിയും അത് കൂടുതൽ പൂർണമാകാനുണ്ട്, ആ പൂർണ്ണതയിലേക്കുള്ള ക്രമാനുഗതമായ വളർച്ചയാണത്.\nതിരുസഭയെ, വിശുദ്ധ പൗലോസ്, ഒരു മനുഷ്യ ശരീരത്തോട് ഉപമിച്ചിട്ടുണ്ട്. ആദിമസഭ ഒരു ശിശുവിനു തുല്യമാണെന്ന് പറയാം. ശിശു വളർന്നു പക്വതപ്പെട്ട് പൂർണ്ണത പ്രാപിക്കുന്ന അതേ പ്രവർത്തിയാണ് തിരുസഭയിൽ സംഭവിക്കാനുള്ളത്. ഇന്നുള്ള സഭ ആദിമസഭയിലെ പോലെ ആവുക എന്നാൽ, ആദിമസഭയുടെ ചൈതന്യം സ്വീകരിക്കുക എന്നാണ് പ്രധാനമായും അർത്ഥമാക്കുന്നത്.\nആദിമസഭ തങ്ങൾ ക്രിസ്തുവിൻ്റെ ശരീരമാണെന്ന യാഥാർത്ഥ്യം അതേപടി വെളിപ്പെടുത്തുന്ന രീതിയിൽ ജീവിച്ചിരുന്ന ഒരു സമൂഹമായിരുന്നു. ദൈവത്തിനു വേണ്ടി മാത്രം ജീവിച്ചിരുന്ന ഒരു സമൂഹം. എന്നാൽ പലവിധ കാരണങ്ങളാൽ തിരുസഭയിൽ ലൗകികത കടന്നുകൂടി. ഈ ലൗകിതയെ കൈവെടിഞ്ഞ് ആദിമസഭയെപ്പോലെ ദൈവികത വെളിപ്പെടുത്തുന്ന ഒരു സമൂഹമായി തിരുസഭ മാറണമെന്നാണ് ആദിമസഭയെപ്പോലെ ആവുക എന്നത് കൊണ്ട് പ്രധാനമായും അർത്ഥമാക്കുന്നത്.\nഅല്ലാതെ ആദിമസഭയിലെ ജീവിതശൈലിയും ശുശ്രൂഷാ രീതിയും അതേപടി തുടരണമെന്നല്ല. കൃത്യമായി പറഞ്ഞാൽ യുഗാന്ത്യത്തോടടുക്കുമ്പോൾ സംഭവിക്കേണ്ടത് ആദിമസഭയെക്കാൾ പൂർണതയുള്ള ആത്മീയത സഭയിൽ എത്തുക എന്നുള്ളതാണ്. നാം തുടക്കത്തിൽ കണ്ട സഭാപ്രബോധനം ഇതുതന്നെയാണ് അർത്ഥമാക്കുന്നത്.\nയുഗാന്ത്യത്തോടടുക്കുമ്പോൾ തിരുസഭ വലിയ വിശുദ്ധിയിൽ ഉയരുമെന്ന് അനേകം വിശുദ്ധർ പ്രവചിച്ചിട്ടുണ്ട്. യുഗാന്ത്യത്തോടടുക്കുമ്പോൾ പ്രബോധനങ്ങളിലും എല്ലാ പൂർണ്ണതയും സഭ കൈവരിക്കും. തിരുസഭയിൽ തുടക്ക സമയത്ത് വിശുദ്ധരാണുണ്ടായിരുന്നതെങ്കിൽ യുഗാന്ത്യ സമയത്ത് മഹാവിശുദ്ധർ ഉണ്ടാകുമെന്ന് വിശുദ്ധ വിൻസൻ്റ് ഫെറർ, വിശുദ്ധ ലൂയിസ് ഡി മോൺഫോർട്ട്, വിശുദ്ധ ബെർണാർഡ്, വിശുദ്ധ\nകൊച്ചുത്രേസ്യ തുടങ്ങിയവർ പ്രവചിച്ചിരിക്കുന്നു.\nഅജ്ഞാനികളുടെ പീഡനം സഹിച്ച് മുന്നേറിയ ആദിമസഭയുടെ ജീവിതം വീരോചിതമായിരുന്നെങ്കിൽ യുഗാന്ത്യത്തിൽ കഠിന പീഢനത്തിൽ കൂടി കടന്നുപോകേണ്ട സഭയുടെ ജീവിതം ആദ്യത്തേതിനേക്കാൾ ഏഴിരട്ടി, ഏഴേഴിരട്ടി വീരോചിതമായിരിക്കും. ആദിമസഭയെക്കാൾ കഠിനമായ സഹനങ്ങളിൽ കൂടിയാണല്ലോ യുഗാന്ത്യ സഭ കടന്നുപോകേണ്ടത് (മത്തായി 24:21).\nഈയൊരു ബോധ്യം ഉള്ളിൽ സൂക്ഷിച്ചുകൊണ്ട് വേണം രണ്ടാം വത്തിക്കാൻ കൗൺസിലിലെ വിപ്ലവകരമായ പ്രബോധനങ്ങളെ നാം മനസ്സിലാക്കുവാൻ.\n(കടപ്പാട്: ബിജു ഓഫ് മേരി ഇമ്മാക്കുലേറ്റിൻ്റെ പുസ്തകമായ ‘രണ്ടാം വത്തിക്കാൻ കൗൺസിൽ പ്രമാണരേഖകൾ: ഒളിച്ചു വയ്ക്കപ്പെട്ട നിധി’യിലെ ഒമ്പതാം അദ്ധ്യായം.)


തേങ്ങയിട്ട് വന്ന് ഓട്ടോ ടാക്‌സിയായി ഓടാന് പോയാലോന്ന് ആലോചനയുണ്ട്; വൈറലായി ശ്രീദേവിയുടെ കുറിപ്പ് | inspiring life stories| inspiring women stories| inspiring life thoughts| inspiring women in india\nതേങ്ങയിട്ട് വന്ന് ഓട്ടോ ടാക്‌സിയായി ഓടാന് പോയാലോന്ന് ആലോചനയുണ്ട്; വൈറലായി ശ്രീദേവിയുടെ കുറിപ്പ്\nMay 31, 2020, 04:19 PM IST\nനിരവധി പേരാണ് ശ്രീദേവിയുടെ നിശ്ചയദാര്‍ഢ്യത്തെ അഭിനന്ദിച്ച് രംഗത്തെത്തിയിരിക്കുന്നത്.\nഓരോ തൊഴിലിനും അതിന്റേതായ മഹത്വങ്ങളുണ്ട്. അതു തിരിച്ചറിയാനുള്ള ശേഷിയുണ്ടെങ്കില് തെങ്ങുകയറ്റം എന്നല്ല എന്തു ജോലിയും അഭിമാനത്തോടെ ചെയ്യാനാകും. കൊറോണക്കാലം അത്തരത്തിലൊരു ചിന്ത പകര്‍ന്നിരിക്കുകയാണ് ഒറ്റപ്പാലം സ്വദേശിയായ ശ്രീദേവി എന്ന പെണ്‍കുട്ടിക്ക്. തെങ്ങുകയറ്റക്കാരനായ അച്ഛന് മൂത്തത് ആണ്‍കുട്ടിയായിരുന്നെങ്കില് കൂടെ കൂട്ടാമായിരുന്നു എന്നു പറഞ്ഞതു കേട്ടതാണ് ശ്രീദേവിയെ ഇരുത്തിച്ചിന്തിപ്പിച്ചത്. പിന്നൊന്നും ആലോചിച്ചില്ല തെങ്ങുകയറാന് പഠിക്കുകയും അതില് നിന്നു കിട്ടുന്ന കൂലി അച്ഛനും അമ്മയ്ക്കും കൊടുക്കുകയും ചെയ്തു. ഇതൊന്നും വലിയ സംഭവമല്ലെന്നു പറഞ്ഞ് ശ്രീദേവി ഫേസ്ബുക്കില് പങ്കുവച്ച കുറിപ്പും വൈറലാവുകയാണ്. നിരവധി പേരാണ് ശ്രീദേവിയുടെ നിശ്ചയദാര്‍ഢ്യത്തെ അഭിനന്ദിച്ച് രംഗത്തെത്തിയിരിക്കുന്നത്.\nലോക്ക്ഡൗണ് ആയതിനാല് ബസ് ഇല്ലാത്തതുകൊണ്ട് എന്തു ചെയ്യുമെന്നാലോചിച്ച് ഇരിക്കുമ്പോഴാണ് ഓട്ടോ ഓടിക്കാന് പഠിക്കാന് തീരുമാനിച്ചതും സെക്കന്‍ഡ് ഹാന്‍ഡ് ഓട്ടോ വാങ്ങിയതുമെന്ന് ശ്രീദേവി പറയുന്നു. തേങ്ങയിട്ടുവന്ന് ടാക്‌സിയായി ഓട്ടോ ഓടിക്കാന് പോയാലോ എന്ന ആലോചനയും ശ്രീദേവിക്കുണ്ട്.\nഎന്റെ കുട്ടിക്കാലങ്ങളൊന്നും അത്ര നല്ലതായിരുന്നില്ല. ഓര്‍ക്കാന് മാത്രം സന്തോഷങ്ങളുമില്ല. ഇടക്കൊക്കെ വിശന്നു കരഞ്ഞിട്ടുണ്ടെങ്കിലും പിന്നീട് അതൊക്ക മാറി വന്നു. എനിക്ക് ഓര്‍മവച്ച നാള് മുതല് അമ്മ ജോലിക്ക് പോയി കണ്ടിട്ടുണ്ട്. ഇടക്കൊക്കെ ലീവ് എടുക്കാന് പറഞ്ഞ തന്നെ വീട്പണി, അവിടെ ഇവിടെയായി കൊടുക്കേണ്ട കാശിന്റെ കണക്ക്, അങ്ങനെ ഓരോന്ന് പറഞ്ഞു അമ്മ ജോലിക്ക് പോവും. അച്ഛന് കാലങ്ങളായി ശ്വാസം മുട്ടലുണ്ട്. പക്ഷെ അച്ഛന്റെ ജോലിക്ക് അതൊരു തടസ്സമായിരുന്നില്ല. മഴക്കാലമാകുമ്പോഴാണ് പ്രശ്‌നങ്ങള് ഉണ്ടാവാറ്.\nഇടക്കൊക്കെ അനിയത്തിമാരെ നോക്കാന് വേണ്ടി സ്‌കൂളില് പോവാന് കഴിയാത്ത സാഹചര്യങ്ങളോക്കെ ഉണ്ടായിട്ടുണ്ട്. അവരെ സ്‌കൂളില് ചേര്‍ത്തപ്പോള് ഞാനും പഴയപോലെ പോവാന് തുടങ്ങി. ഞാന് സ്‌കൂളില് ഇടക്കിടക്കു വരുന്നത് കണ്ട ശാന്ത ടീച്ചര് അന്നെനിക്കൊരു പേരിട്ടു. ഒന്നരാടം കോഴിന്ന്. പക്ഷെ ടീച്ചറ് തന്നെയാണ് കാര്യങ്ങള് എല്ലാം ചോദിച്ചറിഞ്ഞു എന്നെ ശ്രദ്ധിച്ചതും. പിന്നീട് നല്ല സമയങ്ങളായിരുന്നു. എന്റെ പ്ലസ് ടു വിനു ശേഷമുള്ള വെക്കേഷനാണ് ആദ്യമായി ഒരു ജോലിക്ക് പോകുന്നത്. ട്യൂഷന് സെന്ററിലെ ഓഫീസില്. ഡിഗ്രി കഴിഞ്ഞപ്പോ അത് കാടാമ്പുഴ അക്ഷയ സെന്ററില് ആയി. ആദ്യമായി ശമ്പളം കിട്ടുന്നതിന്റെ സന്തോഷം അന്നാണ് അറിയുന്നത്. പ്രത്യേകിച്ച് അച്ഛനും അമ്മയ്ക്കും കൊടുക്കുമ്പോ... അനിയത്തിമാര്‍ക്ക് സ്‌കൂള് ബാഗും കുടയും മേടിക്കുമ്പോഴൊക്കെ കിട്ടണ സന്തോഷം. അത് പറഞ്ഞറിയിക്കാന് എനിക്കറിയില്ല. പിന്നെ പിജി കഴിഞ്ഞു. ആ. ഋറ ഫൈനല് സെമസ്റ്റര് പരീക്ഷ എഴുതാന് നേരമാണ് കൊറോണ പ്രശ്‌നങ്ങള് തുടങ്ങിയത്. മാര്‍ച്ച് 11 ന് വീട്ടില് വന്നിരിക്കാന് തുടങ്ങി. ഓണ്‍ലൈന് മോഡല് പരീക്ഷക്ക് ശേഷം അറിയാത്ത ഭക്ഷണങ്ങളില് ചിലതുണ്ടാക്കന് പഠിച്ചു, ചെറിയ വായനകളും. ??\nനിലവിലെ സാഹചര്യത്തില് അച്ഛന് മാത്രമാണ് ജോലിക്ക് പോകുന്നത്. എനിക്ക് ചെയ്യാന് അറിയുന്ന ജോലികള്‍ക്ക് പുറത്തിറങ്ങാന് പറ്റാത്ത അവസ്ഥയും. ഇടക്കൊക്കെ അച്ഛന് പറയുന്നത് കേട്ടിട്ടുണ്ട്, മൂത്തത് ഒരാണ്‍കുട്ടി ആയിരുന്നേല് അച്ഛന്റെ കൂടെ തേങ്ങയിടാനൊക്കെ പോയേനെന്ന്. പിന്നീട് ഓര്‍ത്തപ്പോ തോന്നി എനിക്കും ഇതൊക്ക ആയിക്കൂടെന്ന്. അങ്ങനെ അമ്മയോടും അച്ഛനോടും എനിക്ക് തേങ്ങയിടാന് പഠിക്കണമെന്ന് പറയുന്നു. നിനക്ക് പ്പോ ഇതാണോ കണ്ടേന്ന് അമ്മ, ഇത്രേം പഠിച്ചിട്ട് ഇനി തെങ്ങ് കേറാന് നടക്കുവാണോന്ന് അച്ഛന്. അനക് വേറെ പണില്ലേന്ന് അനിയത്തികുട്ടി. പിന്നെ അടിയായി ബഹളായി... ഒരൂസം വൈന്നേരം അച്ഛന്റെ തളപ്പെടുത്തു ഞാന് തെങ്ങ് കേറി നോക്കി. എന്റെ തടി വച്ചു എങ്ങനെ കേറാനാണെന്ന് എനിക്ക് തന്നെ തോന്നി. ??അങ്ങനെ തെങ്ങ് കയറ്റ യന്ത്രം മേടിച്ചു തരണമെന്ന് പറഞ്ഞു അടിയായി. കൊറേ പറഞ്ഞപ്പോ എന്റെ വാശിക്കൊടുവില് ഞാനും അച്ഛനും കൂടെ പോയി മെഷീന് മേടിച്ചു. അപ്പുറത്തെ കാക്കേടെ പറമ്പിലെ തെങ്ങില് കയറി പഠിക്കാനും തുടങ്ങി. ഞാന് തെങ്ങില് കയറി ഒരു തേങ്ങയൊക്കെ ഇട്ടു കണ്ടപ്പോ അച്ഛനും അമ്മയ്ക്കും ചിരി. അനിയത്തിമാര് തെങ്ങില് കയറാന് പരസ്പരം അടിയുണ്ടാക്കുന്നു. അങ്ങനെ അമ്മയൊഴികെ എല്ലാരും കയറി പരീക്ഷിച്ചു.??\nഇന്നലെ അടുത്ത വീട്ടിലെ താത്തെടെ പേരകുട്ടിക്ക് ഇളനീര് വേണന്ന് പറഞ്ഞു അച്ഛനെ വിളിച്ചു. അച്ഛന് എന്നോട് പറഞ്ഞു. ആദ്യം നുണയാണോന്ന് ഓര്‍ത്തു. പക്ഷെ അച്ഛന് സീരിയസ് ആണേ...?? അങ്ങനെ ഇളനീര് ഇട്ടു... രണ്ട് തെങ്ങില് കയറിയതിനു 80 രൂപയും കിട്ടി. കാശ് അച്ഛനും അമ്മക്കും കൊടുത്തു. രണ്ടാളും അത് കയ്യില് വെക്കാന് പറഞ്ഞു. എന്നിട്ട് വൈന്നേരം ആയപ്പോ അമ്മയോട് ചോദിച്ചു...ഒന്ന് കേറിനോക്ക്യാലോ അമ്മാന്ന്... ഒട്ടും പ്രതീക്ഷിക്കാതെ അമ്മ വന്നു കേറിനോക്കുന്നു. ഇറങ്ങിവന്നപ്പൊഴേക്കും അമ്മ പറയാ, ഇനി നീ അച്ഛന്റെ കൂടെ ജോലിക്ക് പൊക്കോന്ന്. അങ്ങനെ അമ്മ ഹാപ്പിയായി. ഇന്ന് രാവിലെ അച്ഛന്റെ കൂടെ ജോലിക്ക് പോയി 360 രൂപക്ക് ജോലി ചെയ്തു. ഇച്ചിരി പൊടിയും ചൊറിച്ചിലുമൊക്കെ കാണുന്നെ ള്ളൂ. അത് കുളിച്ച പോവൂലോ... ??\nനിലവിലെ സാഹചര്യത്തില് ബസ് ഇല്ലാത്തോണ്ട് എവിടെ പോണേലും ഓട്ടോ വിളിക്കണം. ഓട്ടോക്ക് ആണേല് നല്ല ചാര്‍ജ്ണ്ട്. സ്‌കൂട്ടി എടുക്കുന്ന കര്യം പറഞ്ഞപ്പോ അമ്മക്ക് സ്‌കൂട്ടിയില് കയറാന് ഇഷ്ട്ടമല്ല. പേടിയാണ്. അപ്പോഴാണ് കാര് എടുത്താലോന്ന് ആലോചിച്ചത്. അതിപ്പൊ താങ്ങൂലന്ന് ഉടനെ മറുപടിയും കിട്ടി.?? പിന്നെന്ത് ചെയ്യുന്ന് ആലോചിച്ചു ഇരിക്കുമ്പോഴാണ് അമ്മ പറയണേ, ഒരാണ്‍കുട്ടി ണ്ടായിരുന്നങ്കില് മ്മക്ക് ഓട്ടോ മേടിക്കായിരുന്നുന്ന്. അമ്മയോട് ഞാന് ഓടിച്ച മതിയോന്ന് ചോദിച്ചു. അമ്മ ചിരിച്ചു. പിന്നെ നീ ഓടിക്കോന്ന് ചോദിച്ചു. മ്മക്ക് പഠിക്കാമ്മേന്ന് ഞാന് മറുപടി പറഞ്ഞു. അങ്ങനെ ഒരു സെക്കന്റ് ഓട്ടോ മേടിക്കുന്നു. അച്ഛന്റെ സുഹൃത്ത് പഠിപ്പിച്ചു തരുന്നു. ഇപ്പൊ അത്യാവശ്യത്തിനു പോകാന് എന്റെ കൂടെ ഓട്ടോയില് ഇരിക്കാന് അമ്മ റെഡിയാണ്. ഇനിയിപ്പോ തേങ്ങയിട്ട് വന്നിട്ട് ഓട്ടോ ടാക്‌സിയായി ഓടാന് പോയാലോന്നൊരു ആലോചന കൂടിയുണ്ട്. അപ്പൊ ഇതൊക്കെയാണ് കൊറോണകാലത്തെ വിശേഷങ്ങള്.\nഇതൊന്നും അത്ര വല്യ സംഭവമല്ലങ്കിലും എനിക്ക് ഇത് ഒരുപാട് സന്തോഷങ്ങള് നല്കിയവയാണ്. സമൂഹം നിര്‍മ്മിച്ചുവച്ച കാഴ്ചപ്പാടില് ജീവിച്ചു വളര്‍ന്നവര്‍ക്ക് ഇതൊന്നും ഉള്‍ക്കൊള്ളാന് കഴിയില്ലെന്ന് കുടുംബത്തിനകത്തുന്നും ചുറ്റുപാടിന്നും കേള്‍ക്കുന്നുണ്ട്. എന്നാല് ആദ്യമെല്ലാം വേണ്ടന്ന് പറഞ്ഞെങ്കിലും നമുക്ക് സാധ്യമാണന്ന് തിരിച്ചറിയുന്ന നിമിഷം ഇങ്ങനെ കട്ടക്ക് കൂടെ നിക്കണ അമ്മേടേം അച്ഛന്റേം മകളായി ജനിച്ചത് തന്നെയാണ് ഏറ്റവും വല്ല്യ ഭാഗ്യം.\nContent Highlights: inspiring life of sreedevi inspiring women\nസൈക്കിള് ഓടിക്കുന്നവര്‍ക്ക് മുകളിലൂടെ കൂളായി നടന്ന് യുവതി- വൈറല് വീഡിയോ\nഅടുത്തിടെയാണ് സാരിയുടുത്ത് സമ്മര്‍സാള്‍ട്ട് ചെയ്യുന്ന സ്ത്രീയുടെ വീഡിയോ വൈറലായിരുന്നത്. ..\nമകളെ സ്‌കൂട്ടറിലിരുത്തി ഷോള് കൊണ്ട് ചേര്‍ത്തുകെട്ടി പ്രിയ അവളെ ചികിത്സയ്ക്ക് കൊണ്ടുപോകും\nവണ്ണമല്ല നിങ്ങളെ നിര്‍ണയിക്കുന്നത്, എന്നെപ്പോലെ വൈകരുത്- നേഹ ധൂപിയ\n'വീണ്ടും ചോദിക്കാം', ശ്രദ്ധേയമായി മാനസികാരോഗ്യത്തെക്കുറിച്ച് ദീപിക പങ്കുവച്ച വീഡിയോ


ഡബ്ലിന് സിറ്റി സെന്ററില് ആനകള് അണി നിരന്നു!,ആന മാസാചരണത്തിന് തുടക്കമായി Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഡബ്ലിന് സിറ്റി സെന്ററില് ആനകള് അണി നിരന്നു!,ആന മാസാചരണത്തിന് തുടക്കമായി\n: സ്വന്തം ലേഖകന് in My City, ഡബ്ലിന് on October 19, 2014\nഡബ്ലിന്: ഡബ്ലിന് തെരുവില് ആനകള് നിരന്നു. ഒക്ടോബര് മാസം ആനകളുടെ മാസമായി ആചരിക്കുന്നതിന്റെ ഭാഗമായി ഡബ്ലിന് മൃഗശാല നടത്തിയ പരിപാടിയുടെ ഭാഗമായാണു ഡബ്ലിന് നഗരത്തില് ആനകള് നിരന്നത്.പക്ഷേ യഥാര്‍ഥ ആനകളല്ലെന്ന് മാത്രം! ആനകളുടെ വേഷം ധരിച്ചവരും ആനകളുടെ വലുപ്പത്തിലുള്ള കൃത്രിമ ആന രൂപങ്ങളുമാണ് പരിപാടിയുടെ ഭാഗമായി അണിനിരന്നത്.ഇന്നലെ ആരംഭിച്ച പരിപാടി ഇന്നും തുടരും.\nഡബ്ലിന് മൃഗശാലയിലേക്ക് മൂന്ന് ഇന്ത്യന് ആനകള് കൂടി എത്തിയതിന്റെ കൂടി സന്തോഷ സൂചകമായിക്കൂടിയാണ് ആനകള്‍ക്ക് വേണ്ടിയുള്ള മാസാചരണം സംഘടിപ്പിച്ചത്. ഡബ്ലിന് മൃഗശാലയ്ക്ക് പുറമേ ഡബ്ലിന് സിറ്റി കൌണ്‍സിലും നാഷ്ണല് കണ്‍ഫെക്ഷനറി കമ്പനിയും ആന മാസാചരണത്തില് സഹകരിക്കുന്നുണ്ട്. ഡബ്ലിന് സിറ്റി സെന്ററില് ഒളിച്ചിരിക്കുന്ന ആറ് ഏഷ്യന് ആനകളെ കണ്ടെത്തുന്നത് ഉള്‍പ്പെടെയുള്ള രസകരമായ പരിപാടികളും സംഘടിപ്പിച്ചിട്ടുണ്ട്.\nഎലിഫന്റ് ട്രെയ്ല് ബര്‍ണാര്‍ഡോസ് സ്‌ക്വയറില് സമാപിക്കും. ഇതിന്റെ റൂട്ട് മാപ്പും മറ്റ് വിശദാംശങ്ങളും ഡബ്ലിന് മൃഗശാലയുടെ ഡബ്ലിന്‍സൂ ഡോട്ട് ഐഇ/എലിഫന്റ്‌സ് (www.DublinZoo.ie/elephants) എന്ന വെബ്‌സൈറ്റില് ലഭ്യമാണ്. പരിപാടിയുടെ ഭാഗമായുള്ള മത്സരങ്ങളില് വിജയിക്കുന്ന കുടുംബങ്ങള്‍ക്ക് ഡബ്ലിന് മൃഗശാലയിലേക്കുള്ള കുട്ടികളുടെ പാസ് സൗജന്യമായി ലഭിക്കും.


June 12, 2011 ഉത്തിഷ്ഠത ജാഗ്രത\n-ജഗദ്‌ഗുരു സ്വാമി സത്യാനന്ദസരസ്വതി\nരാഷ്‌ട്രീയം, സംസ്‌കാരം, സാമ്പത്തികക്രമീകരണം\nക്രിസ്‌ത്യന്-മുസ്ലീം രാഷ്‌ട്രങ്ങളില് ഒന്നിലുംതന്നെ ദേശീയത ഊട്ടിവളര്‍ത്തിയ സംസ്‌കാരപാരമ്പര്യത്തിന് വിപരീതമായ രാഷ്‌ട്രീയധാര ഉണ്ടായിട്ടില്ല. അനുഷ്‌ഠാനങ്ങളും ആചാരങ്ങളും ക്രമപ്പെടുത്തി നിര്‍ത്തിയിരുന്ന സംസ്‌കാരധാര രാഷ്‌ട്രത്തിന്‍െറ വളര്‍ച്ചയെ സഹായിക്കുകയും ഐക്യത്തെ നിലനിര്‍ത്തുകയും ചെയ്‌തിട്ടുണ്ട്. വത്തിക്കാനില് തുടങ്ങി ലോകമെമ്പാടും വളര്‍ന്നുനില്‍ക്കുന്ന ക്രൈസ്‌തവ ഐക്യമനോഭാവം ഇന്ത്യയിലെ സെക്കുലറിസവും മൈനോറിറ്റി പ്രൊട്ടക്‌ഷനുംകൊണ്ട് മാറ്റിനിര്‍ത്താന് കഴിയുന്ന ഒന്നല്ല.\nസംസ്‌കാരവും ദേശീയതയും രാഷ്‌ട്രീയവും ഒന്നാണെന്നു ലോക മുഹമ്മദ സിദ്ധാന്തങ്ങളും അവ വികസിപ്പിച്ചെടുത്ത രാഷ്‌ട്രങ്ങളും ഉദ്‌ഘോഷിക്കുന്നു. ഇത്തരം ഐക്യദാര്‍ഢ്യം ഇല്ലാത്ത ഒരു രാജ്യത്തിനും വളര്‍ച്ചയോ ദീര്‍ഘകാലമുള്ള നിലനില്‌പോ ഉണ്ടായിട്ടില്ല. ചരിത്രം ഇതിനു മൂകസാക്ഷിയാണ്.\nപക്ഷേ ഭാരതത്തിന്റെ സ്ഥിതി നേരേ മറിച്ചാണ്. `മതവും രാഷ്‌ട്രീയവും കൂട്ടിക്കുഴയ്‌ക്കരുതെ’ന്നും `വേറിട്ടു നില്‌ക്കണ’മെന്നും അവര്‍ക്കു നിര്‍ബന്ധമുണ്ട്. സ്വതന്ത്ര ഭാരതത്തിന്റെ ശകുനപ്പിഴ അവിടം മുതല് തുടങ്ങി. ഇവിടെ ദേശീയതയുടെ സംജ്ഞകളും സങ്കേതങ്ങളും വര്‍ഗീയതയെന്നു മുദ്രയടിച്ചു പുറംതള്ളപ്പെടുന്നു. അധികാരക്കൊതിയും സ്വയം അടിമകളാകുന്ന രാഷ്‌ട്രീയ പാപ്പരത്തവും ഭാരതത്തിന് ആപത്താണ്. ആദര്‍ശപുരുഷന്മാരും അവരുടെ ദര്‍ശനങ്ങളും കപടമതേതരത്വത്തിന് വഴിമാറിക്കൊടുക്കേണ്ടിവന്നു. `വന്ദേ മാതരം’ എന്ന വാക്കിന് അമ്മയെ വന്ദിക്കുന്നു എന്നാണര്‍ഥം. അത് പാര്‍ലമെന്റില് പറയാന് പാടില്ലെന്നു പറഞ്ഞതോടുകൂടി അടിച്ചുതുരത്തപ്പെടേണ്ടിയിരുന്ന, വര്‍ഗീയതയെ താലോലിക്കുന്ന രാഷ്‌ട്രീയം ഭാരതത്തിനു വിപല്‍ക്കരമാണ്. മാതൃരാജ്യം, മാതൃഭാഷ, മാതൃസംസ്‌കാരം, മാതാവ് എന്നിങ്ങനെയുള്ള ഭാരതീയമായ മാതൃസങ്കല്‌പം വന്ദിക്കപ്പെടാന് പാടില്ലാത്തതാണെന്നു പറഞ്ഞവനെ അധികാരത്തിനുവേണ്ടി അംഗീകരിച്ച പാപ്പരത്തം വര്‍ഗീയതയല്ലേ? ഇത് ഹിന്ദുവര്‍ഗീയതയില്‍നിന്ന് ഉണ്ടായതാണോ?\nദേശീയത, സംസ്‌കാരം, സമ്പദ്‌ഘടന, സാമൂഹിക വ്യവസ്ഥ എന്നിവ ഭിന്നിച്ചുനിന്നാല് രാഷ്‌ട്രം വളരുകയില്ല. മേല്‌പറഞ്ഞ അവിഭാജ്യഘടകങ്ങളെ കൂട്ടിയിണക്കുന്ന ഒരു രാഷ്‌ട്രസംവിധാനക്രമം ഭാരതത്തിനുണ്ടാകണം. അവിടെ മുസല്‍മാനോ, ക്രിസ്‌ത്യാനിയോ, യഹൂദനോ, പാഴ്‌സിയോ ആരുംതന്നെ മനുഷ്യത്വത്തിന്റെ ആകെക്കൂടിയുള്ള സംസ്‌കാരധാരയില്‍നിന്ന് വഴുതിപ്പോവുകയില്ല. ഇത്തരത്തിലുള്ള ഒരു ഏകലോകത്തിന്റെ ഭാവനയാണ് രാമരാജ്യസങ്കല്‌പവുമായി മുന്നോട്ടു പോകാന് ഭാരതത്തെ പ്രേരിപ്പിച്ചത്. മാതൃസംസ്‌കാരത്തിന്റെ മാംസം കൊത്തിവലിക്കാന് മതഭ്രാന്തന്മാരെ അനുവദിക്കുന്ന രാഷ്‌ട്രീയ പാപ്പരത്തവും അവസാനിച്ചേ തീരൂ. ദേശീയതയെ തുരങ്കം വയ്‌ക്കുന്ന ചിന്താധാര വരണ്ടുറഞ്ഞേ തീരൂ. ചരിത്രത്തിനും സാഹിത്യത്തിനും ശാസ്‌ത്രത്തിനും സാമൂഹ്യവീക്ഷണത്തിനും നീതിക്കും ഏകത്വം പ്രഖ്യാപിച്ച ഹിന്ദു; സ്‌നേഹവും സാഹോദര്യവും വാഗ്‌ദാനം ചെയ്‌ത ഹിന്ദു; ആ ഹിന്ദുപരമ്പരയില് ഒരിടത്തും വര്‍ഗീയവാദിയില്ല.


ആശുപത്രി സന്ദർശനം നടത്തി അജിത്തും ശാലിനിയും; ആരാധകരുടെ ആശങ്കയ്ക്ക് ഉത്തരം | Ajith And Shalini Visits Hospital For Routine checkup Viral Video\nMay 27, 2020, 03:39 PM IST\nവിനോദ് സംവിധാനം ചെയ്യുന്ന ‘വാലിമൈ’യാണ് അജിത്തിന്റേതായി ഇനി റിലീസിനെത്താനുള്ള ചിത്രം.\nതമിഴ് നടൻ അജിത്തും ഭാര്യ ശാലിനിയും കഴിഞ്ഞ ദിവസം ആശുപത്രി സന്ദർശനം നടത്തിയത് വാർത്തയായിരുന്നു. ഇരുവരും ചെന്നൈയിലെ ഒരു സ്വകാര്യ ആശുപത്രിയിൽ സന്ദർശനം നടത്തുന്നതിന്റെ വീഡിയോയും വൈറലായിരുന്നു. താരങ്ങൾ മാസ്ക് അണിഞ്ഞ് ആശുപത്രി സന്ദർശനം നടത്തുന്ന ഈ വീഡിയോ പുറത്തു വന്നതോടെ ആരാധകർക്കിടയിൽ പല അഭ്യൂഹങ്ങളും പ്രചരിച്ചു.\nഇപ്പോഴിതാ ആരാധകരുടെ ആശങ്കകൾക്ക് വിരാമമിട്ട് ആശുപത്രി സന്ദർശനത്തിന്റെ കാരണം പുറത്ത് വന്നിരിക്കുകയാണ്. മൂന്നു മാസത്തിലൊരിക്കൽ നടത്തുന്ന പതിവ് ചെക്കപ്പിന്റെ ഭാഗമായാണ് അജിത് ആശുപത്രിയിൽ എത്തിയതെന്നാണ് താരത്തിന്റെ അടുത്ത വൃത്തങ്ങൾ വ്യക്തമാക്കുന്നത്.\nകാർ റേസിങ്ങിനിടയ്ക്കും ഷൂട്ടിങ്ങിനിടയ്ക്കും സംഭവിച്ച അപകടങ്ങളെത്തുടർന്ന് നിരവധി ശസ്ത്രക്രിയകൾക്ക് വിധേയനായിട്ടുണ്ട് അജിത്ത്. ഇതിനെ തുടർന്നുള്ള റുട്ടീൻ ചെക്കപ്പുകളും താരത്തിനുണ്ട്. . കാർ റേസിങ് തുടങ്ങിയതുമുതൽ അജിത്തിന് നടുവേദനയുടെ പ്രശ്നങ്ങളുമുണ്ട്. പതിവ് ചെക്കപ്പുകൾക്കായാണ് ശാലിനിക്കൊപ്പം തല ആശുപത്രിയിൽ എത്തിയത്.\nവിനോദ് സംവിധാനം ചെയ്യുന്ന ‘വാലിമൈ’യാണ് അജിത്തിന്റേതായി ഇനി റിലീസിനെത്താനുള്ള ചിത്രം. ചിത്രത്തിൽ പോലീസ് ഓഫീസറുടെ വേഷത്തിലാണ് അജിത്ത് എത്തുന്നത്.ചിത്രത്തിന്റെ ഷൂട്ടിങ് ലോക്ക്ഡൗൺ കാരണം നിർത്തിവച്ചിരിക്കുകയാണ്. വിനോദ്, ബോളിവുഡിലെ പ്രശസ്ത നിർമാതാവ് ബോണി കപൂർ എന്നിവർക്കൊപ്പം ചേർന്നുള്ള അജിത്തിന്റെ രണ്ടാമത്തെ സംരംഭമാണ് ‘വാലിമൈ’. ‘പിങ്കി’ന്റെ തമിഴ് റീമേക്ക് ആയ ‘നേർകൊണ്ട പാർവൈ’ എന്ന ചിത്രത്തിൽ മൂവരും\nContent Highlights : Ajith And Shalini Visits Hospital For Routine checkup Viral Video\nപ്രതിസന്ധിയിൽ വിജയിന് ആശ്വാസവാക്കുകളുമായി അജിത്ത്


Monday 16 October 2017 8:07 pm IST\nകാഞ്ചീപുരത്തെ കാമാക്ഷിയമ്മന് പരാശക്തിയാണ്-ദേവതകളുടെ ദേവി. ശ്രീ കാഞ്ചികാമാക്ഷീ ദേവി. സരസ്വതി ദേവിയേയും ലക്ഷ്മീദേവിയേയും പാര്‍വതീ ദേവി സ്വന്തം കണ്ണുകളാക്കിയിരിക്കുന്നു. കാ എന്നാല് വിദ്യാദേവതയായ സരസ്വതി, മാ എന്നാല് സമ്പത്തിന്റെ അധിദേവതയായ ലക്ഷ്മി-അക്ഷി എന്നതിനര്‍ത്ഥം കണ്ണുകള് എന്നും. സരസ്വതിയേയും ലക്ഷ്മിയേയും കണ്ണുകളായി ധരിച്ചവള് ദേവി കാമാക്ഷി. സപ്തമോക്ഷപുരികളില് ഒന്നത്രെ ഈ ക്ഷേത്രം. നാഭിസ്ഥാന ഒഡ്യാണപീഠം എന്നാണ് ദേവി നില്‍ക്കുന്ന സ്ഥലം അറിയപ്പെടുന്നത്. സുമാര് അഞ്ച് ഏക്കര് വരും ക്ഷേത്രഭൂമി. നാല് വശത്തും ഗോപുരങ്ങളുമുണ്ട്. ഗായത്രി മണ്ഡപത്തിന് മധ്യത്തിലായുള്ള ശ്രീകോവില് തെക്ക് കിഴക്കോട്ട് അഭിമുഖമായാണ്. ഇന്ന് ഗായത്രീ മണ്ഡപം എന്നറിയപ്പെടുന്ന ആദ്യകാലത്തെ പ്രധാന ക്ഷേത്രത്തിന്റെ ചുറ്റും ചെമ്പകമരക്കാടുകളായിരുന്നു. ദേവന്മാര് തത്തകളുടെ രൂപമെടുത്ത് ഇവിടത്തെ ശ്രീദേവിയെ ഉപാസിച്ചുപോന്നു. അര്‍ച്ചനകളും പൂജകളും മുഴുവന് ഇവിടെയാണ് ചെയ്യാറുള്ളത്. ദേവന്മാര്‍ക്ക് മുഴുവന് പൂര്‍ണസംരക്ഷണം നല്‍കിയശേഷം സൂക്ഷ്മരൂപം പൂണ്ട ദേവി ശ്രീചക്രത്തില് ലയിച്ചു എന്നാണ് സങ്കല്‍പം. ശ്രീദേവിയുടെ വലതുഭാഗത്ത് അകവളവുള്ളതായി കാണാം. അസുരന്മാരില് നിന്ന് ദേവന്മാരെ രക്ഷിക്കാന് ബിലാകാശം എന്നറിയപ്പെടുന്ന ഈ വലിയ വളവിലൂടെയാണ് ദേവി പ്രത്യക്ഷപ്പെട്ടതുപോല്. കാമദേവന് വരം നല്‍കാന് മറ്റ് ശക്തികളെ മുഴുവന് ദേവിക്ക് ആവാഹിക്കേണ്ടി വന്നതാണ് ഇതിനു കാരണം എന്നും പറയുന്നു. പത്മാസനത്തിലിരിക്കുന്ന രൂപത്തില് യോഗാവസ്ഥയിലാണ് ദേവി ഇവിടെ. പ്രാര്‍ത്ഥിച്ചാല് സമാധാനവും ഐശ്വര്യവും ഉറപ്പ്. ദേവിയുടെ താഴെയുള്ള കൈകളില് കരിമ്പു വില്ലും പൂക്കുലയുമാണ്. മുകളില് ഉയര്‍ത്തിപ്പിടിച്ച കൈകളില് പാശവും അങ്കുശവുമാണ്. പൂക്കുലക്കരികെ ഒരു തത്തയുമുണ്ട്. അദ്വൈതാചാര്യന് ശ്രീശങ്കരാചാര്യര് ജീവിതാവസാനം ഇവിടെയാണ് ചെലവഴിച്ചതെന്ന് പറയപ്പെടുന്നു. ശങ്കരാചാര്യ പ്രതിഷ്ഠയുണ്ട് ക്ഷേത്രത്തില്. ആദിവരാഹ പെരുമാളിന്റെ പ്രതിഷ്ഠയുമുണ്ട് ഇവിടെ. കവാടത്തില് ഇടതുവശത്ത് കാലഭൈരവരുടെയും വലതുവശത്ത് മഹിഷാസുരമര്‍ദ്ദിനിയുടെയും പ്രതിഷ്ഠയും കാണാം. തീര്‍ത്ഥക്കുളം പഞ്ചഗംഗ എന്നറിയപ്പെടുന്നു. പാലാര് നഗരത്തിന് സമീപത്തിലൂടെയാണ് ഒഴുകുന്നത്.കാലടിയില്‍നിന്ന് കാഞ്ചീപുരത്ത് എത്തിയ ആദിശങ്കരന് ക്ഷേത്രത്തിലെത്തി ദേവിയെ കാണുമ്പോള് ദേവി അതീവ കോപിഷ്ഠയായിരുന്നു. ദേവിയുടെ കോപത്താല് ശ്രീകോവിലില് ശക്തിയായ ചൂട് അനുഭവപ്പെടുകയുണ്ടായി. ദേവിയുടെ കോപം ശമിപ്പിച്ച് സാധാരണനിലയിലേക്ക് കൊണ്ടുവരുന്നതിനായി ദേവിയെ സ്തുതിച്ച് നിരവധി ശ്ലോകങ്ങള് ചൊല്ലി. അങ്ങനെ ദേവിയെ സന്തോഷിപ്പിക്കുന്നതിനായി സ്തുതിച്ചെഴുതിയതാണ് 'സൗന്ദര്യലഹരി.' ദേവീ പ്രതിഷ്ഠയ്ക്കു മുന്‍പില് ശ്രീചക്രം പ്രതിഷ്ഠിച്ചതും ശങ്കരാചാര്യരത്രെ. മൂകന് എന്നുപേരുള്ള മൂകനായ ഒരു ഭക്തന് പതിവായി ദേവീദര്‍ശനത്തിനെത്തുമായിരുന്നു. ദേവി കനിഞ്ഞ് അവന്റെ സംസാരശേഷി ഇല്ലായ്മ മാറ്റിക്കൊടുക്കണമേ എന്ന് ഭക്തരും പ്രദേശവാസികളും ദേവിയോട് പ്രാര്‍ത്ഥിച്ചുപോന്നു. മൂകന് സംസാരശേഷിയും കവിത്വവും നല്‍കി ദേവി അനുഗ്രഹിച്ചു. അത്യാഹ്ലാദവാനായ ആ ഭക്തന് 'മൂകപഞ്ചരതി' എന്ന സ്തുതി രചിച്ച് പാടി ദേവിയോടുള്ള കൃതജ്ഞത അര്‍പ്പിച്ചു. സമ്പത്തും ആരോഗ്യവുമാണ് ദേവീ ദര്‍ശനഫലം. ദുഷ്ടനിഗ്രഹകയും ശിഷ്ട രക്ഷകയുമാണ് ദേവി. തമിഴ് മാസമായ മാശി (ഫെബ്രുവരി-മാര്‍ച്ച്)യിലാണ് പ്രധാന ഉത്സവമായ ബ്രഹ്മോത്സവം. ഒമ്പതാം ദിവസം ദേവിയെ വെള്ളിത്തേരില് എഴുന്നള്ളിക്കുന്നു. നവരാത്രി ദിവസങ്ങളും പൗര്‍ണമി നാളുകളും ദേവിക്ക് പ്രത്യേകതയുള്ള ദിവസങ്ങളാണ് ഈ ദിവസങ്ങളില് ക്ഷേത്ര ദര്‍ശനം നടത്തുന്നത് കൂടുതല് ഗുണാനുഭവങ്ങള്‍ക്ക് വഴിയൊരുക്കും. തമിഴിലെ ഐപ്പശി (ഒക്‌ടോബര്-നവംബര്)മാസത്തിലെ പൂരം നക്ഷത്രത്തില് ദേവിയുടെ പിറന്നാള് പ്രമാണിച്ച് പ്രത്യേക അഭിഷേകങ്ങള് നടത്താറുണ്ട്. ശങ്കരജയന്തി, വൈകാശി മാസത്തിലെ വസന്തോത്സവം എന്നിവയും പ്രധാനമാണ്. രാവിലെ 5.30 ന് നട തുറക്കും, ഉച്ചയ്ക്ക് 12 മണിക്ക് അടയ്ക്കും. ഉച്ചതിരിഞ്ഞ് 3.30 ന് നട തുറന്ന് രാത്രി 8.30 ന് അടയ്ക്കും.നിത്യവും രാവിലെ9നും 10 നും ഇടയില് സഹസ്രനാമാര്‍ച്ചന നടത്താം. ബുധന്, ശനി ദിവസങ്ങളില് വൈകിട്ട് 6.30 ന് ചന്ദന ദര്‍ശനം. ലക്ഷ്മി അഷ്‌ടോത്തരാര്‍ച്ചന രാവിലെ7തൊട്ട് ഉച്ചയ്ക്ക് 12 വരെയും വൈകിട്ട്6തൊട്ട് 8 വരെയും. എല്ലാമാസവും പൗര്‍ണമി നാളില് രാത്രി 9.30 ന് പൗര്‍ണമി പൂജയും പതിവാണ്. ചില പ്രത്യേക ദിവസങ്ങളില് സ്വര്‍ണവാഹനത്തിലോ വെള്ളി വാഹനത്തിലോ ദേവിയെ എഴുന്നള്ളിക്കുന്ന വഴിപാടുമുണ്ട്. മൂന്ന് നേരം അഭിഷേകം പതിവാണ്. രാവിലെ 5.30 നും 10.30 നും വൈകിട്ട് 4.30 നും. മൂന്ന് പ്രധാന ശക്തിപീഠങ്ങളില് ഒന്നത്രെ കാഞ്ചിയിലേത്, മറ്റു രണ്ടെണ്ണം മധുരമീനാക്ഷി ക്ഷേത്രവും കാശി വിശാലാക്ഷീ ക്ഷേത്രവും. ഫോണ്: 9144 27221214\nവാരനാട് ദേവി ക്ഷേത്രം\nഅണിയൂര് ശ്രീദുര്‍ഗ്ഗാഭഗവതി ക്ഷേത്രം\nശ്രീ മൂകാംബിക ക്ഷേത്രം


വിനായകനെതിരായ കേസുമായി മുന്നോട്ട് പോകും; സംവിധായകനാകുന്ന വാർത്ത അഭിമാനത്തോടെ സ്വീകരിക്കുന്നു: മൃദുല ദേവി - BIGNEWSLIVE | Latest Malayalam News\nകൊച്ചി: നടൻ വിനായകൻ സംവിധായകനാകാൻ പോകുന്നെന്ന വാർത്ത അഭിമാനത്തോടെ സ്വീകരിക്കുന്നെന്ന് മൃദുല ദേവി എസ്. ദളിത് പ്രാതിനിധ്യങ്ങൾ സമസ്ത മേഖലയിലും എത്തണം എന്നുള്ളത് ആഗ്രഹിക്കുന്ന ഒരാളെന്ന നിലയിൽ ഇതിനെയും ദളിത് ജനതയുടെ പ്രാതിനിധ്യം ആയി തന്നെ കാണുന്നെന്നും മൃദുല ഫേസ്ബുക്കിൽ കുറിച്ചു. മുമ്പ് നടൻ വിനായകനെ ഒരു പരിപാടിയിൽ പങ്കെടുക്കുന്ന കാര്യത്തിനായി ഫോണിൽ വിളിച്ചപ്പോൾ ആക്ഷേപിച്ചെന്ന കേസിലെ പരാതിക്കാരിയാണ് മൃദുല. വെർബൽ സെക്ഷ്വൽ ഹറാസ്‌മെന്റ് കേസുമായി മുന്നോട്ട് തന്നെ പോകുമെന്നും നടി റിമ തനിക്ക് പിന്തുണ നൽകുന്നുണ്ടെന്നും മൃദുല കുറിക്കുന്നു. വിനായകൻ സംവിധായകനാകുന്ന ചിത്രം നിർമ്മിക്കുന്ന ആഷിക്ക് അബുവാണ്.\nമൃദുല ദേവിയുടെ ഫേസ്ബുക്ക് കുറിപ്പ്:\nനടൻ വിനായകൻ സംവിധായകൻ ആകുന്ന വാർത്ത അഭിമാനത്തോടെ സ്വീകരിക്കുന്നു. ദലിത് പ്രാതിനിധ്യങ്ങൾ സമസ്ത മേഖലയിലും എത്തണം എന്നുള്ളത് ആഗ്രഹിക്കുന്ന ഒരാളെന്ന നിലയിൽ ഇതിനെയും ദലിത് ജനതയുടെ പ്രാതിനിധ്യം ആയി തന്നെ കാണുന്നു. ഞാൻ വാദിയും വിനായകൻ എതിർ കക്ഷിയുമായുള്ള വെർബൽ സെക്ഷ്വൽ ഹറാസ്‌മെന്റ് കേസുമായി കൂട്ടിക്കുഴച്ചു സംഘപരിവാർ ഈ ഘട്ടത്തിൽ മുതലെടുപ്പ് നടത്തുന്നത് ശ്രദ്ധയിൽപ്പെട്ടു. എനിയ്ക്ക് നേരിടേണ്ടി വന്ന അപമാനത്തിനും വേദനയിലും റിമ എനിക്കൊപ്പം നിൽക്കുകയും, എന്നോട് ഐക്യപ്പെടുന്നതായി പ്രസ്താവന ഇറക്കുകയും ചെയ്തിരുന്നു. നടനുമായി റിമയെന്നല്ല ആരും അഭിനയിക്കുന്നതിനോ, കലാപരമായ പ്രോജക്ടുകൾ ചെയ്യുന്നതിനോ ഞാൻ എതിരല്ല എന്ന് റിമയോട് അന്നേ വ്യക്തമാക്കുകയും ചെയ്തിരുന്നു.\nപ്രസ്തുത നടനെതിരെയുള്ള ജാതി വംശീയ അധിക്ഷേപങ്ങൾക്കെതിരെ എക്കാലവും ഞാൻ ഉണ്ടാകും എന്നും അദ്ദേഹം നടത്തിയ വെർബൽ റേപ്പിനെതിരെ ശക്തമായി മുന്നോട്ടു പോകും എന്നുമാണ് എൻറെ പഴയ എഫ് ബി പോസ്റ്റിൽ ഞാൻ വ്യക്തമാക്കിയിരുന്നത്. ഞാനിന്നും അതേ നിലപാടിൽ തന്നെയാണ്.\nഇപ്പോൾ വിനായകൻ സംവിധായകൻ ആകുന്നതിനെതിരെ സംസാരിക്കുന്നവർ ജാതി വംശീയതയാണ് കാണിക്കുന്നത് എന്ന് ഞാൻ തിരിച്ചറിയുന്നു. ഇന്ത്യൻ സിനിമയിൽ, ലോകസിനിമയിൽ, മലയാള സിനിമയിൽ കുറ്റാരോപിതരും, കുറ്റം ചെയ്തവരും ആയ നിരവധി പേര് തങ്ങളുടെ തൊഴിൽ ചെയ്യുന്നുണ്ട്. ജനം അത് സ്വീകരിക്കുന്നുമുണ്ട്. നടൻ വിനായകൻ മാത്രം സംവിധാനപ്പട്ടം ഒഴിയണം എന്ന് പറയുന്നത് ജാത്യാധിഷ്ഠിത അസമത്വം ആയി കാണുന്നതിനാൽ എന്റെ വിഷയം പറഞ്ഞു നടൻ സംവിധായകൻ ആകുന്നതു തടയുന്നതിനുള്ള ശ്രമങ്ങൾ എന്നിലെ അംബേദ്കർ ചിന്താധാരയ്ക്കു യോജിക്കാൻ ആവുന്നതല്ല. ആഷിഖ് അബു ഇന്ത്യയിൽ അപരവത്കരണം അനുഭവിക്കുന്ന മുസ്ലീം സമൂഹത്തിൽ നിന്നുള്ള വ്യക്തി ആണ്. ഇന്ത്യയിൽ ദലിതുകളുമതെ. വിനായകനും ആഷിക് അബുവും ഒന്നിക്കുന്നത് ദലിത് /മുസ്ലിം സഹോദര്യമായിക്കൂടി ഞാൻ കണക്കാക്കുന്നു.\nകോടതിയിലേക്ക് പോയ എന്റെ കേസിൽ റിമ എനിക്ക് അനുകൂലമായ നിലപാട് ആണ് എടുത്തിട്ടുള്ളത്. മുന്നോട്ടും അങ്ങനെ തന്നെ ആവും എന്നുറപ്പുണ്ട്. എനിക്കുള്ള ഉത്തരം ഇന്ത്യൻ നീതിന്യായവ്യവസ്ഥ ആണ് നൽകേണ്ടത്. ഞാൻ അതിനുള്ള തെളിവുകൾ നൽകിയിട്ടുണ്ട്. ആ മറുപടി എനിക്ക് അവിടെ നിന്ന് ലഭിക്കും. മലയാള സിനിമ അതിന്റെ ജോലി ചെയ്യട്ടെ. എന്റെ സാമ്പത്തിക, സാമൂഹിക സാഹചര്യങ്ങൾ അനുവദിച്ചാൽ ചിത്രം പുറത്തിറങ്ങുമ്പോൾ കാണുകയും ഇഷ്ടപ്പെട്ടില്ലെങ്കിൽ വിമർശിക്കുകയും ഇഷ്ടപ്പെട്ടാൽ ചേർത്തു പിടിക്കുകയും ചെയ്യും. ദലിത് പുരുഷൻ ദലിത് സ്ത്രീകൾക്കെതിരെ ആക്രമണം നടത്തിയാൽ, ദലിത് സ്ത്രീയുടെ സ്ത്രീത്വത്തെ അപമാനിച്ചാൽ സഹോദരൻ എന്ന് കരുതി ക്ഷമിക്കണം എന്ന തെറ്റായ സന്ദേശം സമൂഹത്തിനു നൽകാതെ അവരെ തിരുത്തി സ്ത്രീ വിരുദ്ധത ഒഴിവാക്കി മുഖ്യധാരയിൽ സജീവമാക്കുക എന്നുള്ളതാണ് യഥാർത്ഥ ദലിത് സ്‌നേഹം എന്ന് ഞാൻ വിശ്വസിക്കുന്നു. ഉറച്ച നിലപാടുകളോടെ, മറ്റൊരു സ്ത്രീയേയും കേവലം ശരീരമാണെന്ന് കണക്കാക്കി അപമാനിക്കാതെ വിനായകൻ സിനിമയിൽ നിലകൊള്ളണം എന്ന് തന്നെയാണ് ഞാൻ ആഗ്രഹിക്കുന്നത്. എനിക്കെതിരെ വിനായകൻ നടത്തിയ വെർബൽ അബ്യൂസ് ഇപ്പോഴും ഏറ്റവും അറപ്പോടെ ഞാൻ ഓർക്കുവാനിഷ്ട്ടപ്പെടാത്ത വേദനയുടെ കാലമാണ്, ഉറങ്ങാതെ കരഞ്ഞ കാലമാണ്. ഒരു ദലിത് സ്ത്രീയെന്ന കരുത്തിൽ കേസ് മുന്നോട്ട് തന്നെ കൊണ്ട് പോകും . വിമർശിക്കുമ്പോൾ പോലും ‘എൻ മാന്യ കൂട്ട് സ്‌നേഹിതാ’ എന്നുര ചെയ്ത പൊയ്കയിൽ അപ്പച്ചന്റെ വചനങ്ങൾ ചേർത്തു പിടിച്ചു കൊണ്ട് കേസുമായി മുന്നോട്ട് പോകുമ്പോഴും, റിമയുടെയും വിനായകന്റെയും,ആഷിക് അബുവിന്റെയും സംരംഭത്തെ സർവാത്മനാ സ്വാഗതം ചെയ്യുന്നു.\nTags: aashiq abuKeralamalayalam moviemrudula devi sVINAYAKAN\n2019ലെ കോണ്‍ഗ്രസ് പ്രകടനപത്രികയിലെ പ്രഖ്യാപനമാണ് മോഡി നടപ്പിലാക്കുന്നത്, പ്രകടനപത്രികയിലെ പ്രഖ്യാപനം തെറ്റായിപ്പോയി എന്ന് പരസ്യമായി പറഞ്ഞ് സമരം പ്രഖ്യാപിക്കാന് തയ്യാറാകണം; കോണ്‍ഗ്രസിനോട് പി രാജീവ്\nപാലാരിവട്ടം പുതിയ പാലം നിര്‍മ്മിക്കുവാനുള്ള പണം ഉമ്മന്‍ചാണ്ടിയില് നിന്നും ഇബ്രാഹിംകുഞ്ഞില് നിന്നും ഈടാക്കണം; ഡിവൈഎഫ്‌ഐ\n'നോ ഡാറ്റ അവൈലബിള്' എന്‍ഡിഎയ്ക്ക് പുതിയ നിര്‍വചനം കണ്ടെത്തി ശശി തരൂര്, സോഷ്യല്‍മീഡിയയില് നിറഞ്ഞ് പുതിയ നിര്‍വചനം


Covid 19 | 'മഹാരാഷ്ട്രയില് കോവിഡ് മൂന്നാം തരംഗം ഉണ്ടാകും'; ആദിത്യ താക്കറെ – News18 Malayalam\nമഹാരാഷ്ട്രയില് ഇതുവരെ 37,70,707 കോവിഡ് കേസുകളും 59,970 മരണങ്ങളും റിപ്പോര്‍ട്ട് ചെയ്തിട്ടുണ്ട്\nLast Updated : April 18, 2021, 19:07 IST\nമുംബൈ: മഹാരാഷ്ട്രയില് കോവിഡ് മൂന്നാം തരംഗം ഉടന് തന്നെ ഉണ്ടാകുമെന്ന് കാബിനെറ്റ് മന്ത്രിയും യുവ ശിവസേന നേതാവുമായ ആദിത്യ താക്കറെ. എന്നാല് മൂന്നാം തരംഗം എത്ര ശക്തമാണെന്നോ ദുര്‍ബലമാണെന്നോ നിര്‍ണ്ണയിക്കാന് കഴിയില്ലെന്ന് അദ്ദേഹം പറഞ്ഞു.\n'വാക്‌സിനേഷന് ഇപ്പോള് സഹായിക്കുന്നില്ലെങ്കിലും അത് ഭാവിയിലേക്കുള്ള തയ്യാറെടുപ്പിനെ സഹായിക്കും. ഇന്ന് സംസ്ഥാനം എടുക്കുന്ന തീരുമാനങ്ങള് രാഷ്ട്രീയപരമല്ല. ശാസ്ത്ര-മെഡിക്കല് വസ്തുതകളനുസരിച്ച് കഴിഞ്ഞ വര്‍ഷം ഞങ്ങള് സൃഷ്ടിച്ച ടാസ്‌ക് ഫോഴ്‌സിനെ അടിസ്ഥാനമാക്കിയുള്ളതാണ്' മഹാരാഷ്ട്ര ടൂറിസം, പരിസ്ഥിതി മന്ത്രി എന്‍ഡിടിവിയോട് പറഞ്ഞു.\n'അണ്ടര് റിപ്പോര്‍ട്ടിങ് സഹായിക്കില്ലെന്ന വിശ്വാസത്തിലാണ് ഞങ്ങള് എത്തിയിരിക്കുന്നത്. ഇപ്പോള് ഞങ്ങള് മൂന്നാം തരംഗത്തിനായി തയ്യാറെടുത്തിരിക്കുന്നു. അഞ്ചു ലക്ഷം കിടക്കകളുണ്ട് സംസ്ഥാനത്ത്. അതില് 70 ശതമാനം ഓക്‌സിജന് സൗകര്യമുള്ളവയാണ്' അദ്ദേഹം പറഞ്ഞു.\nഅതേസമയം കോവിഡ് വ്യാപനം നിയന്ത്രിക്കുന്നതിനായി സംസ്ഥാന സര്‍ക്കാര് ഏര്‍പ്പെടുത്തിയിരിക്കുന്ന നിയന്ത്രണങ്ങള് ലംഘിക്കുന്നവര്‍ക്കെതിരെ നടപടിയെടുക്കുമെന്ന് മഹാരാഷ്ട്ര ആഭ്യന്തരമന്ത്രി ദിലീപ് വാല്‍സെ പാട്ടീല് ഞായറാഴ്ച മുന്നറിയിപ്പ് നല്‍കി. കോവിഡ് കേസുകള് കുത്തനെ ഉയര്‍ന്ന സാഹചര്യത്തില് സംസ്ഥാനത്ത് സെക്ഷന് 144 ഉള്‍പ്പെടെയുള്ള കര്‍ശന നിയന്ത്രണങ്ങളാണ് ഏര്‍പ്പെടുത്തിയിരിക്കുന്നത്. മെയ് ഒന്നു വരെയാണ് നിയന്ത്രണങ്ങള് പ്രഖ്യാപിച്ചിരിക്കുന്നത്.\n'അഞ്ചോ അതിലധികമോ ആളുകളെ ഒരു സ്ഥലത്ത് ഒത്തുകൂടുന്നത് നിരോധിക്കുന്ന സിആര്‍പിസി സെക്ഷന് 144 തുടരും. വര്‍ദ്ധിച്ചുവരുന്ന കോവിഡ് വ്യാപനം തടയുന്നതിനായി കര്‍ഫ്യൂ ക്രമവും നിയന്ത്രണങ്ങളും ഫലപ്രദമായി പാലിക്കണം. ഉത്തരവുകള് ലംഘിക്കുന്നവര്‍ക്കെതിരെ നടപടിയുണ്ടാവും'അദ്ദേഹം ട്വീറ്റ് ചെയ്തു. നിയന്ത്രണങ്ങള് അവശ്യസേവനങ്ങളെ ബാധിക്കില്ലെന്ന് സര്‍ക്കാര് അറിയിച്ചിരുന്നു.\nമുംബൈയിലെ സബര്‍ബെന് ട്രെയിനുകള് ഉള്‍പ്പെടെയുള്ള പ്രാദേശിക ഗതാഗതം അവശ്യ സേവനങ്ങളില് ഏര്‍പ്പെടുന്ന ഉദ്യോഗസ്ഥരില് മാത്രമേ പ്രവര്‍ത്തിക്കപുകയുള്ളു. മെയ് ഒന്നു വരെ സംസ്ഥാനത്ത് മത, സാമൂഹിക, സംസാകാരിക, രാഷ്ട്രീയ പ്രവര്‍ത്തനങ്ങള്‍ക്ക് സമ്പൂര്‍ണ വിലക്ക് ഏര്‍പ്പെടുത്തുമെന്ന് ഉത്തരവില് വ്യക്തമാക്കിയിരുന്നു.\nബാര്‍ബര് ഷോപ്പുകള്, സലൂണുകള്, സ്പാകള്, വിദ്യാഭ്യാസ സ്ഥാപനങ്ങള്, കോച്ചിംഗ് ക്ലാസുകള്, ബീച്ചുകള്, ക്ലബുകള്, നീന്തല്‍ക്കുളങ്ങള്, ജിമ്മുകള്, സിനിമ ഹാളുകള് എന്നിവ ഈ കാലയളവില് അടച്ചിടും. അതേസമയം ശനിയാഴ്ച മഹാരാഷ്ട്രയില് 67,123 പുതിയ കോവിഡ് കേസുകളാണ് റിപ്പോര്‍ട്ട് ചെയ്തത്. ഇത് ഏറ്റഴും സംസ്ഥാനത്തെ ഏറ്റവും ഉയര്‍ന്ന ഏകദിന വര്‍ദ്ധനവാണ്. ഇതുവരെ 37,70,707 കോവിഡ് കേസുകളും 59,970 മരണങ്ങളും റിപ്പോര്‍ട്ട് ചെയ്തിട്ടുണ്ട്.\nFirst published: April 18, 2021, 19:07 IST


girl is not pregnant | വൈദ്യപരിശോധന നടത്തി കഴിഞ്ഞപ്പോൾ കഥയിൽ വൻ ട്വിസ്റ്റ്; തിരുവനന്തപുരം എസ്എടി ആശുപത്രിയിൽ നിന്നും കാണാതായ യുവതി ഗർഭിണിയല്ല; യുവതി ഗർഭിണിയായി അഭിനയിച്ചതെന്തിനെന്നും വീട്ടുകാരെ ഉപേക്ഷിച്ചു പോയതെന്തിനെന്നും അറിയാതെ അമ്പരന്ന് പൊലീസ്; ആശുപത്രിയിൽ നിന്നും കാണാതാവുമ്പോൾ സാരി ധരിച്ചിരുന്ന യുവതിയെ കരുനാഗപ്പള്ളിയിൽ നിന്നും കണ്ടെത്തുമ്പോൾ ധരിച്ചിരുന്നത് പർദ്ദ - MarunadanMalayali.com\nതിരുവനന്തപുരം: എസ്എടി ആശുപത്രിയിലെ പ്രസവമുറിയിൽ നിന്നു മൂന്നു ദിവസം മുൻപു കാണാതായ യുവതിയെ കരുനാഗപ്പള്ളിയിൽ കണ്ടെത്തിയതിനു പിന്നാലെ സംഭവത്തിൽ വൻ വഴിത്തിരിവ്. കരുനാഗപ്പള്ളിയിൽ നടത്തിയ വൈദ്യ പരിശോധനയിൽ യുവതി ഗർഭിണിയല്ലെന്നു തിരിച്ചറിഞ്ഞു. മൂന്നു ദിവസമായി യുവതിയെ തിരഞ്ഞ് നെട്ടോട്ടമോടിയ പൊലീസിനെയും നാട്ടുകാരെയും അമ്പരപ്പിക്കുന്നതായി കണ്ടെത്തൽ. യുവതി നഗരത്തിലൂടെ അലഞ്ഞു നടക്കുന്നതു ശ്രദ്ധയിൽപെട്ട ടാക്‌സി ഡ്രൈവർമാരാണ് ഇന്നു വൈകിട്ട് പൊലീസിനെ വിവരം അറിയിച്ചത്.\nആശുപത്രി അധികൃതരുടെ അനാസ്ഥമൂലമാണു യുവതിയെ കാണാതായതെന്നു ബന്ധുക്കൾ ആരോപിച്ചതോടെ സംഭവം ചൂടുപിടിച്ചു. യുവതി ഗർഭിണിയായി അഭിനയിച്ചതെന്തിനെന്നും വീട്ടുകാരെ ഉപേക്ഷിച്ചു പോയതെന്തിനാണെന്നും ഇപ്പോഴും വ്യക്തമല്ല. ഭർത്താവും കുടുംബവും എന്തുകൊണ്ട് ഇക്കാര്യം മറച്ചുവച്ചു എന്നതടക്കം അന്വേഷണം തുടരുകയാണ്. കരുനാഗപ്പള്ളിയിലെ കെ.എസ്.ആർ.ടി.സി ബസ് സ്‌റ്റേഷനിൽ ടാക്‌സി ഡ്രൈവർമാർ തിരിച്ചറിഞ്ഞ യുവതിയെ കരുനാഗപ്പള്ളി പൊലീസിന് കൈമാറുകയായിരുന്നു. തീർത്തും അവശയായിരുന്ന യുവതിയെ സിഐ കെ രാജേഷ് കുമാർ, എസ്‌ഐ ഉമറുൽ ഫാറൂഖ് എന്നിവരുടെ നേതൃത്വത്തിൽ താലൂക്ക് ആശുപത്രിയിൽ പ്രവേശിപ്പിച്ചു. ഗൈനക്കോളജിസ്റ്റ് ഡോ. സീമയുടെ പരിശോധനയിൽ യുവതി ഗർഭിണിയല്ലെന്ന് തെളിയുകയായിരുന്നു.\nകുഞ്ഞുങ്ങൾക്കുള്ള പ്രതിരോധ മരുന്നുകൾ ആശുപത്രിയിൽ സ്റ്റോക്കില്ല; കുത്തിവയ്പിന് ഈടാക്കുന്നതു കൊള്ളവില; ഈടാക്കുന്ന തുകയ്ക്ക് ശരിയായ ബില്ലുമില്ല; ഇത് അനാസ്ഥയുടെ എസ്എടി മോഡൽ\nബാങ്ക് വായ്പയ്ക്ക് ജാമ്യം നിന്നതിന്റെ മറവിൽ നഴ്‌സിന്റെ ശമ്പളം തട്ടിയെടുത്തു; തിരുവനന്തപുരം എസ്എടി ആശുപത്രിയിലെ രണ്ടു ജീവനക്കാർക്ക് തടവ്\nതുടർന്ന് യുവതിയുടെ കുടുംബത്തെ വിവരമറിയിച്ച കരുനാഗപ്പള്ളി പൊലീസ് മെഡിക്കൽ കോളജ് ക്രൈം ഡിപ്പാർട്ട്‌മെന്റിന് യുവതിയെ കൈമാറുകയും ചെയ്തു. പിതാവിനെ കണ്ടതോടെ യുവതി പൊട്ടിക്കരഞ്ഞെന്നും പൊലീസിനോട് പരസ്പര വിരുദ്ധമായ കാര്യങ്ങളാണ് പറഞ്ഞതെന്നും വിവരങ്ങളുണ്ട്. ഭർത്താവിനും ബന്ധുക്കൾക്കുമൊപ്പം ചൊവ്വാഴ്ച 10:30ന് എസ്.എ.ടി ആശുപത്രിയിലെത്തിയ മടവൂർ സ്വദേശിയായ യുവതി ഡോക്ടറെ കണ്ട് വരാമെന്ന് പറഞ്ഞ് ആശുപത്രിക്കകത്ത് പോവുകയായിരുന്നു. ഒരു മണിക്കൂർ കഴിഞ്ഞും കാണാതായതോടെ സുരക്ഷാ ജീവിനക്കാരടങ്ങുന്ന സംഘം തിരച്ചിൽ നടത്തി. ആശുപത്രി അരിച്ചുപെറുക്കിയെങ്കിലും യുവതിയെ കണ്ടെത്താനായില്ല. ആശുപത്രിയിൽ നിന്നും കാണാതാവുമ്പോൾ സാരി ധരിച്ചിരുന്ന യുവതിയെ കരുനാഗപ്പള്ളിയിൽ വച്ച് പർദ്ദ ധരിച്ചാണ് കാണപ്പെട്ടത്.\nകരുനാഗപ്പള്ളിയിൽ ഏറെ നേരം അലഞ്ഞുതിരിഞ്ഞ നടന്ന ഇവരെ കണ്ടതോടെ ടാക്‌സി ഡ്രൈവർക്ക് സംശയം തോന്നുകയായിരുന്നു. ഉടൻ തന്നെ ഹോംഗാർഡിനെ വിളിച്ച് അറിയിക്കുകയായിരുന്നു. മൊബൈലിൽ ലഭിച്ച ഫോട്ടോയിൽ നിന്നും കാണാതായ പെൺകുട്ടി തന്നെയാണെന്ന് സ്ഥിരീകരിച്ചതിനെ തുടർന്ന് പൊലീസിനെ അറിയിക്കുകയായിരുന്നു. ശാരീരികമായി തളർന്ന അവസ്ഥയിലായതിനാൽ കൂടുതൽ ചോദ്യം ചെയ്യൽ സാധിക്കാത്തതിനെ തുടർന്ന് ഷംനയെ ആശുപത്രിയിൽ പ്രവേശിപ്പിച്ചു. തുടർന്ന് നടത്തിയ പരിശോധനയിലാണ് ഞെട്ടിക്കുന്ന വിവരം പുറത്ത്‌വന്നത്.


കേരളത്തിൽ ഒമിക്രോൺ സ്ഥിരീകരിച്ചു ; രോഗം യു.കെയില് നിന്ന് വന്നയാൾക്ക് !!!\nകേരളത്തിൽ ഒമിക്രോൺ സ്ഥിരീകരിച്ചു. യു.കെയില് നിന്നുവന്ന എറണാകുളം സ്വദേശിക്കാണ് രോഗം സ്ഥിരീകരിച്ചത്. ആരോഗ്യമന്ത്രി വീണാ ജോര്‍ജാണ് ഇക്കാര്യം അറിയിച്ചത്. ഈമാസം ആറിനാണ് അബുദാബി വഴി കൊച്ചിയിലെത്തിയത്. ആദ്യപരിശോധന നെഗറ്റീവായിരുന്നു. എന്നാല് അടുത്ത ദിവസം അദ്ദേഹത്തിന് രോഗ ലക്ഷണങ്ങള് കണ്ടതിനെ തുടര്‍ന്ന് നടത്തിയ പരിശോധനയിലാണ് കൊവിഡ് പോസിറ്റീവാണെന്ന് കണ്ടെത്തിയത്. തിരുവനന്തുപരം രാജീവ് ഗാന്ധി ബയോടെക്നോളജി സെന്ററിലും ദില്ലിയിലും സാംപിൾ പരിശോധന നടത്തിയ ശേഷമാണ് കേരളത്തിൽ ഒമിക്രോൺ വൈറസ് ഔദ്യോഗികമായി സ്ഥിരീകരിച്ചിരിക്കുന്നത്.\nഇദ്ദേഹത്തോടൊപ്പം കൊച്ചിയിലെത്തിയ ഭാര്യയും ഭാര്യാമാതാവും കോവിഡ് പോസിറ്റിവായതായും മന്ത്രി അറിയിച്ചു. ഇവരുടെ സാംപിൾ പരിശോധന ഫലം കാത്തിരിക്കുകകയാണ്.രോഗിയുടെ ആരോഗ്യനില തൃപ്തികരമാണെന്നും ആശങ്കപ്പെടേണ്ട സാഹചര്യമില്ലെന്നും മന്ത്രി വ്യക്തമാക്കി. രോഗിയുമായി സമ്പര്‍ക്കംപുലര്‍ത്തിയവരെ കണ്ടെത്തിയിട്ടുണ്ടെന്നും വിമാനത്തിലുണ്ടായിരുന്ന 149 യാത്രക്കാരേയും വിവരം അറിയിച്ചിട്ടുണ്ടെന്നും മന്ത്രി പറഞ്ഞു.


കായംകുളം കുഞ്ഞാട്: October 2008\nPosted by കായംകുളം കുഞ്ഞാട് at 6:00 PM7comments\nഞായറാഴ്‌ച, ഒക്‌ടോബർ 12, 2008\n"ഛേ ഈ പരീക്ഷ കണ്ടു പിടിച്ചവനെ തല്ലി കൊല്ലണം!" ശ്രീകുട്ടന് പുസ്തകം വലിച്ചെറിഞ്ഞു ദേഷ്യത്തോടെ പറഞ്ഞു."ഹും അല്ലേലും നിനക്കൊക്കെ ഉള്ളതാ...പരീക്ഷയുടെ തലേ ദിവസം വരെ പഠിക്കാതെ ഇരിക്കും.എന്നിട്ട് അവസാനം കിടന്നു എന്തൊരു വെപ്രാളമാ" പുഞ്ചിരി അല്പം പുച്ഛിച്ചു കൊണ്ടു തന്നെ പറഞ്ഞു.\n"നി എല്ലാം നേരത്തെ പഠിച്ചെന്നു കരുതി ഞങ്ങളെ പോലുള്ള സാധാരണക്കാര്‍ക്ക് ഇവിടെ ജീവിക്കണ്ടേ?" പുച്ഛം സഹിക്കാന് വയ്യാതെ ഞാന് തിരിച്ചടിച്ചു. "ഓ അല്ലേലും ഈ അവസാനം പഠിച്ചില്ലേ പഠിക്കുന്നതെല്ലാം വേസ്റ്റ് ആണെന്നെ. ഇതാവുമ്പോ അധിക നേരം ഓര്‍ത്തിരിക്കണ്ടല്ലോ. കുറച്ചു കഴിഞ്ഞു പോയി പരീക്ഷക്ക് എല്ലാം അങ്ങ് എഴുതി വെച്ച പോരെ?" ഞാന് തലേ ദിവസം പഠിക്കുന്ന ഞങ്ങളെ പോലുള്ള മഹാന്മാര്‍ക്ക് വേണ്ടി വാതോരാതെ പ്രസംഗിച്ചു.\nപുഞ്ചിരി സ്റ്റഡി ലീവിന്റെ സമയത്തു തന്നെ എല്ലാം പഠിച്ചിട്ട് പരീക്ഷയുടെ തലേ ദിവസം ഞങ്ങടെ ഒക്കെ അഭ്യാസം കാണാന് ഉണര്‍ന്നിരിക്കും. പതിവായി ഇങ്ങനെ ഒക്കെ തനെയാണ് സംഭവിച്ചുപോരുന്നത്.\n"അയ്യോ 1 മണി ആവുമ്പോ മോളെ വിളിക്കാമെന്ന് പറഞ്ഞതാ." ശ്രീകുട്ടന് ഓടി ചെന്നു മോളെ കുത്തി ഉണര്‍ത്തികൊണ്ട് പറഞ്ഞു. "ഡാ എഴുന്നെക്കെടാ, നിന്നെ വിളിക്കാമെന്ന് പറഞ്ഞില്ലേ...എണ്ണിച്ചു വാ" "എന്തായാലും ഇന്നു ഉറക്കം ഒന്നും ഇല്ലാലോ, നമുക്ക് പോയി ഒരു ചായ ഒക്കെ കുടിച്ചിട്ട് വരാം, എന്താ?" സ്രീകുട്ടന്റെ പേഴ്സ് ഒക്കെ തുറന്നു നോക്കിക്കൊണ്ട് പുഞ്ചിരി പറഞ്ഞു.\n"ആ അത് ശരിയാ, പഠിത്തം മറന്നാലും വയറിനെ മറക്കരുതല്ലോ..."ശ്രീകുട്ടന് ഭക്ഷണത്തോടുള്ള തന്‍റെ ആഭിമുഖ്യം പ്രഖ്യാപിച്ചു.\n"എന്തായാലും ഈ ബുക്ക് കൂടി എടുത്തേക്കാം...അത്രേം സമയം കളയാതെ പഠിക്കാമല്ലോ." പഠിക്കാനുള്ള താല്‍പ്പര്യം മൂത്ത് ഞാന് പറഞ്ഞു.\nഅങ്ങനെ ഏകദേശം ഒരു 1.30 ആയി കാണും. ഞാനും പുഞ്ചിരിയും മോളും ശ്രീകുട്ടനും കൂടി വീടിനടുത്തുള്ള ഒരു ചായക്കട ലക്ഷ്യമാക്കി നടന്നു. ഒരു വിശാലമായ ഹൈവേ കടന്നു വേണം ചായക്കടയില് എത്താന്. ചായക്കട എന്ന് പറഞ്ഞാല് ഒരു നല്ല സെറ്റപ്പ് ഒക്കെ ഉള്ള ഒരു ഹോട്ടല് ആണ്. ഞങ്ങള് അവിടെ സ്ഥിരമായി കഴിക്കുന്നത് കൊണ്ടു പറ്റ് ഒക്കെ ഉള്ള കൂട്ടത്തിലാ. ആ ഹോട്ടലിന്റെ ഒരു ഗുണം എന്ന് പറയുന്നതു അത് 24 മണിക്കൂറും തുറന്നു പ്രവര്‍ത്തിക്കും എന്നുള്ളതായിരുന്നു.\nനടന്നു നടന്നു അവസാനം ഞങ്ങള് ഹോട്ടലില് എത്തി. "ചേട്ടാ ഒരു4ചായേം ഒരു 10-15 പഴം പൊരിയും ഇങ്ങു എടുത്തോ"\nഞങ്ങളെ നന്നായി അറിയാവുന്ന കടക്കാരന് ഒരു വൈക്ലഭ്യവും ഇല്ലാതെ അതെല്ലാം എടുത്തു തന്നു. അവിടെ ഇരുന്നവര് എല്ലാം "ഇവന്‍മാര് ഒന്നും ഭക്ഷണം കണ്ടിട്ടില്ലേ" എണ്ണ മട്ടില് തുറിച്ചു നോക്കുന്നുണ്ടായിരുന്നു.\nകൊണ്ടുവന്ന പഴം പൊരി ഒക്കെ അകത്താക്കി പുഞ്ചിരി ചോദിച്ചു :"ഇനിം വേണോ?...അല്ലെ വേണ്ട നമുക്ക് ഒരു5മണി ആവുമ്പോ വീണ്ടും വരം..അപ്പൊ ഉറങ്ങാതെ ഇരിക്കാമല്ലോ..."\nഅങ്ങനെ പറ്റൊക്കെ എല്ലാം കറക്റ്റ് ആയിട്ട് എഴുതി ഞങ്ങള് തിരിച്ചു നടന്നു. തിരിച്ചു ഹൈവേയില് എത്തിയപ്പോള് ശ്രീകുട്ടന് ഒരു ആഗ്രഹം പറഞ്ഞു. ദുരാഗ്രഹം എന്ന് വേണം പറയാന് : "എടാ ഇപ്പോള് റോഡില് വണ്ടികള് ഒന്നും ഇല്ലാലോ, എനിക്ക് ഹൈവേയില് ഒന്നു മലര്‍ന്നു കിടക്കണം, എങ്ങനെ ഉണ്ടെന്നു ഒന്നു അറിയണമല്ലോ."\n"ഹൊ എനിക്ക് വയ്യ, ഞാന് കിടന്നാ പിന്നെ അവിടെ കിടന്നു ഉറങ്ങി പോവും, എന്നെ നിര്‍ബന്ധിക്കരുത്" മോള് പാതി ഉറക്കത്തില് പറഞ്ഞു.\n"എന്നാ നി ഒരു കാര്യം ചെയ്യ്, നി അവിടെ നിന്നു വല്ലോ വണ്ടിയും വരുന്നുണ്ടോ എന്ന് നോക്ക്. ഞങ്ങള് റോഡില് നീണ്ടു നിവര്‍ന്നു ഒന്നു കിടക്കട്ടെ. ഇനി ഇതുപോലെ ഒരു അവസരം കിട്ടുമോ?" ഞാന് ശ്രീകുട്ടനെ സപ്പോര്‍ട്ട് ചെയ്തുകൊണ്ട് പറഞ്ഞു.\nഅങ്ങനെ ഞങ്ങള്3പേരും ഹൈവേയുടെ ഒത്ത നടുക്ക് മാനം നോക്കി കിടന്നു. അതുകണ്ട മോള് പറഞ്ഞു "ആ എന്നാ ഞാനും ഒന്നു ട്രൈ ചെയ്തു നോക്കട്ടെ"\n"അയ്യോ എന്തൊരു കാറ്റാ...ബീച്ചില് കിടക്കുന്നത് പോലെ ഉണ്ട്!"പുഞ്ചിരി ആത്മഗതം പറഞ്ഞു.\n"എടാ ഇപ്പൊ വല്ല വണ്ടിയും വന്നാ നമ്മുടെ പുറത്തുടെ കേറില്ലേ?" മോള് മാനത്തു നിന്നു കണ്ണെടുക്കാതെ ചോദിച്ചു.\n"ഏയ് ഇല്ലെടാ, വണ്ടി വന്നാ വെട്ടം അടിക്കില്ലേ? അപ്പൊ നമുക്ക് എണ്ണീച്ചു മാറാം" ഞാന് അവനെ സമാധാനിപ്പിച്ചു.\nഅങ്ങനെ ഒരു5മിനിട്ട് കഴിഞ്ഞു കാണും. ഞങ്ങള് കാണാതെ ഒരു വണ്ടി പതിയെ വന്നു സൈഡില് നിന്നു.\n"ആരാടാ അത്?!! നിനക്കൊക്കെ ചാവാന് വേറെ സ്ഥലം ഒന്നും കണ്ടില്ലേ?" ജീപ്പില് നിന്നും ഒരു അലര്‍ച്ച കെട്ട് ഞങ്ങള്‍ക്ക് സുബോധം വീണു.\n"മോളെ ഓടിക്കോടാ..." പുഞ്ചിരി പറഞ്ഞു തീര്‍ന്നതും ഞങ്ങള് എല്ലാം ഒരുമിച്ചു ഒരു ഓട്ടം അങ്ങ് വെച്ചു കൊടുത്തു. പക്ഷേ ഒരു രക്ഷയുമില്ല. പോലീസുകാര് പുറകെ തന്നെ ഓടി.\n"ഡാ ഇതു വഴി ഓടിക്കോ.." ആദ്യം കണ്ട ഇടവഴി ചൂണ്ടി കാണിച്ചു ശ്രീകുട്ടന് പറഞ്ഞു. അങ്ങനെ ഓടി ഓടി ഒരു പരിചയമില്ലാത്ത സ്ഥലത്ത് എത്തി. എന്നിട്ടും പോലീസുകാര് വിടുന്ന മട്ടില്ല.\nഗത്യന്തരം ഇല്ലാതെ ഓടി ഒരു വീടിന്‍റെ terrace -ഇല് കയറി ഇരുന്നു. ഭാഗ്യം കൊണ്ടു പോലീസുകാര് ഞങ്ങളെ കണ്ടില്ല. അവര് ഞങ്ങളെ ഏതോ സാമൂഹ്യ വിരുദ്ധരായി തെറ്റി ധരിച്ചു. അതാ പ്രശ്നം ആയതു. ഞങ്ങള് വെറും പാവങ്ങള് ആണെന്നുണ്ടോ അവര് അറിയുന്നു! എന്തായാലും ഇറങ്ങി ചെന്നാല് പിന്നെ അന്നത്തെ പരീക്ഷ പോയിട്ട് ആ സെമസ്റ്ററില് പരീക്ഷ എഴുതാന് പറ്റില്ല എന്ന് ഞങ്ങള്‍ക്ക് ബോധ്യമായി.\n"ഹും നി ഒക്കെ എന്തായാലും പുറത്തു വരുമല്ലോ...അപ്പൊ എടുത്തോളാം.." "നിന്നെ ഒക്കെ കുറെ നാളായി ഞങ്ങള് നോക്കി നടക്കുവാ" എന്നൊക്കെ അവര് വിളിച്ചു പറയുന്നുണ്ടായിരുന്നു.\nകുറെ നേരം ആയിട്ടും അവര് അവിടെ ഒക്കെ തന്നെ കറങ്ങി നടപ്പുണ്ടായിരുന്നു. ഞങ്ങള് കയറി ഇരുന്ന വീട് ഒരു റോഡ് സൈഡില് ആയിരുന്നു. അതുകൊണ്ട് ഇറങ്ങി പോവാനും പറ്റാത്ത അവസ്ഥ.\n"അമ്മേ! നാളെ പരീക്ഷക്ക് പോയി എന്തോന്ന് എഴുതി വെക്കും?" ഞാന് ആരോടെന്നില്ലാതെ പതിഞ്ഞ സ്വരത്തില് ചോദിച്ചു പോയി.\n"ഏതായാലും ബുക്ക് നമ്മുടെ കയ്യില് ഉണ്ടല്ലോ. ഇവിടെ ഇരുന്നു അഡ്ജസ്റ്റ് ചെയ്തങ്ങു പഠിക്കാം." മോള് പറഞ്ഞു.\nകയ്യില് മൊബൈല് ഉണ്ടായിരുന്നത് കൊണ്ട് വെളിച്ചത്തിന് പ്രശ്നം ഒന്നും ഉണ്ടായില്ല. അങ്ങനെ മൊബൈല് ഒക്കെ തെളിച്ചു പഠനം ആരംഭിച്ചു. ഏകദേശം 5-5.30 ആയപ്പോള് പോലീസുകാര് പോയെന്ന് ഞങ്ങള്‍ക്ക് ഉറപ്പായി. പതിയെ ഇറങ്ങി ആദ്യം കണ്ട വഴിയിലൂടെ വീട്ടിലേക്ക് ഓടി.\n"ആ ഇത്രേം സമയം ആയില്ലെ? ഇനിയും പോയി ഒരു ചായ കൂടി കുടിച്ചാലോ? പുഞ്ചിരി ചോദിച്ചു."അയ്യോ!" പുഞ്ചിരിയുടെ മുതുകു നോക്കി ശ്രീകുട്ടന് ആഞ്ഞൊന്നു കൊടുത്തു. മോളും ഞാനും വിട്ടില്ല, കൊടുത്തു ചട പടാന്ന് ഒരു 5-6 എണ്ണം.\nഅന്ന് ആദ്യമായി പഠിച്ചു പഠിച്ചു പഠിച്ചു നടുവേദനയുമായി പുഞ്ചിരി പരീക്ഷ എഴുതാന് പോയി.\nഎന്തായാലും ആ പരീക്ഷക്ക് എല്ലാവര്‍ക്കും നല്ല മാര്‍ക്ക് ആയിരുന്നു. പോലീസുകാരുടെ കാവലില് പഠിച്ചാല് നല്ല പോലെ ഓര്‍മ്മ നില്‍ക്കുമെന്ന് അന്നത്തോടെ ഞങ്ങള്‍ക്ക് മനസ്സിലായി.\nPosted by കായംകുളം കുഞ്ഞാട് at 12:00 PM9comments\nPosted by കായംകുളം കുഞ്ഞാട് at 4:20 PM7comments


From Pearle Maaney To Anushka Sharma: Celebrities Who Announced Pregnancy During Lockdown - Malayalam Filmibeat\n| Updated: Thursday, August 27, 2020, 13:14 [IST]\nസിനിമാ താരങ്ങളുടെ പുതിയ വിശേഷങ്ങള് അറിയാന് വലിയ ആകാംക്ഷകളോടെയാണ് ആരാധകര് കാത്തിരിക്കാറുളളത്. ലോക്ഡൗണ് കാലത്തും മിക്കവരും സോഷ്യല് മീഡിയയില് ആക്ടീവായിരുന്നു. പുതിയ ചിത്രങ്ങളും വീഡിയോകളുമെല്ലാം പങ്കുവെച്ച് താരങ്ങള് എത്തിയിരുന്നു. കോവിഡ് വ്യാപനത്തിനിടെയിലും താരങ്ങളെ സംബന്ധിച്ചുളള ചില നല്ല വാര്‍ത്തകള് ഇക്കൊല്ലം പുറത്തിറങ്ങിയിരുന്നു. നിരവധി താരവിവാഹങ്ങള് നടന്നൊരു വര്‍ഷമായിരുന്നു 2020.\nഅതേസമയത്ത് തന്നെ കുഞ്ഞുണ്ടാവാന് പോവുന്നതിന്റെ സന്തോഷം പങ്കുവെച്ചും ചില നായികമാര് എത്തിയിരുന്നു. മലയാളത്തില് നിന്നും ബോളിവുഡില് നിന്നുമുളള നായികമാരാണ് ഗര്‍ഭിണിയാണെന്ന സന്തോഷ വിവരം ആരാധകരെ അറിയിച്ചിരുന്നത്. ലോക്ഡൗണ് കാലത്ത് ഗര്‍ഭിണികളായ നടിമാരെ കുറിച്ചറിയാം. തുടര്‍ന്ന് വായിക്കൂ...\nഅവതാരകയായി മലയാളി പ്രേക്ഷകരുടെ പ്രിയങ്കരിയായി മാറിയ താരമാണ് പേളി മാണി. കുറച്ചുദിവസങ്ങള്‍ക്ക് മുന്‍പാണ് ഗര്‍ഭിണിയാണെന്നുളള വിവരം പേളി സോഷ്യല് മീഡിയയിലൂടെ അറിയിച്ചത്. കുഞ്ഞ് വയറ് കാണിച്ച് കൊണ്ടുള്ള ഒരു സെല്‍ഫി വീഡിയോ ആയിരുന്നു പേളി പോസ്റ്റ് ചെയ്തിരുന്നത്. പിന്നാലെ ഭര്‍ത്താവും നടനുമായ ശ്രീനിഷ് അരവിന്ദും അച്ഛനാകാന് പോവുന്നതിന്റെ സന്തോഷം പങ്കുവെച്ചിരുന്നു. ഞങ്ങളുടെ കുഞ്ഞ് മാര്‍ച്ചിലായിരിക്കും എത്തുകയെന്നും പേളി അറിയിച്ചിരുന്നു.\nബോളിവുഡ് സിനിമാ പ്രേമികളുടെ ഇഷ്ടതാരങ്ങളില് ഒരാളാണ് നടി അനുഷ്‌ക ശര്‍മ്മ. ഇന്ത്യന് ക്രിക്കറ്റ് ടീം ക്യാപ്റ്റന് വിരാട് കോഹ്ലിയുമായുളള നടിയുടെ പ്രണയവും വിവാഹവുമെല്ലാം വാര്‍ത്തകളില് ഇടംപിടിച്ചിരുന്നു. ഇന്നാണ് തങ്ങളുടെ സോഷ്യല് മീഡിയ പേജുകളിലൂടെ ആദ്യത്തെ കണ്‍മണിക്കായുളള കാത്തിരിപ്പിലാണെന്ന് ഇരുവരും അറിയിച്ചത്. രണ്ട് പേരും ഒരുമിച്ചുളള ഒരു ചിത്രമായിരുന്നു ഇന്ന് പുറത്തിറങ്ങിയത്. അടുത്ത വര്‍ഷം ജനുവരിയില് ഞങ്ങളുടെ കുടുംബം മൂന്ന് പേരാകുമെന്നാണ് കോലിയും അനുഷ്‌കയും അറിയിച്ചിരിക്കുകയാണ്.\nലോക്ഡൗണ് കാലത്ത് തന്നെയാണ് ബോളിവുഡ് താരസുന്ദരി കരീന കപൂര് താന് വീണ്ടും ഗര്‍ഭിണിയായ സന്തോഷം പങ്കുവെച്ചത്. 2012ലായിരുന്നു സെയ്ഫ് അലി ഖാനും കരീന കപൂറും വിവാഹിതരായത്. തുടര്‍ന്ന് 2016 ഡിസംബറിലാണ് മകന് തൈമൂര് ജനിക്കുന്നത്. ഇപ്പോള് തൈമൂറിന് കൂട്ടായി ഒരു കുഞ്ഞുവാവ കൂടി വരികയാണ്. സെയ്ഫ് അലി ഖാന്റെ അമ്പതാം പിറന്നാളിനോടനുബന്ധിച്ചാണ് സന്തോഷ വാര്‍ത്ത കരീന കപൂര് അറിയിച്ചിരുന്നത്.\nവിവാഹ നിശ്ചയത്തിന് പിന്നാലെയാണ് ക്രിക്കറ്റ് താരം ഹര്‍ദ്ദിക്ക് പാണ്ഡ്യയും നടി നടാഷയും കുഞ്ഞുണ്ടാവാന് പോവുന്നതിന്റെ സന്തോഷം പങ്കുവെച്ചത്. ഈ വര്‍ഷം ന്യൂഇയറിനോട് അനുബന്ധിച്ചായിരുന്നു ഇവരുടെ വിവാഹ നിശ്ചയം നടന്നത്. താരവിവാഹം കാത്തിരുന്ന ആരാധകര്‍ക്ക് നടാഷ ഗര്‍ഭിണിയായ വിവരം വലിയ സര്‍പ്രൈസായി മാറിയിരുന്നു. തുടര്‍ന്ന് ആഴ്ചകള്‍ക്ക് മുന്‍പാണ് ആദ്യത്തെ കണ്‍മണി ഇവരുടെ ജീവിതത്തിലേക്ക് എത്തിയത്. കുഞ്ഞിനൊപ്പമുളള ചിത്രങ്ങള് ഹര്‍ദ്ദിക്ക് പാണ്ഡ്യ സോഷ്യല് മീഡിയ പേജുകളില് പങ്കുവെച്ചിരുന്നു.\nFrom Pearle Maaney To Anushka Sharma: Celebrities Who Announced Pregnancy During Lockdown


നാല് പതിറ്റാണ്ടുകൾക്ക് മുൻപ് അമൂല്യ നിധിശേഖരവുമായി കടലിൽ താണ കപ്പലിന്റെ അവശിഷ്ട്ടങ്ങൾ കണ്ടെത്തി\n1641 ല് മുങ്ങിയ മര്‍ച്ചന്‍റ് റോയല് എന്ന കപ്പലിന്‍റെ നങ്കൂരമാണ് കണ്ടെത്തിയത്\nMar 16, 2019, 12:54 pm IST\nനാല് പതിറ്റാണ്ടുകൾക്ക് മുൻപ് അമൂല്യ നിധിശേഖരവുമായി കടലിൽ താണ കപ്പലിന്റെ അവശിഷ്ട്ടങ്ങൾ ഇംഗ്ലണ്ടിനോട് ചേര്‍ന്നുള്ള കടലില് നിന്നും 1641 ല് മുങ്ങിയ മര്‍ച്ചന്‍റ് റോയല് എന്ന കപ്പലിന്‍റെ നങ്കൂരമാണ് കണ്ടെത്തിയത്. ഇത് അമൂല്യ നിധിക്കപ്പലിന്‍റെ കണ്ടെത്തലിന് സഹായിക്കുന്ന സുപ്രധാന തെളിവാണിതെന്ന് കരുതപ്പെടുന്നു. ഏകദേശം 150 കോടി ഡോളര് (ഏകദേശം 10344.45 കോടി രൂപ) വിലമതിക്കുന്ന സ്വര്‍ണ്ണ, വെള്ളി ശേഖരം കപ്പലിലുണ്ടെന്നാണ് വിലയിരുത്തല്.\nഅഞ്ച് ലക്ഷത്തോളം വരുന്ന നാണയശേഖരത്തിനൊപ്പം 453 കിലോ സ്വര്‍ണ്ണവും 400 വെള്ളിക്കട്ടകളുമായാണ് കടലിന്റെ ആഴങ്ങളിലേക്ക് മുങ്ങിപ്പോയത്. കൊടുങ്കാറ്റിലും കടല്‍ക്ഷോഭത്തിലും പെട്ടായിരുന്നു കപ്പല് മുങ്ങിയത്. മത്സ്യതൊഴിലാളികള്‍ക്ക് മര്‍ച്ചന്റ് റോയലിന്‍റേതെന്ന് കരുതപ്പെടുന്ന നങ്കൂരംതീരത്തുനിന്നും 32 കിലോമീറ്റര് അകലെ ഉള്‍ക്കടലിലാണ് ലഭിക്കുന്നത്.\nകപ്പല് മുങ്ങിയ പ്രദേശത്ത്തിരച്ചില് സംഘങ്ങള് തിരച്ചില് നടത്തിയെങ്കിലും കാര്യമായി ഒന്നും ലഭിച്ചില്ല. സമുദ്രഗവേഷകര് മത്സ്യതൊഴിലാളികള്‍ക്ക് ലഭിച്ച നങ്കൂരം മര്‍ച്ചന്റ് റോയലിന്റെ നങ്കൂരത്തിന്റെ ആകൃതിയോട് സാമ്യതയുള്ളതാണെന്ന് സാക്ഷ്യപ്പെടുത്തുന്നു. പതിനേഴാം നൂറ്റാണ്ടില് കപ്പലുകള് ഉപയോഗിച്ചിരുന്ന നങ്കൂരത്തിന്റെ ആകൃതിയാണിതിനുള്ളത്. പിന്നീട് കപ്പലുകളില് ഇത്തരം നങ്കൂരങ്ങള് ഉപയോഗിച്ചിട്ടുമില്ല.


| ഒമ്പതില് എട്ടിലും കേരളത്തില് യുഡിഎഫ് ; എല്‍ഡിഎഫിന് 11 സീറ്റെന്ന് ഒരു സര്‍വേ ; എല്ലാ പ്രവചനത്തിലും തിരുവനന്തപുരത്ത് ബിജെപി | Mangalam\nMonday, May 20, 2019 Last Updated6Min 55 Sec ago English Edition\nMonday 20 May 2019 07.28 AM\nതിരുവനന്തപുരം: ലോക്‌സഭാ തെരഞ്ഞെടുപ്പില് സംസ്ഥാനത്തു യു.ഡി.എഫിനു ഭൂരിപക്ഷം എക്‌സിറ്റ് പോള് ഫലങ്ങളും മുന്‍തൂക്കം പ്രവചിക്കുന്നു. ഒരു സര്‍വേ ഫലം മാത്രം എല്.ഡി.എഫ്. അനുകൂലമായി. അതേസമയം കേന്ദ്രത്തില് എന്‍ഡിഎ അധികാരത്തില് വരുമെന്നും എല്ലാ പ്രവചനങ്ങളിലും ബി.ജെ.പിക്കു കേരളത്തില് ഒരു സീറ്റ് ലഭിക്കുമെന്നുമാണു പറയുന്നത്. സിഎന്‍എന് ന്യൂസ് 18 മാത്രമാണ് എല്‍ഡിഎഫിന് അനുകൂലമായ ഫലം പ്രവചിച്ചിരിക്കുന്നത്. ബാക്കി എട്ടു സര്‍വേ ഫലങ്ങളിലും യുഡിഎഫിനാണ് മുന്‍തൂക്കം പ്രവചിച്ചിരിക്കുന്നത്.\nയു.ഡി.എഫ്. 15 സീറ്റു വരെയും എല്.ഡി.എഫ്. നാല് സീറ്റും ബി.ജെ.പി ഒരു സീറ്റും നേടുമെന്നാണ് ഇന്ത്യാ ടുഡേയുടെ എക്‌സിറ്റ് പോള് ഫലം. എന്.ഡി.എ ഒരു സീറ്റ് നേടുമെന്നും ഇവര് പറയുന്നു. യു.ഡി.എഫ് 11 മുതല് 13 സീറ്റു വരെയും എല്.ഡി.എഫ്. അഞ്ചു മുതല് ഏഴുവരെയും ബി.ജെ.പി ഒന്നു മുതല് മൂന്നു വരെയും സീറ്റ് നേടുമെന്നാണ് ന്യൂസ് നേഷന് ചാനല് സൂചിപ്പിക്കുന്നത്. യു.ഡി.എഫ് 15 സീറ്റും എല്.ഡി.എഫ് നാലു സീറ്റും ബി.ജെ.പി ഒരു സീറ്റും നേടുമെന്നാണ് െടെംസ് നൗ പ്രവചനം.\nഎന്നാല്, എല്.ഡി.എഫ് 11 മുതല് 13 സീറ്റു വരെ നേടുമെന്നാണ് സി.എന്.എന് -ന്യൂസ് 18 പ്രവചനം. ഏഴു മുതല് ഒന്‍പതു വരെ സീറ്റുകള് യു.ഡി.എഫിനു കിട്ടുമെന്നും അവര് പ്രവചിക്കുന്നു. ഒമ്പതു സര്‍വേകളില് ഒരെണ്ണത്തില് മാത്രമാണ് എല് ഡി എഫിന് മുന്‍തൂക്കം പ്രവചിക്കുന്നത്. സിഎന്‍എന്‍എന് ന്യൂസ് 18 മാത്രമാണ് എല്‍ഡിഎഫിന് അനുകൂലമായ പ്രവചനം നടത്തുന്നത്. 11 മുതല് 14 സീറ്റ്‌വരെ നേടുമെന്നാണ് പ്രവചനം. യുഡിഎഫ് ഏഴു മുതല് ഒമ്പതു വരെ പ്രതീക്ഷിക്കാം. തിരുവനന്തപുരത്ത് നേരിയ മുന്‍തൂക്കം ബി.ജെ.പി. സ്ഥാനാര്‍ഥിക്കുണ്ടെന്നാണു രണ്ടു മലയാള ചാനലുകളുടെ സര്‍വേഫലം. എന്‍ഡിഎ യ്ക്ക് 0-1 സീറ്റ് വരെ പ്രതീക്ഷിക്കാം.\nരാജ്യത്തു മോഡി തരംഗമെന്ന സൂചനയാണ് ഇത്തവണയും പല സര്‍വേകളും നല്‍കുന്നത്. കഴിഞ്ഞ ലോക്‌സഭാ തെരഞ്ഞെടുപ്പില് ഏറെക്കുറെ കൃത്യമായ പ്രവചനം നടത്തിയ ടുഡേസ് ചാണക്യ സര്‍വേ പ്രകാരം എന്.ഡി.എയ്ക്ക് 350-364 സീറ്റ് ലഭിക്കും. യു.പി.എ: 95-104, മറ്റുള്ളവര്: 97-108. െടെംസ് നൗ-സി.എന്.എക്‌സ്. സര്‍വേ പ്രകാരം എന്.ഡി.എയ്ക്ക് 306 സീറ്റ് ലഭിക്കും. യു.പി.എയ്ക്ക് 132. എന്.ഡി.എ. 300 സീറ്റ് നേടുമെന്ന് എന്.ഡി. ടി.വി. സര്‍വേ പറയുന്നു. യു.പി.എയ്ക്ക് 127. സി.എന്.എന്. ന്യൂസ് 18 സര്‍വേ എന്.ഡി.എയ്ക്ക് 336, യു.പി.എയ്ക്ക് 82, മറ്റുള്ളവര്‍ക്ക് 124 സീറ്റുകള് പ്രവചിക്കുന്നു. രാജ്യത്തു മോഡി തരംഗമെന്ന സൂചനയാണ് ഈ സര്‍വേകള് നല്‍കുന്നത്.\nെടെംസ് നൗ-സി.എന്.എക്‌സ്. സര്‍വേ പ്രകാരം എന്.ഡി.എയ്ക്ക് 306 സീറ്റ് ലഭിക്കും. യു.പി.എയ്ക്ക് 132. എന്.ഡി.എ. 300 സീറ്റ് നേടുമെന്ന് എന്.ഡി. ടി.വി. സര്‍വേ പറയുന്നു. യു.പി.എയ്ക്ക് 127. പശ്ചിമബംഗാളില് തൃണമൂല് കോണ്‍ഗ്രസ് 24 സീറ്റില് ഒതുങ്ങുമെന്നാണ് എന്.ഡി. ടിവി സര്‍വേ. ബി.ജെ.പി. 14 സീറ്റുകള് വരെ നേടാം. ഉത്തര്‍പ്രദേശില് ബി.ജെ.പിക്കു 44 സീറ്റ് ലഭിക്കും. കോണ്‍ഗ്രസിനു രണ്ട്. എസ്.പി-ബി.എസ്.പി. സഖ്യം 34 സീറ്റ് നേടുമെന്നും എന്.ഡി. ടിവി പ്രവചിക്കുന്നു.


സെന്‍സെക്‌സില് നേട്ടത്തോടെ തുടക്കം; 91 പോയിന്റ് നേട്ടം\nJanam TV Web Desk May 27, 2019, 12:14 pm IST\nമുംബൈ: ഓഹരി വിപണിയില് നേട്ടം തുടരുന്നു. സെന്‍സെക്സ് 91 പോയന്റ് നേട്ടത്തില് 39526ലും നിഫ്റ്റി 18 പോയന്റ് നേട്ടത്തില് 11862ലുമാണ് വ്യാപാരം നടക്കുന്നത്. ബിഎസ്ഇയിലെ 1091 കമ്പനികളുടെ ഓഹരികള് നേട്ടത്തിലും 422 ഓഹരികള് നഷ്ടത്തിലുമാണ്.\nഎഫ്എംസിജി, ലോഹം, ഇന്‍ഫ്ര തുടങ്ങിയ ഓഹരികള് നേട്ടത്തിലും വാഹനം, ഊര്‍ജം, ഫാര്‍മ ഓഹരികള് നഷ്ടത്തിലുമാണ്. എച്ച്ഡിഎഫ്‌സ് ബാങ്ക്, എസ്ബിഐ ബാങ്ക്, യെസ് ബാങ്ക്, ആക്സിസ് ബാങ്ക്, ടാറ്റ സ്റ്റീല്, ഇന്ത്യബുള്‍സ് ഹൗസിങ്, എന്‍ടിപിസി, എല്‍ആന്റ്ടി, ഐടിസി തുടങ്ങിയ ഓഹരികള് നേട്ടത്തിലാണ്. വിപ്രോ, റിലയന്‍സ്, ടാറ്റ മോട്ടോഴ്സ്, ഒഎന്‍ജിസി, ടെക് മഹീന്ദ്ര, ടൈറ്റന് കമ്പനി, ഏഷ്യന് പെയന്റ്സ്, ഹിന്ദുസ്ഥാന് യുണിലിവര് തുടങ്ങിയ ഓഹരികള് നഷ്ടത്തിലുമാണ്.


| മരുഭൂമിയിലെ ബാര്‍ബിക്യൂ പാര്‍ട്ടിയില് പങ്കെടുത്ത ഫിലിപ്പീന് യുവതിക്ക് ഉറ്റസൃഹൃത്തിന്റെ ക്രൂരപീഡനം | Mangalam\nWednesday 25 Jul 2018 01.14 PM\nമരുഭൂമിയിലെ ബാര്‍ബിക്യൂ പാര്‍ട്ടിയില് പങ്കെടുത്ത ഫിലിപ്പീന് യുവതിക്ക് ഉറ്റസൃഹൃത്തിന്റെ ക്രൂരപീഡനം\nപാര്‍ട്ടിയില് പങ്കെടുത്ത ഫിലിപ്പീന് യുവതിക്ക് ക്രൂരപീഡനം. പാര്‍ട്ടിയില് പങ്കെടുക്കാനെന്നു പറഞ്ഞ് ഫിലിപ്പീന് യുവതിയെ ദുബായിലെ മരുഭൂമിയില് എത്തിക്കുകയും ഇവിടെ വച്ച് ഉറ്റസൃഹൃത്ത് പീഡിപ്പിക്കുകയും ചെയ്യുകയായിരുന്നു. ഡിസംബര് 10 -ാം തീയതിയാണ് 29 വയസുളള ഇറാന് പൗരന് 33 കാരിയായ യുവതിയെ പീഡിപ്പിച്ചത്. എന്നാല്, കേസ് കോടതിയില് എത്തിയപ്പോള് യുവാവ് കുറ്റം നിഷേധിച്ചു. പരസ്പര സമ്മതത്തോടെയാണ് ഇരുവരും ലൈംഗിക ബന്ധത്തില് ഏര്‍പ്പെട്ടതെന്ന് ഇയാള് പറഞ്ഞു. ലഹ്ബാബ് പൊലീസ് സ്റ്റേഷനിലാണ് കേസ് രജിസ്റ്റര് ചെയ്തത്.\nഫിലിപ്പീന്‍സ് സെയില്‍സ് വുമണ് ആണ് പരാതിക്കാരി. ഡിസംബര് 10-ാം തീയതി രാവിലെ 9.30 ന് യുവാവിന്റെ ഫോണില് നിന്ന് വാട്‌സാപ് സന്ദേശം ലഭിക്കുകയായിരുന്നു. സുഹൃത്തുക്കള്‍ക്കൊപ്പം മരുഭൂമിയില് നടത്തുന്ന ഒരു ബാര്‍ബിക്യൂ പാര്‍ട്ടിയിലേക്കാണ് ഇയാള് യുവതിയെ ക്ഷണിച്ചത്. താല്‍പര്യമില്ലെന്നു പറഞ്ഞ് യുവതി ഇതില് നിന്നും ഒഴിവാവുകയും ചെയ്തു. യുവാവിനെ ഒരു വര്‍ഷമായി അറിയാമെങ്കിലും യുവതി ക്ഷണം നിരസിച്ചു. ഒരിക്കല് പോലും ഇത്തരമൊരു പെരുമാറ്റം പ്രതീക്ഷിച്ചിരുന്നില്ലെന്ന് യുവതി പറയുന്നു. രാത്രി 11 മണിക്ക് അല് മുറാഖ്ബാത്തിലെ മെട്രോ സ്റ്റേഷനില് വച്ച് ഇറാന് പൗരനെ കണ്ടു. തന്നെയും കൂട്ടി ഇയാള് മരുഭൂമിയിലേക്ക് പോവുകയായിരുന്നു. അവിടെ പ്രതിയുടെ മൂന്നു ആണ്‍സുഹൃത്തുക്കളും ഒരു വനിതാ സുഹൃത്തും ഉണ്ടായിരുന്നു. ഞങ്ങള് മദ്യപിക്കുകയും പുകവലിക്കുകയും ചെയ്തു' യുവതി വ്യക്തമാക്കി.\nപുലര്‍ച്ചെ മൂന്നു മണിയായപ്പോള് മറ്റുള്ളവര് ഇവിടെ നിന്നും പോയി. തിരികെ പോകാമെന്ന് ചോദിച്ചപ്പോള് ഇന്ന് ഇവിടെ തന്നെ തുടരാമെന്ന് അയാള് പറഞ്ഞു. തുടര്‍ന്ന് കാറില് വച്ച് ഇയാള് തന്നെ കീഴ്‌പ്പെടുത്തുകയും പീഡിപ്പിക്കുകയുമായിരുന്നു. ഒടുവില് തന്നെ താമസസ്ഥലത്ത് ഉപേക്ഷിക്കുകയും ചെയ്തുവെന്നാണ് യുവതിയുടെ മൊഴി. പ്രതി തന്നെ ശാരീരികമായി ഉപദ്രവിക്കുകയും ചെയ്തുവെന്ന് യുവതി പറയുന്നു. വൈദ്യ പരിശോധനയില് സ്ത്രീ ലൈംഗിക ബന്ധത്തില് ഏര്‍പ്പെട്ടുവെന്ന് വ്യക്തമായി. അതേസമയം യുവതിയുടെ ശരീരത്തില് നിരവധി സ്ഥലത്ത് മുറിവേറ്റ പാടുകളും ഉണ്ട്. യുവതി തനിക്കൊപ്പം മരുഭൂമിയിലേക്ക് വരികയും മദ്യപിക്കുകയും ലൈംഗിക ബന്ധത്തില് ഏര്‍പ്പെടുകയുമാണ് ഉണ്ടായതെന്ന് പ്രതി പറഞ്ഞു. പ്രതിയ്ക്ക് പരമാവധി ശിക്ഷ നല്‍കണമെന്ന് പ്രോസിക്യൂഷന് ആവശ്യപ്പെട്ടു. കേസ് വീണ്ടും സെപ്റ്റംബര് മൂന്നിന് പരിഗണിക്കും.


ദുബായ് ഷോപ്പിംഗ് ഫെസ്റ്റിവല്; മലയാളിക്ക് രണ്ട് ആഡംബര കാറുകളും 16 ലക്ഷവും - ഇ വാർത്ത | evartha\nദുബായ് ഷോപ്പിംഗ് ഫെസ്റ്റിവല്; മലയാളിക്ക് രണ്ട് ആഡംബര കാറുകളും 16 ലക്ഷവും\nദുബായ് ഷോപ്പിംഗ് ഫെസ്റ്റിവലിനോടനുബന്ധിച്ച് നടന്ന മെഗാ നറുക്കെടുപ്പിലാണ് ഫസലിന് ഭാഗ്യവര്‍ഷം. രണ്ട് ആഡംബര കാറുകളും 1 ലക്ഷം ദിര്‍ഹവുമാണ് ഫസലുദ്ദീന് എന്ന തയ്യല്‍ക്കാരനെ തേടിയെത്തിയത്. ഇന്‍ഫിനിറ്റി മെഗാ നറുക്കെടുപ്പിലാണ് ഫസലിനെ ഭാഗ്യം തുണച്ചത്.\nതനിക്ക് മൂന്നു ദിവസം മുന്‍പു ജനിച്ച കുഞ്ഞാണ് തനിക്ക് ഭാഗ്യം കൊണ്ടു വന്നതെന്നാണ് സഫല് പറയുന്നത്. ഇന്‍ഫിനിറ്റിയുടെ മുന്തിയ മോഡലുകളായ ക്യുഎക്‌സ് 60, ജി 25 എന്നീ കാറുകളാണ് ഫസലിനു ലഭിച്ചത്. കൂടാതെ 1 ലക്ഷം ദിര്‍ഹവും (16.9 ലക്ഷം) ലഭിക്കും.\nകഷ്ടപ്പെടുന്ന സുഹൃത്തുക്കള്‍ക്കും കുടുംബാംഗങ്ങള്‍ക്കുമായി പണം ചെലവിടാനാണ് ഫസല് ആഗ്രഹിക്കുന്നത്. കൂട്ടത്തില് ഒരു ചെറിയ വീടെന്ന സവപ്‌നവും ഫസലിന്റെയുള്ളിലുണ്ട്.